വി.പി അഹ്മദ് കുട്ടിയുടെ 'വൈജ്ഞാനിക യാത്ര'യിലെ മദീനാ യൂനിവേഴ്‌സിറ്റിയുമായി ബന്ധപ്പെട്ട ഭാഗം ഗൃഹാതുരത്വമുണര്‍ത്തുന്നതായിരുന്നു. അര നൂറ്റാണ്ട് മുമ്പ് നടന്ന പ്രസ്തുത പഠനയാത്രയില് സഹയാത്രികനും സഹപാഠിയുമായിരുന്ന ഈ കുറിപ്പുകാരന്റെ ചിന്തകള് മദീനാ ജീവിതകാലത്തേക്ക് പറന്നുപോയി.\nഒരു വിദേശ യാത്രയെക്കുറിച്ച് സ്വപ്‌നം കാണാന് പോലും സാധിക്കാത്ത സാഹചര്യത്തിലാണത് സംഭവിച്ചത്. 1965 ജൂലൈ 14-ന് ശാന്തപുരം ഇസ്‌ലാമിയാ കോളേജിലെ അവസാന വര്‍ഷ പരീക്ഷയെഴുതി റിസള്‍ട്ട് വരുന്നതിനു മുമ്പുതന്നെ എന്റെ പ്രവര്‍ത്തന തട്ടകം തീരുമാനിക്കപ്പെട്ട് കഴിഞ്ഞിരുന്നു. അന്തമാനിലെ ഇസ്‌ലാമിക വിദ്യാഭ്യാസ-പ്രാസ്ഥാനിക പ്രവര്‍ത്തനങ്ങള്‍ക്ക് നേതൃത്വം വഹിച്ചിരുന്ന പി.കെ ഇബ്‌റാഹീം മൗലവി(മേലാറ്റൂര്)യുടെ ആവശ്യമനുസരിച്ച് അദ്ദേഹത്തിന്റെ സഹായിയായി എന്നെ അങ്ങോട്ടയക്കാന് പ്രസ്ഥാനം തീരുമാനിച്ചു. 1968 ആഗസ്റ്റ് 20-ന് അന്തമാനിലെത്തി മൂന്ന് വര്‍ഷം പൂര്‍ത്തിയാക്കുന്ന സന്ദര്‍ഭത്തില് എ.കെ അബ്ദുല് ഖാദിര് മൗലവിയുടെ ഒരു ടെലഗ്രാം ലഭിക്കുന്നു. 'താങ്കളെ മദീനാ യൂനിവേഴ്‌സിറ്റിയിലെ ഉപരിപഠനത്തിന് തെരഞ്ഞെടുത്തിരിക്കുന്നു. അതിനാല് ഉടനെ പുറപ്പെടുക.' ഇന്നത്തെപ്പോലെ ടെലഫോണ് സൗകര്യമില്ലാതിരുന്ന അക്കാലത്ത് പരമാവധി വേഗത്തില് സന്ദേശമെത്തിക്കാനുള്ള മാര്‍ഗം ടെലഗ്രാം മാത്രമായിരുന്നു. അന്തമാനില്‍നിന്ന് നാട്ടിലെത്താനുള്ള യാത്രാ സൗകര്യവും കുറവായിരുന്നു. മാസത്തില് ഒന്നോ രണ്ടോ പ്രാവശ്യം പോര്‍ട്ട് ബ്ലെയറില്‍നിന്ന് മദ്രാസിലേക്ക് കപ്പല് സര്‍വീസുണ്ടാവും. കല്‍ക്കത്തയിലേക്ക് ഇന്ത്യന് എയര്‍ലൈന്‍സ് സര്‍വീസ് നടത്തിയിരുന്നു. പരമാവധി വേഗത്തില് നാട്ടിലെത്തേണ്ടതുള്ളതിനാല് പോര്‍ട്ട് ബ്ലെയറില്‍നിന്ന് വിമാനമാര്‍ഗം കല്‍ക്കത്തയിലേക്കും അവിടെനിന്ന് തീവണ്ടി വഴി കേരളത്തിലേക്കും യാത്ര ചെയ്യുകയാണുണ്ടായത്.\nമദീനയിലേക്ക് തെരഞ്ഞെടുക്കപ്പെട്ട മൂന്നു പേരും വ്യത്യസ്തമായ ബാച്ചുകളില് പഠനം പൂര്‍ത്തിയാക്കിയവരായിരുന്നു. ടി.കെ ഇബ്‌റാഹീം 1964-ല് പുറത്തിറങ്ങിയ രണ്ടാം ബാച്ചിലും ഈയുള്ളവന് 1965-ല് പുറത്തിറങ്ങിയ മൂന്നാം ബാച്ചിലും വി.പി അഹ്മദ് കുട്ടി 1966-ല് പുറത്തിറങ്ങിയ നാലാം ബാച്ചിലും പെട്ടവരായിരുന്നു. ആര്‍ക്കും പാസ്‌പോര്‍ട്ടുണ്ടായിരുന്നില്ല. നാട്ടിലെത്തിയ ശേഷം പാസ്‌പോര്‍ട്ടിനു വേണ്ടി ശ്രമം തുടങ്ങി. പോലീസ് വെരിഫിക്കേഷനോടുകൂടി സാധാരണ ഗതിയില് പാസ്‌പോര്‍ട്ട് ലഭിക്കാന് മാസങ്ങള് പിടിക്കും. അധികം താമസമില്ലാതെ പാസ്‌പോര്‍ട്ട് കിട്ടണമെങ്കില് ജില്ലാ മജിസ്‌ട്രേറ്റിന്റെ സോള്‍വന്‍സി സര്‍ട്ടിഫിക്കറ്റ് വേണം. അന്വേഷണത്തില്, പാലക്കാട് ഡിസ്ട്രിക്റ്റ് മജിസ്‌ട്രേറ്റായിരുന്ന ജസ്റ്റിസ് കെ.എം മുഹമ്മദലിയെ സമീപിച്ചാല് എല്ലാം ശരിയാകുമെന്ന വിവരം ലഭിച്ചു. കെ.എം സീതി സാഹിബിന്റെ അനുജനായ അദ്ദേഹവുമായി പാലക്കാട്ടെ ജമാഅത്ത് പ്രവര്‍ത്തകനും പൊതുകാര്യ പ്രസക്തനുമായ ഖാസിം സാഹിബിന് അടുത്ത പരിചയമുണ്ടായിരുന്നു. അദ്ദേഹം ഞങ്ങളെയും കൂട്ടി ജഡ്ജിയുടെ ചേമ്പറില് ചെന്ന് കാര്യങ്ങള് പറഞ്ഞപ്പോള് ഞങ്ങള് മൂന്നു പേര്‍ക്കും നിഷ്പ്രയാസം സര്‍ട്ടിഫിക്കറ്റെഴുതി ഒപ്പും സീലും വെച്ചു തന്നു. അന്ന് കേരളക്കാര്‍ക്ക് പാസ്‌പോര്‍ട്ട് ലഭിക്കാന് മദ്രാസില് പോവണം. അങ്ങനെ മേല്‍പറഞ്ഞ സര്‍ട്ടിഫിക്കറ്റടങ്ങുന്ന പാസ്‌പോര്‍ട്ടിനുള്ള അപേക്ഷയുമായി മദ്രാസിലേക്ക് വണ്ടി കയറി. അവിടെ പരിചയക്കാരായി രണ്ടു പേരുണ്ടായിരുന്നു. എഗ്മൂറിലെ മെട്രോ പൊളിറ്റന് മജിസ്‌ട്രേറ്റ് കോര്‍ട്ടിലെ സൂപ്രണ്ടായ വടക്കാങ്ങര സ്വദേശി കെ. അബൂബക്കര് സാഹിബും അന്തമാന് ഫോറസ്റ്റ് വകുപ്പ് ഉദ്യോഗസ്ഥനായ ആലിപ്പറമ്പ് സ്വദേശി എന്. മുഹമ്മദ് സാഹിബും. അവര് മുഖേന, എഗ്മൂറിലെ മലബാര് മുസ്‌ലിം അസോസിയേഷനില് താമസത്തിന് സൗകര്യം ലഭിച്ചു. രണ്ടാഴ്ചയെടുത്തു പാസ്‌പോര്‍ട്ട് ലഭിക്കാന്. യാത്രക്കാവശ്യമായ വിസയും ടിക്കറ്റും ന്യൂദല്‍ഹിയിലെ സുഊദി കോണ്‍സുലേറ്റ് വഴിയാണ് ലഭിക്കേണ്ടത്. ഉപരിപഠനത്തിനു തെരഞ്ഞെടുക്കപ്പെട്ട വിവരമടങ്ങുന്ന മദീനാ യൂനിവേഴ്‌സിറ്റിയുടെ കത്ത് മാത്രമാണ് ഞങ്ങളുടെ കൈവശമുണ്ടായിരുന്നത്. വിസക്കുള്ള ഓര്‍ഡര് സുഊദി വിദേശകാര്യ മന്ത്രാലയം വഴിയും ടിക്കറ്റിനുള്ള പി.ടി.എ (പ്രീ ടിക്കറ്റ് അഡൈ്വസ്) സുഊദി എയര്‍ലൈന്‍സ് വഴിയുമാണ് ലഭിക്കുക. ദല്‍ഹിയില് ആഴ്ചകള് കഴിച്ചുകൂട്ടാതെ അത് സാധിക്കുകയില്ല. ആവശ്യമുള്ള അത്രയും ദിവസങ്ങള് താമസിക്കുന്നതിന് പഴയ ജമാഅത്ത് കേന്ദ്ര ഓഫീസിലാണ് ഞങ്ങളെത്തിയത്. ഞങ്ങള് ചെല്ലുന്ന വിവരം കേരള ഹല്‍ഖാ കേന്ദ്രം വഴി അവര്‍ക്ക് ലഭിച്ചിരുന്നു. ഔദ്യോഗിക കാര്യങ്ങള് ശരിയാക്കാന് ഒരു മാസമെടുത്തു. അതിനിടയില് ആദ്യകാല ജമാഅത്ത് നേതാക്കളെയെല്ലാം അടുത്ത് പരിചയപ്പെട്ടു. മൗലാനാ അബുല്ലൈസ്, മൗലാനാ മുഹമ്മദ് യൂസുഫ്, അഫ്‌സല് ഹുസൈന്, ഹാമിദ് ഹുസൈന്, ഹാമിദലി, മുഹമ്മദ് മുസ്‌ലിം, മുഹമ്മദ് യൂസുഫ് സിദ്ദീഖി, അബ്ദുല് അസീം ഖാന് മുതലായവരുമായെല്ലാം സൗഹൃദം സ്ഥാപിച്ചു. ഇന്ന് അവരില് ആരും ജീവിച്ചിരിപ്പില്ല. അസി. സെക്രട്ടറി അബ്ദുല് അസീം ഖാന് സാഹിബിനായിരുന്നു ഗസ്റ്റ് റൂമിന്റെ ചുമതല.\nസുഊദി എയര്‍ലൈന്‍സിലാണ് ഞങ്ങള് ജിദ്ദിയിലേക്ക് യാത്ര ചെയ്തത്. ആ വര്‍ഷം മദീനാ യൂനിവേഴ്‌സിറ്റിയില് പഠനം പൂര്‍ത്തിയാക്കിയ ഡോ. സഈദ് മരക്കാര് ജിദ്ദാ എയര്‍പോര്‍ട്ടിലെത്തിയിരുന്നു. മദീനയിലേക്കുള്ള വിമാനം പിറ്റേന്നായതിനാല് രാത്രി കഴിച്ചുകൂട്ടിയത് ജിദ്ദയിലെ 'ബൈത്തുത്ത്വലബാ (വിദ്യാര്‍ഥി ഭവന്)യിലായിരുന്നു. മദീനാ യൂനിവേഴ്‌സിറ്റിയിലെ വിദ്യാര്‍ഥികള് വിവിധ ആവശ്യങ്ങള്‍ക്ക് വേണ്ടി ജിദ്ദയിലെത്തുമ്പോള് അവരുടെ താല്‍ക്കാലിക താമസത്തിന് വാടകക്കെടുത്ത കെട്ടിടമായിരുന്നു അത്.\nഉച്ചയോടടുത്ത സമയത്താണ് ഞങ്ങള് മദീനയിലെത്തിയത്. കുഞ്ഞിമുഹമ്മദ് വളാഞ്ചേരിയുടെ നേതൃത്വത്തില് ഏതാനും വിദ്യാര്‍ഥികള് മസ്ജിദുന്നബവിയോടടുത്ത ഒരു കെട്ടിടത്തില് താമസിക്കുന്നുണ്ടായിരുന്നു. മസ്ജിദുന്നബവി കാണുമ്പോഴും ആദ്യമായി അതില് ചെന്ന് നമസ്‌കരിക്കുമ്പോഴും അനുഭവപ്പെട്ട ആനന്ദാതിരേകം അനിര്‍വചനീയമാണ്.\nമസ്ജിദുന്നബവിയില്‍നിന്ന് അഞ്ച് കിലോമീറ്റര് ദൂരത്തായിരുന്നു മദീനാ യൂനിവേഴ്‌സിറ്റി കാമ്പസ്. പിറ്റേന്ന് രാവിലെ അവിടെ പോയി അഡ്മിഷന് സംബന്ധമായ കാര്യങ്ങള്‍ക്ക് തുടക്കമിട്ടു. കുല്ലിയ്യത്തുദ്ദഅ്‌വ വ ഉസ്വൂലുദ്ദീന് ഫാക്കല്‍റ്റിയിലായിരുന്നു ഞങ്ങള്‍ക്ക് പ്രവേശനം ലഭിച്ചത്. ബഹുഭൂരിപക്ഷവും വിദേശികള് പഠിക്കുന്ന സ്ഥാപനമായിരുന്നു അത്. ശാന്തപുരം കോളേജിലെ സിലബസിനെ അപേക്ഷിച്ച് ലളിതവും ഹ്രസ്വവുമായിരുന്നു അവിടത്തെ സിലബസ്സ്. അധ്യയന ഭാഷയിലും അധ്യാപന രീതിയിലും വ്യത്യാസമുണ്ടായിരുന്നു. താമസത്തിന് യൂനിവേഴ്‌സിറ്റി കാമ്പസില് തന്നെ സൗകര്യമുണ്ടായിരുന്നു. മൂന്നോ നാലോ പേര്‍ക്ക് താമസിക്കാവുന്ന റൂമുകളില് ഒരേ നാട്ടുകാര്‍ക്ക് താമസിക്കാന് അനുവാദമുണ്ടായിരുന്നില്ല. വ്യത്യസ്ത നാട്ടുകാര്‍ക്കാണ് ഓരോ റൂമും അനുവദിക്കപ്പെട്ടിരുന്നത്. ഉച്ചവരെ മാത്രമാണ് ക്ലാസ്സുണ്ടായിരുന്നത്. വൈകുന്നേര സമയങ്ങളില് മസ്ജിദുന്നബവിയില് പോവാന് അസ്ര് നമസ്‌കാരാനന്തരം യൂനിവേഴ്‌സിറ്റി ബസ്സുണ്ടാവും. ഇശാ നമസ്‌കാര ശേഷമാണ് അത് തിരിച്ചുവരിക. മസ്ജിദുന്നബവിയില് വെച്ച് മഗ്‌രിബ്-ഇശാ നമസ്‌കാരങ്ങളില് പങ്കു ചേരാം എന്നതിന് പുറമെ ശാന്തമായ അന്തരീക്ഷത്തില് പാഠഭാഗങ്ങള് പാരായണം ചെയ്യാമെന്നതും അതിന്റെ ഗുണവശമായിരുന്നു. നിശ്ചയിക്കപ്പെട്ട ഖുര്‍ആന് ഭാഗങ്ങള് ഹൃദിസ്ഥമാക്കാന് അധികപേരും ഈ സൗകര്യം ഉപയോഗപ്പെടുത്തുമായിരുന്നു. അല്‍ബഖറ മുതല് യൂനുസ് വരെയുള്ള അധ്യായങ്ങളാണ് നാല് വര്‍ഷം കൊണ്ട് മനഃപാഠമാക്കാന് ഞങ്ങള്‍ക്ക് നിശ്ചയിക്കപ്പെട്ടിരുന്നത്.\nവൈജ്ഞാനിക കാര്യങ്ങള് പറഞ്ഞുപോകുന്ന വി.പി അഹ്മദ് കുട്ടിയുടെ ഓര്‍മക്കുറിപ്പില് പരാമര്‍ശിക്കാതെ വിട്ട ചില വശങ്ങള് സൂചിപ്പിക്കട്ടെ. പുളിക്കല് മദീനത്തുല് ഉലൂം അറബിക്കോളേജ്, ഫറോക്ക് റൗദത്തുല് ഉലൂം അറബിക്കോളേജ്, കാസര്‍കോട് ആലിയാ കോളേജ്, ശാന്തപുരം ഇസ്‌ലാമിയാ കോളേജ്, ഉമറാബാദ് ദാറുസ്സലാം അറബിക്കോളേജ് എന്നീ സ്ഥാപനങ്ങളില് പഠിച്ചവരായിരുന്നു മലയാളി വിദ്യാര്‍ഥികള്. ചില സ്ഥാപന ഭാരവാഹികള് തമ്മില് നിലനില്‍ക്കുന്ന അകല്‍ച്ചയുടെ ദൂരം പരമാവധി കുറച്ചു കൊണ്ടുവരാനും വിദ്യാര്‍ഥികള്‍ക്കിടയില് ബന്ധം സുദൃഢമാക്കാനും ഉദ്ദേശിച്ചുകൊണ്ട് മലയാളി വിദ്യാര്‍ഥികളുടെ ഒരു കൂട്ടായ്മക്ക് രൂപം നല്‍കുന്നതിനെ സംബന്ധിച്ച് ആലോചനയുണ്ടായി. അങ്ങനെയാണ് മദീനാ യൂനിവേഴ്‌സിറ്റി മലയാളി സ്റ്റുഡന്റ്‌സ് അസോസിയേഷന് എന്ന വേദി രൂപീകരിച്ചത്. അതിന്റെ പ്രഥമ പ്രസിഡന്റ് കെ. ഉമര് മൗലവിയുടെ സഹോദരീ പുത്രന് മുഹമ്മദ് ഫാറൂഖിയും സെക്രട്ടറി ഈയുള്ളവനുമായിരുന്നു. മലയാളി വിദ്യാര്‍ഥികളെല്ലാം അംഗങ്ങളായ അസോസിയേഷന് ചര്‍ച്ചായോഗങ്ങള് സംഘടിപ്പിക്കാറുണ്ടായിരുന്നു. കേരളത്തില്‍നിന്ന് വരുന്ന പ്രമുഖ വ്യക്തികള്‍ക്ക് സ്വീകരണം നല്‍കാനും വേദി പ്രയോജനപ്പെട്ടു. സയ്യിദ് അബ്ദുര്‍റഹ്മാന് ബാഫഖി തങ്ങള്, മുഹമ്മദ് അബുല് ജലാല് മൗലവി എന്നിവര്‍ക്ക് സ്വീകരണം നല്‍കിയത് ഓര്‍ക്കുന്നു.\nപ്രസ്ഥാന ബന്ധമുള്ള മലയാളി വിദ്യാര്‍ഥികള് പ്രാസ്ഥാനിക രംഗത്തും സജീവമായിരുന്നു. ഇന്ത്യയുടെ വ്യത്യസ്ത ഭാഗങ്ങളില്‍നിന്നുള്ള വിദ്യാര്‍ഥികള് നാട്ടിലെ മാതൃകയില് വാരാന്ത യോഗം ചേരുകയും പഠനപാരായണങ്ങളും ചര്‍ച്ചകളും നടത്തുകയും ചെയ്തിരുന്നു. ജാമിഅത്തുല് ഫലാഹ് ബിലിയാര് ഗഞ്ച്, ദാറുല് ഉലൂം ലഖ്‌നൗ, ദാറുസ്സലാം ഉമറാബാദ് മുതലായ സ്ഥാപനങ്ങളില് പഠിച്ചവരായിരുന്നു അവര്. ശാന്തപുരം അല്‍ജാമിഅ ഖുര്‍ആന് ഫാക്കല്‍റ്റി ഡീനായിരുന്ന മൗലാനാ ഇനായത്തുല്ലാ സുബ്ഹാനിയുടെ ജ്യേഷ്ഠ സഹോദരന് അമാനത്തുല്ലയായിരുന്നു അതിന് നേതൃത്വം വഹിച്ചിരുന്നത്.\nശാന്തപുരത്തെയും കോഴിക്കോട് ജമാഅത്ത് കേന്ദ്രത്തിലെയും ലൈബ്രറികള് വികസിപ്പിക്കുന്നതിനു വേണ്ടി, ഉദാരമതികളായ അറബികളില്‍നിന്നും ഹാജിമാരില്‍നിന്നും സംഭാവനകള് സ്വീകരിച്ച് ലൈബ്രറികള്‍ക്കാവശ്യമായ റഫറന്‍സ് ഗ്രന്ഥങ്ങള് വാങ്ങി ഹാജിമാര് വഴി അവ നാട്ടില് എത്തിക്കാനും ഞങ്ങള് ശ്രദ്ധിച്ചിരുന്നു. ഹാജിമാരുടെ യാത്ര കപ്പലിലായിരുന്നതിനാല് പുസ്തകങ്ങളുടെ ഭാരം പ്രശ്‌നമായിരുന്നില്ല. ശാന്തപുരത്തെയും വെള്ളിമാടുകുന്ന് ഐ.എസ്.ടിയിലെയും ലൈബ്രറികളിലുള്ള പഴയ ഗ്രന്ഥങ്ങളില് ഒരു ഭാഗം അങ്ങനെ ശേഖരിച്ചതാണ്.\nലോക ഇസ്‌ലാമിക പ്രസ്ഥാനങ്ങളെയും അവയുടെ പ്രവര്‍ത്തകരെയും അടുത്തറിയാന് ലഭിച്ച സുവര്‍ണാവസരം കൂടിയായിരുന്നു മദീനാ ജീവിതകാലം. 1969-ല് റബാത്തിലെ ഒരന്താരാഷ്ട്ര കോണ്‍ഫറന്‍സ് കഴിഞ്ഞ് മൗലാനാ മൗദൂദി തിരിച്ചുപോയത് മദീന വഴിയാണ്. മസ്ജിദുന്നബവിയുടെ സമീപത്തുള്ള തൈസീര് ഹോട്ടലില് താമസിച്ചിരുന്ന അദ്ദേഹം മസ്ജിദുന്നബവിയില് എത്തിയായിരുന്നു നമസ്‌കരിച്ചിരുന്നത്. എന്റെ ഭാര്യയടക്കമുള്ള പല സഹോദരിമാര്‍ക്കും തദവസരത്തില് മൗദൂദിയെ നേരില് കാണാന് സൗകര്യം ലഭിക്കുകയുണ്ടായി. മലയാളി വിദ്യാര്‍ഥികള്‍ക്കു വേണ്ടി മാത്രമുള്ള ഒരു സിറ്റിംഗില് മൗദൂദി സാഹിബ് സംബന്ധിച്ചു. അതില് ഹാജി വി.പി മുഹമ്മദലി സാഹിബിനെ അദ്ദേഹം പ്രത്യേകം അനുസ്മരിക്കുകയും ഹാജി സാഹിബിന്റെ ത്യാഗസന്നദ്ധതയെയും നിശ്ചയദാര്‍ഢ്യത്തെയും പ്രകീര്‍ത്തിക്കുകയും ചെയ്തു.\nഞങ്ങളുടെ മദീനാ ജീവിത കാലത്ത് മദീന സന്ദര്‍ശിച്ച പ്രമുഖ മലയാളി വ്യക്തിത്വമായിരുന്നു മുഹമ്മദ് അബുല് ജലാല് മൗലവി. അദ്ദേഹത്തിന്റെ സന്ദര്‍ശനത്തോടനുബന്ധിച്ച് ഞങ്ങള് പ്രത്യേക യോഗം ചേരുകയും സന്ദര്‍ശനം വിജയകരമാക്കാന് ആവശ്യമായ പരിപാടികള് ആസൂത്രണം ചെയ്യുകയുമുണ്ടായി. യാത്രയിലുടനീളം അബ്ദുര്‍റഹ്മാന് തറുവായിയും ഈ കുറിപ്പുകാരനും മൗലവിയെ അനുഗമിച്ചു. മക്ക, മദീന, ജിദ്ദ, രിയാദ് മുതലായ സ്ഥലങ്ങളിലെ പ്രമുഖ വ്യക്തികളെയും പണ്ഡിതന്മാരെയും സന്ദര്‍ശിക്കാന് അവസരമുണ്ടായി. പ്രസ്തുത യാത്രയില് ഫൈസല് രാജാവിനെയും രിയാദ് അമീറായിരുന്ന ഇന്നത്തെ സല്‍മാന് രാജാവിനെയും സന്ദര്‍ശിക്കുകയും ശാന്തപുരത്തിന്റെ സന്ദേശമെത്തിക്കുകയും ചെയ്തു.\nപഠനം കഴിഞ്ഞ് ഞങ്ങള് മൂന്ന് പേരും തിരിച്ചെത്തിയത് വ്യത്യസ്ത സമയങ്ങളിലായിരുന്നു. ഓരോരുത്തരുടെ ഭാവിപരിപാടികള്‍ക്കനുസരിച്ച് സമയ വ്യത്യാസമുണ്ടായി. പരീക്ഷക്കു മുമ്പുതന്നെ, ഹല്‍ഖാ അമീറായിരുന്ന കെ.സി അബ്ദുല്ല മൗലവിയുടെ ഒരെഴുത്ത് എനിക്ക് കിട്ടി: 'പഠനം കഴിഞ്ഞ ഉടനെ നാട്ടിലേക്കു തിരിച്ചുവരിക. അമീറെ ജമാഅത്ത് മുഹമ്മദ് യൂസുഫ് സാഹിബ് താങ്കളെ ദല്‍ഹി കേന്ദ്രത്തിലേക്ക് ആവശ്യപ്പെട്ടിരിക്കുന്നു' - ഇതായിരുന്നു കത്തിന്റെ ഉള്ളടക്കം. അതനുസരിച്ച് പരീക്ഷ കഴിഞ്ഞ് സര്‍ട്ടിഫിക്കറ്റ് കിട്ടിയ ഉടനെ ഞാന് തിരിച്ചു വന്നു. 1972 ആഗസ്റ്റ് 15-നായിരുന്നു അത്. ദല്‍ഹിയില് പോവേണ്ടി വരുമെന്ന ചിന്തയിലാണ് ഞാന് തിരിച്ചുവന്നത്. പക്ഷേ, ഞാന് തിരിച്ചെത്തുന്നതിനു മുമ്പുതന്നെ ഒരു ശൂറാ യോഗത്തില് വെച്ച്, എന്റെ സാന്നിധ്യം കൂടുതല് ആവശ്യം പ്രബോധനം വാരികയിലാണെന്നു കാണിച്ച് യൂസുഫ് സാഹിബിനോട് ഒഴികഴിവ് പറയാന് തീരുമാനിച്ചിരുന്നു. അങ്ങനെ ദല്‍ഹിക്കു പകരം വെള്ളിമാടുകുന്നിലായി എന്റെ തുടര്‍ന്നുള്ള പ്രവര്‍ത്തനങ്ങള്.


ഹേസൽവുഡ് ചെന്നൈ ക്യാംപിലെ അനുഭവങ്ങൾ പറഞ്ഞു : സഹായിച്ചെന്ന് ആരോൺ ഫിഞ്ച്\nക്രിക്കറ്റ് ലോകത്തിന് മുൻപിൽ ഒരിക്കൽ കൂടി ചാമ്പ്യൻമാരായി ഓസ്ട്രേലിയൻ ടീമിന്റെ മധുര പ്രതികാരം. തോൽവികൾ തുടർച്ചയായി നേരിട്ട ടി :20 ഫോർമാറ്റിൽ കിരീടം നേടിയാണ് രാജകീയമായിട്ടുള്ള ഓസ്ട്രേലിയൻ ടീം റീഎൻട്രി എന്നത് ശ്രദ്ധേയം. ഏകദിന ലോകകപ്പിന് പിന്നാലെ ടി :20 വേൾഡ് കിരീടവും സ്വന്തമാക്കി ഓസ്ട്രേലിയ ചരിത്രനേട്ടം കരസ്ഥമാക്കുമ്പോൾ ആരാധകർക്ക് പുത്തൻ ചില ചർച്ചകൾക്കുള്ള അവസരം കൂടി ലഭിക്കുകയാണ്.ലോകകപ്പിന് മുൻപായി നടന്ന ഇന്ത്യൻ പ്രീമിയർ ലീഗ് പതിനാലാം സീസൺ പലർക്കും ഗുണം എന്നതിനും അപ്പുറം ദോഷങ്ങളാണ് സൃഷ്ടിച്ചതെന്നുള്ള ആക്ഷേപങ്ങൾ ഏറെ ശക്തമാകവേ ഐപിഎല്ലിൽ കളിച്ചത് എത്രത്തോളം കിരീടം നേടുവാനായി സഹായിച്ചുവെന്ന് വിശദമാക്കുകയാണ് ഓസ്ട്രേലിയൻ ടീമും നായകൻ ആരോൺ ഫിഞ്ചും. ഇന്നലെ കിവീസിനെ എട്ട് വിക്കറ്റുകൾക്ക് പരാജയപെടുത്തി പ്രഥമ ടി :20 ലോകകപ്പ് ഓസ്ട്രേലിയ നേടി എങ്കിലും കിരീടം നഷ്ടമായ കിവീസ് ടീം പ്രകടനവും കയ്യടികൾ നേടി.\nഇന്നലത്തെ കളിയിൽ മനോഹരമായ അർദ്ധ സെഞ്ച്വറികൾ അടിച്ചെടുത്ത ഓപ്പണർ വാർണർ, മിച്ചൽ മാർഷ് എന്നിവർ തിളങ്ങിയെങ്കിലും ബൗളിംഗ് നിരയിൽ അസധ്യമായ പ്രകടനവുമായി പേസർ ഹേസൽവുഡ് പ്രശംസ നേടി കഴിഞ്ഞു. നാല് ഓവറിൽ വെറും 16 റൺസ് മാത്രം വഴങ്ങി മൂന്ന് വിക്കറ്റുകൾ വീഴ്ത്തിയ താരം ആദ്യ പവർപ്ലേയിൽ ശരിക്കും കിവീസ് ബാറ്റിംഗിന് പ്രശ്നങ്ങൾ സൃഷ്ടിച്ചു. പവർപ്ലേയിൽ വെറും 32 റൺസാണ് ന്യൂസിലാൻഡ് നേടിയത്. എന്നാൽ ഹെസൽവുഡ് ബൗളിംഗ് മികവ് ചെന്നൈ സൂപ്പർ കിങ്‌സ് ടീമിനും മഹേന്ദ്ര സിംഗ് ധോണിക്കും കൂടി ഏറെ ക്രെഡിറ്റ് അവകാശപെട്ടതാണ് എന്നും ക്രിക്കറ്റ് ലോകം വിലയിരുത്തുന്നുണ്ട്.\nടി :20യിൽ അധികം മികച്ച ഒരു ഫാസ്റ്റ് ബൗളർ അല്ലാത്ത ഹേസൽവുഡ് തന്റെ ലൈനിലും ലെങ്ത്തിലും ചില മാറ്റങ്ങൾ കൊണ്ടുവന്നത് ചെന്നൈ സൂപ്പർ കിങ്‌സ് ടീമിൽ കളിക്കുമ്പോഴാണ്. ഇന്നലെ കളി ജയിച്ച ശേഷം ഐപിഎല്ലിൽ ചെന്നൈ സൂപ്പർ കിംഗ്സ് ടീമിനും ഒപ്പം കളിച്ചത് വളരെ സഹായകമായിയെന്ന് പേസർ തുറന്നുപറഞ്ഞിരുന്നു. കൂടാതെ ജോഷ് ഹേസൽവുഡ് പങ്കുവെച്ച ചെന്നൈ ടീം ഡ്രസ്സിംഗ് റൂമിലെ അനുഭവങ്ങൾ ഞങ്ങൾ പല തവണ ലോകകപ്പിൽ കുതിക്കാൻ സഹായിച്ചുവെന്നും ഓസ്ട്രേലിയൻ ടീം നായകൻ ആരോൺ ഫിഞ്ചും പറഞ്ഞിരുന്നു.\nPrevious articleഎനിക്ക് ഇന്ത്യയുടെ ബെൻ സ്റ്റോക്സാകണം :ആഗ്രഹം വെളിപ്പെടുത്തി വെങ്കടേഷ് അയ്യർ\nNext articleഡേവിഡ് വാർണറിന് എന്തിനാണ് അവാർഡ് :ചോദ്യവുമായി അക്തർ


യൗസേപ്പിതാവിന്റെ വര്‍ഷാഘോഷത്തിനായി ലോഗോ ഒരുക്കി വളുവള്ളി ഇടവക – JEEVANAADAM official newspaper of Roman catholics (latin rite) of Kerala, owned by KRLCBC\nയൗസേപ്പിതാവിന്റെ വര്‍ഷാഘോഷത്തിനായി ലോഗോ ഒരുക്കി വളുവള്ളി ഇടവക\nഫ്രാന്‍സീസ് പാപ്പായുടെ ആഹ്വാനപ്രകാരം തൊഴിലാളി മധ്യസ്ഥനായ വിശുദ്ധ യൗസേപ്പിതാവിന്റെ വര്‍ഷാചരണത്തിന്റെ ഭാഗമായി വള്ളുവള്ളി അമലോത്ഭവ മാതാ ദൈവാലയത്തില് മാര്‍ച്ച്7ഞായറാഴ്ച ദിവ്യബലി മധ്യേ നടന്ന ചടങ്ങില് വിശുദ്ധന്റെ ലോഗോ പ്രകാശനം ഫെറോന വികാരി ആന്റണി കൊപ്പാണ്ടശ്ശേരി നിര്‍വഹിച്ചു. യൂണിറ്റ് ഭാരവാഹികള് പ്രദക്ഷിണമായി ലോഗോ അള്‍ത്താരയിലെത്തിച്ചു. കേന്ദ്ര സമിതി ലീഡര് ആന്‍ഡ്രൂസ് പുത്തന്‍പറമ്പില്, ജോബി അറക്കല്, ബേബിച്ചന് പുനത്തില് തുടങ്ങിയവര് നേതൃത്വം നല്‍കി.\nബ്യൂണസ് അയേഴ്സ്; ഫുട്ബോള് ഇതിഹാസം ഡീഗോ മറഡോണ അന്തരിച്ചു. 60 വയസ്സായിരുന്നു. ഹൃദയാഘാതത്തെ തുടര്‍ന്നാണ് മരണം. അര്‍ജന്‍റീനയില്‍നിന്നുള്ള ചില മാധ്യമങ്ങളാണ് മറഡോണയുടെ മരണവാര്‍ത്ത ആദ്യം റിപ്പോര്‍ട്ട് ചെയ്തത്.\nവലുതും ചെറുതമായ ഒരുപിടി കുറിപ്പുകളുടെ സമാഹരണമാണ് ‘പള്ളീം പട്ടക്കാരനും’ എന്ന ഈ ഗ്രന്ഥം. വളരെ ആഴത്തില് അര്‍ഥഗരിമ പേറുന്ന ലഘുകുറിപ്പുകള് ഇക്കൂട്ടത്തിലുണ്ട്; അത്രതന്നെ കനം തോന്നാത്ത ദീര്‍ഘകുറിപ്പുകളും.


പ്രച്ഛഹ്നം: July 2014\nസത്യം പറയണം എന്ന് വലിയ താല്പര്യം ഉള്ള ഒരാളല്ല ഞാന്. അത് എനിക്ക് ഒരു ബാധ്യതയും അല്ല. എന്നിരുന്നാലും, വിശേഷാല് കാരണമൊന്നും ഇല്ലാതെ ചേതമില്ലാത്ത ചില നേരുകള് പറയാന് ഏത് ജീവിക്കും തോന്നാം. അങ്ങനെ തോന്നുന്നതുകൊണ്ട് താഴെ പറയുന്ന കാര്യങ്ങള് രേഖപ്പെടുത്തുന്നു.\nഫൗസിയ.ആര് എന്ന പേരിലെ പ്രച്ഛഹ്നം എന്ന് ബ്ലോഗ് വ്യക്തിത്വം ഷിനോദ് എന്ന് പേരുള്ള ജീവിയുടെ (വി)കൃതി ആണ്. ഒരു പരിചയവുമില്ലാത്ത ആരുടേയും ശ്രദ്ധയില് പെട്ടിട്ടില്ലാത്ത ഫൗസിയയുടെ സ്വം എന്ന കുറിപ്പ് മലയാളം ബ്ലോഗര് ഗ്രൂപ്പില് എത്തിച്ചത് ഫൈസു മദീന ആണ്. മൂപ്പരെ ,ഫൗസിയക്കോ ഷിനോദിനോ കാര്യമായ പരിചയം ആന്നും ഇന്നും ഇല്ല. തുടര്‍ന്ന് കുറച്ചേറെ ആളുകള് ഫൗസിയയ്ക്ക് വയനക്കാരായി ഉണ്ടായി. പെരുത്ത് സന്തോഷം. അതില് ചിലര് ഷിനോദിന്റെ കുറിപ്പുകളും വായിക്കുന്നവരാണ്. പ്രദീപ് മാഷ് ആണ് രണ്ടു പേരുടെ എഴുത്തുകളേയും തുടര്‍ച്ചയായി വായിച്ചിട്ടുള്ള ഒരാള്. ഫൗസിയ/ഷിനോദ് രണ്ടില് ഒരാളെ മാത്രം പരിചയമുളളവരുണ്ട്. അതിലും സന്തോഷം. പെണ്ണായതുകൊണ്ട് മാത്രം ചാറ്റിയവരുണ്ട്. അങ്ങനല്ലാത്ത മനുഷ്യരും ഉണ്ട്. ഷിനോദിന് അതൊരു Case Study കൂടി ആയിഎന്ന് ചുരുക്കാം.\nമലയാളം ബ്ലോഗേഴ്സ് ഗ്രൂപ്പ് 2011 ല് നടത്തിയ ഒരു കവിതാരചന മത്സരത്തില് അനസ് മാളയ്ക്കും ഹക്കീമിനും ഒപ്പം ഫൗസിയയുടെ കവിതയും തിരഞ്ഞടെത്തിരുന്നു. അന്നും ഇന്നും അതൊരു കൗതുകമാണ്. മനോരാജ് എഡിറ്റ് ചെയ്ത ബ്ലോഗ് ബുക്കില് സ്വം ഉണ്ട്. ഫൗസിയയുടെ പേരില് . കോളേജ് മാഗസീന് കൂട്ടാതിരുന്നാക്, ഷിനോദിന്റേയൊ ഫൗസിയയുടേയോ പേരില് പ്രിന്റില് ആദ്യം വന്ന സാധനം അതാണ്. അതിലും സന്തോഷം.\nഎല്ലാം പറയേണ്ട കാര്യമില്ല.\nഫൗസിയയ്ക്ക് വിരാമം ഇടേണ്ട സമയം ആയെന്ന്ന്നു തോന്നി. അതുകൊണ്ട് പറയുന്നു എന്നു മാത്രം. ഇനി ഫൗസിയയുടെ പ്രച്ഛഹ്നത്തില് എഴുതുമോ എന്ന് തിട്ടമില്ല. എന്തായാലും പ്രച്ഛന്നം ഡിലീറ്റാതെ അവ്ടെ ഉണ്ടാകും.\n"അവന് പുനലൂര് രാജന്റെ രൂപത്തിലും വരും" എന്ന് ബഷീര് പറഞ്ഞിട്ടുണ്ട്. ഇ-ലോകത്ത് അവനും അവളും വരുന്നത് ഏതെല്ലാം രൂപത്തിലെന്ന് ആര്‍ക്കറിയാം. എനിക്ക് പ്രിയപ്പെട്ട ഒരു ഡയലോഗില് നിര്‍ത്താം.\n"I wash my hands of this weirdness." Savvy?\nജിജ്ഞാസുക്കള്‍ക്ക് ഷിനോദിനെ ഇവിടെ എവിടേലും http://kalavukal.blogspot.in/ സന്ധിക്കാം. https://www.facebook.com/shinod.nk\nPosted by Fousia R at 11:50 PM 15 comments: Links to this post\nസ്വന്തം അഭിപ്രായങ്ങള് ഉള്ള ഒരുവള്


സ്നേഹ സൗഹ‍ൃദങ്ങളുടെ പൂമരം | Story of CK Hassan Koya moosakoya Pravasi Saudi Arabia\nസ്നേഹ സൗഹ‍ൃദങ്ങളുടെ പൂമരം\nDec 17, 2020, 08:29 AM IST\nപഴയ മലബാറില് സമൃദ്ധമായിരുന്ന സ്നേഹ സൗഹ‍ൃദങ്ങളുടെ പുമരങ്ങളിലൊന്നായിരുന്നു മുന്നു പതിറ്റാണ്ടിലേറെ നീണ്ട പ്രവാസ ജീവിതത്തിനു ശേഷം രോഗതുരതകളോടു പൊരുതി യാത്രയയപ്പു വേദിയില് നിറ കണ്ണുകളോടെ ഇരുന്ന മനുഷ്യന്.\n# സി.കെ. ഹസ്സൻ കോയ\nമലയാളം ന്യൂസ് ചീഫ് എഡിറ്ററും അറബ് ലോകത്തെ പ്രമുഖ മാധ്യമ പ്രവര്‍ത്തകനുമായിരുന്ന ഫാറുഖ് ലുഖ്മാന് മുസക്കോയക്ക് ഉപഹാരം നല്‍കുന്നു\nപ്രവാചക നഗരിയായ മദീനയില് നടന്ന ആ യാത്രയയപ്പു യോഗത്തില് പങ്കടുക്കാന് നാനൂറില്‍പരം കിലോമീറ്റര് അകലെ ജിദ്ദയില് നിന്ന് ബസ്സിലാണു പോയത്. ജനവാസമില്ലാത്ത തരിശു നിലങ്ങളും പച്ചപ്പ് തീണ്ടാത്ത കുന്നുകളും ഉരുളന് കല്ലുകള് നിറഞ്ഞ പീഠഭുമികളും പിന്നിട്ട മദീന എക്സ്പ്രസ് വേയിലൂടെ യാത്ര ചെയ്യാന് എന്നും ഇഷ്ടമായിരുന്നു. സൌദി അറേബ്യന് പബ്ളിക് ട്രാൻസ്‌പോര്‍ട്ട് കമ്പനിയുടെ ബെന്‍സ് ബസ് നിശബ്ദം ഒഴുകി നീങ്ങുമ്പോള് കടന്നു പോന്ന ജീവിതത്തിന്റേയും അനുഭവങ്ങളുടേയും കണക്കെടുപ്പു നടത്താന് സമയം ലഭിക്കാറുണ്ട്.\nമണ്ണിന്റെ മണമുള്ള ചില സൗഹ‍ൃദങ്ങളാണ് മദീനയിലേക്കും അബഹയിലേക്കും ജിസാനിലേക്കുമൊക്കെ മാടി വിളിച്ചുകൊണ്ടിരുന്നത്. അതു കൊണ്ടു തന്നെ രണ്ടു പതിറ്റാണ്ടോളം നീണ്ട സാദി അറേബ്യന് ജീവിത കാലത്ത് പലവട്ടം ഈ പ്രദേശങ്ങളില് വന്നു. ആയിരത്തി നാനൂറു സംവത്സരങ്ങള്‍ക്കപ്പുറം മക്കയില് നിന്ന് അനുചരന്മാരോടൊപ്പം മുഹമ്മദ് നബി ഏറെ ക്ളേശങ്ങള് സഹിച്ചാണ് ഒട്ടകപ്പുറത്ത് മദീനയില് എത്തിച്ചേര്‍ന്നത്. അവിടെ അദ്ദേഹത്തിന് വലിയ വരവേല്‍പു ലഭിക്കുകയും പുതിയൊരു വിശ്വാസ പാതയിലേക്ക് അനേകര് ആകര്‍ഷിക്കപ്പടുകയും ചെയ്തു. താരതമ്യേന നിഷ്കളങ്കരും ഗോത്ര സ്വഭാവത്തിന്റെ ആര്‍ജ്ജവം പ്രകടിപ്പിക്കുന്നവരുമായിരുന്നു മദീനക്കാര്. ഇന്നും ഏതാണ്ടങ്ങനെ തന്നെയാണവര്.\nപഴയ മലബാറില് സമൃദ്ധമായിരുന്ന സ്നേഹ സൗഹ‍ൃദങ്ങളുടെ പുമരങ്ങളിലൊന്നായിരുന്നു മുന്നു പതിറ്റാണ്ടിലേറെ നീണ്ട പ്രവാസ ജീവിതത്തിനു ശേഷം രോഗതുരതകളോടു പൊരുതി യാത്രയയപ്പു വേദിയില് നിറ കണ്ണുകളോടെ ഇരുന്ന മനുഷ്യന്. നാട്ടില് നിന്നുള്ള പിന്‍വിളികളാണ് വേരുറച്ചുപോയ മദീനയുടെ മണ്ണില് നിന്നും മടങ്ങാന് തന്നെ പ്രേരിപ്പിക്കുന്നതെന്ന് അദ്ദേഹം പറഞ്ഞതോര്‍ത്തു. സദസും വേദിയും പൊതുവേ നിശബ്ദമായിരുന്നു. വലിയ ഹാള് തിങ്ങി നിറഞ്ഞ് ആളുകള് ഉണ്ടായിരുന്നു. അവരില് മലയാളികള് മാത്രമല്ല സൌദികളും യമനികളും ഇതര നാട്ടുകാരും ഉണ്ടെന്ന് വേഷ വിധാനങ്ങളില് നിന്നു തന്നെ മനസിലാവും. സകലരോടും ഒരേ സ്നേഹത്തോടെ പെരുമാറാന് കഴിഞ്ഞിരുന്ന ഈ മനുഷ്യന് സ്നേഹത്തിന്റെ വലിയൊരു പാഠശാലയാണെന്നു എന്നും തോന്നിയിട്ടുണ്ട്.\nപ്രായാധിക്യമുള്ള സ്പോണ്‍സര് പുത്രന്‍മാരോടും ബന്ധുക്കളോടുമൊപ്പം എത്തിയതോടെ രംഗം സജീവമായി. എല്ലാ മുഖങ്ങളും പൊതുവേ മ്ളാനമായിരുന്നു. നഗരത്തിലെ പൌരപ്രമുഖരായ ചില മലയാളികളുടെ പ്രസംഗങ്ങള് കഴിഞ്ഞതോടെ സ്പോണ്‍സര് എണീറ്റു നിന്നു, കഥാപുരുഷനെ ഒന്നു നോക്കിയിട്ട് അദ്ദേഹം മൈക്കിനടുത്തെത്തി. കവിത തുളുമ്പുന്ന അറബിയില് അദ്ദേഹം പറഞ്ഞു തുടങ്ങി -"എന്റെ തോട്ടത്തിലെ ഓരോ ഈന്തപ്പനയും നട്ടു വളര്‍ത്തിയത് ഇവനാണ്. നിങ്ങളെയെല്ലാം ഉപേക്ഷിച്ച് ഞാന് പോവുകയാണെന്ന് എങ്ങിനെയാണിവനു അവയോടെല്ലാം പറയാന് കഴിയുക? ഇന്നു കാണുന്ന എന്റെ അഭിവൃദ്ധിക്കു മുഴുവന് കാരണം മറ്റാരുമല്ല. ഇവന് ആത്മാര്‍ത്ഥതയോടെ പണിയെടുത്തുണ്ടാക്കിയതാണ് എന്റേയും കുടംബത്തിന്റേയും സമ്പത്തു മുഴുവന്. പിന്നീട് കൂടുതല് പണിക്കാരും കൂടുതല് തോട്ടങ്ങളും ഉണ്ടായെങ്കിലും എല്ലാത്തിനും അസ്തിവാരമിട്ട മുസയെ ഞാന് എന്റെ ഹൃദയത്തോടു ചേര്‍ക്കുന്നു. ഞാനും എന്റെ മക്കളും ഇവനു വേണ്ടി എന്തും ചെയ്യാന് ഒരുക്കമാണ്. നാട്ടില് നിന്നു എപ്പോള് വേണമെങ്കിലും അവനും കടുംബാംഗങ്ങള്‍ക്കും ഇവിടെ വന്ന് എത്ര നാള് വേണമെങ്കിലും താമസിക്കാം " ഇത്രയും പറഞ്ഞതോടെ അദ്ദേഹം അനിയന്ത്രിതമായി പൊട്ടിക്കരയാന് തുടങ്ങി. മകന് ഇരിപ്പിടത്തില് നിന്ന് എണീറ്റു വന്ന് ആശ്വസിപ്പിച്ച് കസേരയിലേക്കാനയിച്ചു. ഉപഹാരം സ്വീകരിക്കുമ്പോള് മൂസയും കരയുന്നുണ്ടായിരുന്നു. സ്പോണ്‍സര് ഒരു തൊഴിലാളിക്കു വേണ്ടി കരയുന്നത് തന്റെ ജീവിതത്തില് ആദ്യമായാണ് കാണുന്നതെന്ന് തൊട്ടടുത്തിരുന്ന ഫലസ്തീന് പൌരന് പറഞ്ഞപ്പോള് പലരും അതു ശരി വെച്ചു.\nമദീനയില് മുസക്കയുടെ തോട്ടം എന്നു ഞങ്ങള് വിളിച്ചിരുന്ന തോട്ടത്തിലേക്കുള്ള യാത്ര സുഹൃത്തുക്കള്‍ക്ക് എന്നും സന്തോഷകരമായിരുന്നു. കോഴിക്കോടന് ആതിഥേയത്വവും നല ഭക്ഷണവും മാത്രമല്ല നിര്‍ലോഭമായ സൌഈഹാര്‍ദ്ത്തിന്റെ കാറ്റു വീശുന്ന ഒരുദ്യാനമാണ് അതിഥികള്‍ക്കായി അദ്ദേഹം തുറന്നു വെക്കാറുണ്ടായിരുന്നത്. മാതൃഭൂമി ബാല പാക്തിയില് എണ്ണപ്പാടം മൂസക്കോയ എന്ന പേരില് കഥകള് എഴുതിയിരുന്ന കാലം തൊട്ടുള്ള പരിചയമാണ്. ജീവിതാനുഭവങ്ങളുടെ വലിയ ശേഖരം അദ്ദേഹം ഞങ്ങള്‍ക്കായി പങ്കു വെക്കുമായിരുന്നു. നൂറ്റാണ്ടുകള്‍ക്കപ്പുറം അഗ്നിപര്‍വത സ്ഫോടനത്തില് ഉരുകിയൊലിച്ച ലാവ ഖനീഭവിച്ചുണ്ടായ കുന്നിന്‍മുകളിലേക്ക് കുട്ടികളെ അദ്ദേഹം നയിച്ചു. അവരവിടെ കളിച്ചു തിമര്‍ക്കുന്നത് ക്യാമറയില് പകര്‍ത്തി. കത്തുന്ന അറേബ്യന് വേനലില് തോട്ടം നനയ്ക്കാനുള്ള വലിയടാങ്കില് എല്ലാവരും നീന്തിക്കുളിക്കും. വര്‍ഷങ്ങളിലൂടെ മദീന ഞങ്ങള്‍ക്കൊരു മരുപ്പച്ചയായിത്തീര്‍ന്നതിന്റെ കാരണം ഈ മനുഷ്യനായിരുന്നു. പ്രവാചകന്റെ കബറിടം സ്ഥിതിചെയ്യുന്ന മദീനയിലെ പള്ളി ലോകത്തിലെ തന്നെ ഏറ്റവും വലിയ തീര്‍ത്ഥാടന ക്രേനദ്രങ്ങളിലൊന്നാണല്ലോ. പള്ളിയുടെ വിശാലമായ മുറ്റത്ത് അനേകം രാത്രികളില് വൈകുവോളം ഞങ്ങള് വര്‍ത്തമാനം പറഞ്ഞിരുന്നിട്ടുണ്ട്. പള്ളിയുടെ മിനാരങ്ങള് തുനിലാവില് കുളിച്ചു നില്‍ക്കുന്ന അത്തരം രാവുകളിലാണ് സ്വന്തം ജീവിതത്തേയും കുടുംബത്തേയും കുറിച്ച് അദ്ദേഹം പറയാറുണ്ടായിരുന്നത്.\nമലയാളികള്‍ക്കുവേണ്ടി സൌദി റിസര്‍ച്ച് ആന്റ് പബ്ളിഷിംഗ് കമ്പനി 1999ല് ജിദ്ദയില് ആരംഭിച്ച മലയാളം ന്യൂസ് പ്രതത്തിന്റെ മദീന ലേഖകനാകാനുള്ള ക്വണം അതീവ സന്തോഷത്തോടെയാണദ്ദേഹം സ്വീകരിച്ചത്. അക്ഷരങ്ങളുമായി അറ്റുപോയ ബന്ധം വീണ്ടും വിളക്കിച്ചേര്‍ക്കാമല്ലോ എന്ന ചിന്തയാവാം കാരണം. വായനക്കാരെ ഏറെ ആകര്‍ഷിച്ച അനേകം റിപ്പോര്‍ട്ടുകളും ഫീച്ചറുകളും അദ്ദേഹത്തിന്റേതായി വെളിച്ചം കാണുകയും ചെയ്തു. സുഹൃത്തുക്കളോടൊപ്പം നടത്തിയ കാശ്മീര് യാത്രയുടെ വിവരണം ഉള്‍ക്കൊള്ളുന്ന പരമ്പര ഇക്കൂട്ടത്തില് വേറിട്ടു നില്‍ക്കുന്നു. വലിയ ആവേശത്തോടെയാണ് ആ നാളുകളില് ഫോണ് ചെയ്യാറുണ്ടായിരുന്നത്.\nമദീനയിൽ നടന്ന യാത്രയയപ്പിൽ പൗരപ്രമുഖനായ അറബ് പൗരൻ മൂസക്കോയക്ക് ഉപഹാരം നൽകുന്നു. പിന്നിൽ ഇരിക്കുന്ന കഫീലിനേയും (സ്പോൺസർ) കാണാം.\nപ്രവാചകന്റെ പള്ളിയില് പ്രാര്‍ത്ഥനയില് മുഴുകി ഏറെ സമയം ചെലവഡഴിക്കാറുണ്ടായിരുന്ന മൂസക്കോയക്കു ജീവിതം ശരശയ്യ തന്നെയായിരുന്നു. തോട്ടത്തിലെ കൊച്ചു മുറിയില് ഇരുമ്പു കട്ടിലില് കിടന്നുറങ്ങി, ചുരുങ്ങിയ ചെലവില് ഭക്ഷണമുണ്ടാക്കി കഴിച്ചാണദ്ദേഹം വീട്ടിലേക്കു പണമയച്ചുകൊണ്ടിരുന്നത്. കുട്ടികള് വിദ്യാഭ്യാസം നേടിയതും വലിയ വീടു നിര്‍മ്മിച്ചതുമെല്ലാം ഇങ്ങനെ മിച്ചം വെച്ച പണം ഉപയോഗിച്ചു തന്നെ. ഓരോ മാസവും അക്കൌണ്ടില് എത്തിച്ചേരുന്ന പണം എങ്ങനെയാണുണ്ടാകുന്നതെന്നു ഭാര്യക്കോ മക്കള്‍ക്കോ മനസിലാക്കാന് കഴിഞ്ഞില്ല. മക്കളെയെല്ലാം കല്ല്യാണം കഴിപ്പിച്ച് ബാധ്യതകള് ഏറെക്കുറെ അവസാനിപ്പിച്ചാണ് നാട്ടിലേക്കു മടങ്ങിയതെങ്കിലും തന്റെ പണം കൊണ്ടു നിര്‍മ്മിച്ച വീട്ടില് അദ്ദേഹം സ്വീകരിക്കപ്പെട്ടില്ല. പ്രവാസം പലപ്പോഴും തിരിച്ചു നല്‍കുന്നത് കയ്പുനീര് മാത്രമായിരിക്കുമെന്നു മൂസക്കയെ ഓരോ തവണ കാണുമ്പോഴും ഓര്‍മ്മിക്കാറുണ്ട്. മുറുമുറുപ്പുകളും അവഗണനയും വിവാഹ മോചനത്തിലേക്കു നീണ്ടതോടെ ജീവിതം തന്നെ തകിടം മറിഞ്ഞു.\nഅനേകര്‍ക്ക് സ്നേഹവും ആശ്വാസവും പകര്‍ന്നു നല്‍കിയ ആ മനുഷ്യന് ഏകാന്തതയുടെ തുരുത്തില് ഒറ്റപ്പെട്ടപ്പോള് അധികമാരും ഉണ്ടായിരുന്നില്ല. നഗര പ്രാന്തത്തിലെ വീട്ടില് കുടുംബം താമസിക്കുമ്പോള് ഹൃദ്രോഗിയായ അയാള് ഏതാനും കിലോമീറ്ററുകള് മാത്രം അകലെ വാടക മുറിയില് കഴിയുകയായിരുന്നു. ജീവിതം മുന്നോട്ടു കൊണ്ടു പോകാനായി ആരംഭിച്ച തുണിക്കട കോവിഡ് വന്നതോടെ വാടക പോലും കൊടുക്കാന് കഴിയാത്ത അവസ്ഥയിലായിക്കഴിഞ്ഞിരുന്നു. രക്ത സമ്മര്‍ദ്ദവും മറ്റു രോഗങ്ങളും ചേര്‍ന്നപ്പോള് ദുരന്തം പൂര്‍ത്തിയായി. കഴിഞ്ഞ ദിവസം (ഡിസംബർ 16) കോവിഡിനെത്തുടര്‍ന്നുണ്ടായ ഹൃദയാഘാതം ആ ജീവനെടുത്തു എന്ന വാര്‍ത്ത തീര്‍ത്താല് തീരാത്ത വേദനയാണ് ആ വലിയ മനസുമായി ഇടപഴകിയിട്ടുള്ള ഓരോരുത്തര്‍ക്കും സമ്മാനിച്ചത്. പറയാന് ബാക്കിവെച്ച അനേകം കഥകളുമായി ആ ദേഹം മണ്ണിലേക്കു മടങ്ങുമ്പോള് അവസാനമായി ഒന്നു കാണാന് പോലും സാധിച്ചില്ലല്ലോ എന്ന ദുഖം ബാക്കിയായി. സംസ്ഥാനത്തിന്റെ വിവിധ ഭാഗങ്ങളില് നിന്നു ബന്ധപ്പെട്ടവരെല്ലാം കോവിഡ് പ്രോട്ടോക്കോള് ഭയന്ന് വീട്ടില് തന്നെ കുത്തിയിരുന്നു. അവരുടെയെല്ലാം മനസില് അദ്ദേഹം പകര്‍ന്നു നല്‍കിയ നിരുപാധികമായ സ്നേഹം നിത്യ സുഗന്ധമായി അവശേഷിക്കുമെന്നുറപ്പാണ്.


കൂളിക്കുന്ന് വിദേശമദ്യശാല തുറക്കാന് അനുവദിക്കില്ല; ജനകീയ പ്രക്ഷോഭത്തില് പ്രതിഷേധമിരമ്പി - MALABAR FLASH കൂളിക്കുന്ന് വിദേശമദ്യശാല തുറക്കാന് അനുവദിക്കില്ല; ജനകീയ പ്രക്ഷോഭത്തില് പ്രതിഷേധമിരമ്പി - MALABAR FLASH\nHome > കേരള വാര്‍ത്ത > കൂളിക്കുന്ന് വിദേശമദ്യശാല തുറക്കാന് അനുവദിക്കില്ല; ജനകീയ പ്രക്ഷോഭത്തില് പ്രതിഷേധമിരമ്പി\nKasaragod mangad കാസര്‍കോട് കേരളം കേരള വാര്‍ത്ത\nകൂളിക്കുന്ന് വിദേശമദ്യശാല തുറക്കാന് അനുവദിക്കില്ല; ജനകീയ പ്രക്ഷോഭത്തില് പ്രതിഷേധമിരമ്പി\nഉദുമ: കാസര്‍കോട് നഗരത്തില് പ്രവര്‍ത്തിച്ചു വന്നിരുന്ന ബീവറേജ് കോര്‍പറേഷന്റെ ചില്ലറ മദ്യ വില്‍പന ശാല ജന വാസ പ്രദേശമായ മാങ്ങാട് കൂളിക്കുന്നിലേക്ക് മാറ്റാനുള്ള നീക്കത്തിനെതിരെ കൂളിക്കുന്ന് മദ്യഷാപ്പ് വിരുദ്ധ സമിതിയുടെ നേതൃത്വത്തില് ജനകീയ പ്രക്ഷോഭം നടത്തി.[www.malabarflash.com]\nസ്ത്രീകളും കുട്ടികളും വിവിധ രാഷ്ട്രീയ പാര്‍ട്ടികള്, സന്നദ്ധ സംഘടനകള്, കുടുംബശ്രീ, പുരുഷ സ്വയം സഹായ സംഘങ്ങളും സമരത്തില് പങ്കാളിയായി. സാമൂഹ്യ പ്രവര്‍ത്തകന് നാരായണന് പെരിയ ഉദ്ഘാടനം ചെയ്തു. ഗോപാലന് നായര് എടച്ചാല് അധ്യക്ഷത വഹിച്ചു.\nമുഹമ്മദ് കുഞ്ഞി കൊളത്തിങ്കാല് സ്വാഗതം പറഞ്ഞു. ഉദുമ ഗ്രാമ പഞ്ചായത്ത് പ്രസിഡന്റ് കെ.എ. മുഹമ്മദലി, ജില്ലാ പഞ്ചായത്ത് മെമ്പര് പാദൂര് ഷാനവാസ്, കാസര്‍കോട് ബ്ലോക്ക് പഞ്ചായത്ത് സ്റ്റാന്റിംഗ് കമ്മിറ്റി ചെയര്‍മാന് ടി.ഡി കബീര് തെക്കില്, കാഞ്ഞങ്ങാട് ബ്ലോക്ക് പഞ്ചായത്ത് മെമ്പര് അന്‍വര് മാങ്ങാട്, ഉദുമ ഗ്രാമ പഞ്ചായത്ത് മെമ്പര് ബി.വി അഷറഫ്, യൂത്ത് കോണ്‍ഗ്രസ് പാര്‍ലമെന്റ് മണ്ഡലം പ്രസിഡണ്ട് സാജിത് മൗവ്വല്, ഡി.സി.സി ജനറല് സെക്രട്ടറി ഗീതാ കൃഷ്ണന്, സി.പി.എം മാങ്ങാട് ലോക്കല് സെക്രട്ടറി വിജയന് മാങ്ങാട്, ഉദുമ പഞ്ചായത്ത് മുസ്ലിം ലീഗ് പ്രസിഡന്റ് കാപ്പില് കെ.ബി.എം. ഷരീഫ്, ജനറല് സെക്രട്ടറി എം.എച്ച് മുഹമ്മദ് കുഞ്ഞി മാങ്ങാട്, മണികണ്ഠന്, അബ്ദുല് ഖാദര് കൂളിക്കുന്ന്, എം. ഹസൈനാര്, ബാലകൃഷ്ണന്, പി.കെ. അബ്ദുല്ല, അബ്ദുല് ഖാദര് ചട്ടഞ്ചാല്, അഡ്വ: എം.കെ. മുഹമ്മദ്കുഞ്ഞി, ഹസ്സന് മാങ്ങാട്, യു.എം ഷരീഫ്, സീതി കൂളിക്കുന്ന് തുടങ്ങിയവര് പ്രസംഗിച്ചു.\nദേശീയ- സംസ്ഥാന പാതകളില് നിന്നു 500 മീറ്റര് ചുറ്റളവില് മദ്യശാലകള് പാടില്ലെന്ന സുപ്രിം കോടതി വിധിയെ തുടര്‍ന്നാണ് ബാങ്ക് റോഡ് പൊലീസ് സ്റ്റേഷന്റെ മുന്‍വശത്തെ മദ്യശാല കളനാട്- ചട്ടഞ്ചാല് പാതയില് കൂളിക്കുന്നിലെ സ്വകാര്യ വ്യക്തിയുടെ കെട്ടിടത്തിലേക്ക് മാറ്റുന്നത്. ഇരു മുറിയോട് കൂടിയ കെട്ടിടം അമ്പതിനായിരത്തിലേറെ രൂപ മാസ വാടക നിരക്കില് കോര്‍പറേഷനു കൈമാറിയിട്ടുണ്ട്.\nജനവാസമുള്ള പ്രദേശത്ത് മദ്യശാല അനുവദിച്ചാല് അതു നാട്ടിലെ സമാധാനാന്തരീക്ഷം തകര്‍ക്കുന്നതിനോടൊപ്പം മദ്യപാനികളുടെ ശല്യം ഏറെ പ്രയാസങ്ങള് സൃഷ്ടിക്കുമെന്നാണ് നാട്ടുകാര് ആരോപിക്കുന്നത്.\nഇവിടെ മദ്യഷാപ്പ് പ്രവര്‍ത്തിച്ചാല് ഊടുവഴിയിലൂടെ നാടിന്റെ വിവിധ ഭാഗങ്ങളില് മദ്യക്കടത്ത് നടക്കും. അതു പോലെ തന്നെ മദ്യപിക്കാന് വരുന്നവര്‍ക്ക് നേരെ അക്രമവും പിടിച്ചു പറിയും നടക്കാന് സാധ്യതയുണ്ട്. ഈ പ്രദേശത്ത് സാമൂഹ്യ വിരുദ്ധരുടെ അഴിഞ്ഞാട്ടവും വ്യാപകമാകും. അതു കൊണ്ടു തന്നെ കൂളിക്കുന്നില് വിദേശ മദ്യ ഷാപ്പ് തുറക്കാന് ഒരു തരത്തിലും അനുവദിക്കില്ലെന്ന് നാട്ടുകാര് മുന്നറിയിപ്പ് നല്‍കി. വരും ദിവസങ്ങളില് സമരം ശക്തമാക്കാനാണ് തീരുമാനം.\nItem Reviewed: കൂളിക്കുന്ന് വിദേശമദ്യശാല തുറക്കാന് അനുവദിക്കില്ല; ജനകീയ പ്രക്ഷോഭത്തില് പ്രതിഷേധമിരമ്പി Rating:5Reviewed By: editordesk Malabarflash


pinarayi vijayan black mask restricted in calicut\n‘മുഖ്യമന്ത്രിയുടെ പരിപാടിയിൽ കോഴിക്കോടും കറുത്ത മാസ്കിന് വിലക്ക്’; വിശ്വാസികൾക്ക് നിർദേശം നൽകി കോഴിക്കോട് രൂപത\nമുഖ്യമന്ത്രി പങ്കെടുക്കുന്ന പരിപാടിയിൽ കറുത്ത വസ്ത്രവും മാസ്‌കും ധരിക്കരുതെന്ന് വിശ്വാസികൾക്ക് രൂപതയുടെ നിർദേശം. മുഖ്യമന്ത്രി പങ്കെടുക്കുന്ന കോഴിക്കോട് രൂപതയുടെ ശതാബ്‌ദി പരിപാടിക്കാണ് നിയന്ത്രണം ഏർപ്പെടുത്തിയത്. നിയന്ത്രണം നടപ്പാക്കാൻ നിർദേശമില്ലെന്നും വിവാദം ഒഴിവാക്കാനാണ് നടപടിയെന്നും കോഴിക്കോട് രൂപത വ്യക്തമാക്കി. വിവാദങ്ങൾ ഉണ്ടാകാതിരിക്കാൻ സഭാ വിശ്വാസികൾക്ക് മുൻകരുതൽ എന്ന നിലയിലാണ് കറുത്ത വസ്ത്രങ്ങൾക്ക് നിയന്ത്രണം ഏർപ്പെടുത്തിയത്.\nഎന്നാൽ മുഖ്യമന്ത്രിയുടെ പരിപാടിയിൽ കോഴിക്കോടും കറുത്ത മാസ്കിന് വിലക്ക്.കറുത്ത മാസ്കോ വസ്ത്രങ്ങളോ ധരിക്കരുതെന്ന് പൊലീസ് നിർദേശമുണ്ടെന്നാണ് സംഘാടകർ പറയുന്നത്. പന്തീരാങ്കാവിൽ വെച്ച് യുവമോർച്ച പ്രവർത്തകർ മുഖ്യമന്ത്രിയെ കരിങ്കൊടി കാട്ടി. കോഴിക്കോട് റസ്റ്റ് ഹൗസിലുള്ള മുഖ്യമന്ത്രിക്ക് ഡിസിപിയുടേയും ഡിവൈഎസ്‍പിമാരുടേയും നേതൃത്വത്തിൽ വൻ സുരക്ഷയാണ് ഒരുക്കിയിരിക്കുന്നത്.\nതവനൂരിൽ മുഖ്യമന്ത്രി പങ്കെടുത്ത ജയിൽ ഉദ്ഘാടന പരിപാടിയിൽ എത്തിയവരോട് കറുത്ത മാസ്ക് മാറ്റാൻ പൊലീസ് ആവശ്യപ്പെട്ടിരുന്നു. പകരം അവർക്ക് മഞ്ഞ മാസ്ക് നൽകി.കനത്ത സുരക്ഷയ്ക്കിടയിലും മുഖ്യമന്ത്രിക്കെതിരെ ഇന്നും പ്രതിപക്ഷ പ്രതിഷേധമുണ്ടായി. പ്രതിപക്ഷ യുവജന സംഘടനകളുടെ കനത്ത പ്രതിഷേധത്തിനിടെ മുഖ്യമന്ത്രിയുടെ പൊതുപരിപാടികൾ തുടരുകയാണ്.\nStory Highlights: pinarayi vijayan black mask restricted in calicut\nRead more on: calicut | pinarayi vijayan\n‘വടി കൊടുത്ത് അടി വാങ്ങുകയാണ് ഭരണപക്ഷം’; സോണിയയെയും രാഹുലിനെയും അധിക്ഷേപിച്ച് ബിജെപിയുടെ കയ്യടി വാങ്ങുനെന്ന് വിഡി സതീശൻ Kerala News\n‘ഓൾഡ് വീഞ്ഞ് ഇൻ ന്യൂ കുപ്പി’ വീണ വിജയനെതിരായ പ്രതിപക്ഷ ആരോപണം തള്ളി മന്ത്രി മുഹമ്മദ് റിയാസ് Headlines\n‘നിർണായക വിവരങ്ങൾ ഒഴിവാക്കിയ വെബ്സൈറ്റ്’; മുഖ്യമന്ത്രിയുടെ മകൾക്കെതിരായ ആരോപണത്തിൽ ഉറച്ച് നിൽക്കുന്നെന്ന് മാത്യു കുഴൽനാടൻ Headlines


എംസിഎക്‌സിലെ അവധി വ്യാപാരം: റബ്ബറിന്റെ വിതരണം പാലക്കാട്ട് ആരംഭിച്ചു | MCX Rubber future trading\nഡിസംബര് 28 നാണ് എം സി എക്‌സില് റബ്ബറിന്റെ അവധി വ്യാപാര കരാര് ആരംഭിച്ചത്. അന്ന് 18 മെട്രിക് ടണ്ണിന്റെ കരാറാണ് നടന്നത്. അതിനുശേഷം ഇടപാടുകളുടെ എണ്ണത്തില് തുടര്‍ച്ചയായ വര്‍ധന രേഖപ്പെടുത്തുകയായിരുന്നു.\nകൊച്ചി: രാജ്യത്തെ പ്രമുഖ കമ്മോഡിറ്റി എക്‌സ്‌ചേഞ്ചായ എം സി എക്‌സിലെ അവധി വ്യാപാരം വഴിയുള്ള പ്രകൃതിദത്ത റബ്ബറിന്റെ വിതരണം പാലക്കാട്ടെ കേന്ദ്രത്തില് നിന്ന് ആരംഭിച്ചു. രാജ്യത്തെ ഏക വിതരണ കേന്ദ്രമാണ് പാലക്കാട്.


India vs Qatar: 2022 FIFA World Cup Qualifiers: കരുത്തരായ ഖത്തറിനെ നേരിടാന് ഇന്ത്യ ദോഹയിലെത്തി - india football team reached doha to fight against qatar in the second match of 2022 fifa world cup qualifiers asia | Samayam Malayalam\nindia football team reached doha to fight against qatar in the second match of 2022 fifa world cup qualifiers asia\nSamayam Malayalam | Updated: 08 Sep 2019, 01:16:00 PM\nഇന്ത്യ അടങ്ങുന്ന ഇ ഗ്രൂപ്പിലെ ഏറ്റവും കരുത്തരായ ടീമാണ് ഖത്തര്. ഫിഫ റാങ്കിങ്ങില് ഖത്തര് 62ാം സ്ഥാനത്തും ഇന്ത്യ 41 സ്ഥാനങ്ങള് പിറകിലായി 103ാം സ്ഥാനത്തുമാണ് നില്‍ക്കുന്നത്.\nദോഹ: 2022 ഖത്തര് ലോകപ്പിനായുള്ള യോഗ്യതാ റൗണ്ടിലെ രണ്ടാം മത്സരത്തിനായി ഇന്ത്യന് ടീം ദോഹയിലെത്തി. ഗ്രൂപ്പിലെ ഏറ്റവും കരുത്തരായ ഖത്തറിനെതിരായാണ് ഇന്ത്യയുടെ രണ്ടാം മത്സരം. ഏഷ്യന് ചാമ്പ്യന്മാരായ ഖത്തറിന്‍റെ ഹോം ഗ്രൗണ്ടില് സെപ്തംബര് 10നാണ് മത്സരം നടക്കുക. ദോഹയിലെ ജസീം ബിന് ഹമദ് സ്റ്റേഡിയത്തില് ചൊവ്വാഴ്ച രാത്രി 10 മണിക്കാണ് ഇന്ത്യയും ഖത്തറും തമ്മിലുള്ള പോരാട്ടം ആരംഭിക്കുക.\nഇന്ത്യ ഉള്‍പ്പെടുന്ന ഗ്രൂപ്പ് ഇ യിലെ ഏറ്റവും കരുത്തരായ ടീമാണ് ഖത്തര്. ഫിഫ റാങ്കിങ്ങില് ഇന്ത്യ 103ാം സ്ഥാനത്ത് നില്‍ക്കുമ്പോള് ഖത്തര് 62ാം സ്ഥാനത്താണ്. നിലിവിലെ ഏഷ്യന് ചാമ്പ്യന്മാര് കൂടിയാണ് ഖത്തര്. യോഗ്യതാ റൗണ്ടിലെ ആദ്യ മത്സരത്തില് അഫ്ഗാനിസ്ഥാനെ എതിരില്ലാത്ത ആറ് ഗോളുകള്‍ക്കാണ് ഖത്തര് പരാജയപ്പെടുത്തിയത്. അഫ്ഗാനെതിരെ ആധികാരിക ജയം സ്വന്തമാക്കിയതിന് പിന്നാലെ ഗ്രൂപ്പില് ഒന്നാം സ്ഥാനത്താണ് ഖത്തറുള്ളത്.\nഅതേസമയം ആദ്യമത്സരത്തില് ഒമാനെതിരെ പരാജയപ്പെട്ടതിന്‍റെ നിരാശയുമാണ് ഇന്ത്യന് ടീം ഇറങ്ങുന്നത്. മത്സരത്തിന്‍റെ അവസാന മിനുട്ടുകള് വരെ ലീഡ് പുലര്‍ത്തിയതിന് ശേഷം അവസാന എട്ടു മിനുട്ടുകളിലാണ് രണ്ട് ഗോളുകള് തിരികെ വാങ്ങി 2-1ന് ഇന്ത്യ പരാജയപ്പെട്ടത്. ഏറെ കരുത്തരായ ഖത്തറിനെതിരെ കൂടുതല് കരതലോടെയാകും ഇന്ത്യ ഇറങ്ങുക. ഖത്തറിനെതിരെ അവരുടെ തട്ടകത്തില് ഒരു സമനിലയെങ്കിലും സ്വന്തമാക്കാന് കഴിഞ്ഞാല് ഇന്ത്യയ്ക്ക് അത് വലിയ വിജയം തന്നെയാകും.\nഎന്നാല് ജയിക്കാനുറച്ച് തന്നെയാണ് ഇന്ത്യന് ചുണക്കുട്ടികള് ദോഹയില് എത്തിയിരിക്കുന്നത്. ഗ്രൂപ്പിലെ ഏറ്റവും കഠിനമായ മത്സരമായിരിക്കും ഖത്തറിനെതിരായ മത്സരമെന്ന് ഇന്ത്യന് ക്യാപ്റ്റന് സുനില് ഛേത്രി വ്യക്തമാക്കി. ഇക്കുറി യോഗ്യതാ റൗണ്ടിലെ മൂന്നാം ഘട്ടത്തിലേക്ക് കടക്കാന് ഇന്ത്യയ്ക്ക് കഴിയുമെന്ന് ഛേത്രി നേരത്തേ തന്നെ വ്യക്തമാക്കിയിരുന്നു. ഇഗോര് സ്റ്റിമാകിന് കീഴില് മികച്ച ടീമാണ് ഇപ്പോള് ഇന്ത്യയ്ക്കുള്ളത്. ആദ്യമത്സരത്തില് ഒമാനെതിരെ പരാജയപ്പെട്ടെങ്കിലും മത്സരത്തില് മിന്നുന്ന പ്രകടനമാണ് ഇന്ത്യ പുറത്തെടുത്തത്.\nFIFA World Cup Qualifiers: ലോകകപ്പ് സ്വപ്നം കണ്ട് ഇന്ത്യ; യോഗ്യതാ റൗണ്ടില് നാളെ ആദ്യ അങ്കംആര്‍ട്ടിക്കിള് ഷോ\nലോകകപ്പ് യോഗ്യത ഖത്തര് ഇന്ത്യ world cup qualifiers 2022 asia qatar India vs Qatar India football team fifa qualifiers 2019 2022 fifa world cup qualifiers asia\nWeb Title : india football team reached doha to fight against qatar in the second match of 2022 fifa world cup qualifiers asia


തിരഞ്ഞെടുപ്പ് കേസ് : ചിദംബരത്തെ വിചാരണ ചെയ്യും . - malabarinews.com\nHome » News » തിരഞ്ഞെടുപ്പ് കേസ് : ചിദംബരത്തെ വിചാരണ ചെയ്യും .\nതിരഞ്ഞെടുപ്പ് കേസ് : ചിദംബരത്തെ വിചാരണ ചെയ്യും .\nHIGHLIGHTS : ദില്ലി : കേന്ദ്ര ആഭ്യന്തര മന്ത്രി പി ചിദംബരത്തെ തിരഞ്ഞെടുപ്പ്\nദില്ലി : കേന്ദ്ര ആഭ്യന്തര മന്ത്രി പി ചിദംബരത്തെ തിരഞ്ഞെടുപ്പ് കേസില് വിചാരണചെയ്യാമെന്ന് മദ്രാസ് ഹൈക്കോടതി ഉത്തരവിട്ടു. എതിര് സ്ഥാനാര്‍ത്തിയായിരുന്ന എഐഎഡിഎംകെയിലെ ആര്‍എസ് രാജ കണ്ണപ്പന് സമര്‍പ്പിച്ച ഹര്‍ജിയിലാണ് ജസ്റ്റിസ് കെ. വെങ്കിട്ടരാമന്റെ ഉത്തരവ്. 2009 ല് നടന്ന ലോക്‌സഭാ തിരഞ്ഞെടുപ്പില് ശിവഗംഗ മണ്ഡലത്തില് ചിദംബരം നേടിയ വിജയത്തില് കൃത്രിമത്വം ഉണ്ടെന്ന് കാണിച്ചാണ് രാജ കണ്ണപ്പന് ഹൈകോടതിയില് ഹര്‍ജി സമര്‍പ്പിച്ചത്.\nതന്റെ തിരഞ്ഞെടുപ്പ് വിജയത്തെ ചോദ്യം ചെയ്ത് രാജ കണ്ണപ്പന് സമര്‍പ്പിച്ച ഹര്‍ജിയില് പിശകുണ്‌ടെന്നും ഇക്കാര്യം ഹൈക്കോടതി രജിസ്ട്രാര് തന്നെ ചൂണ്ടിക്കാട്ടിയിട്ടുണ്‌ടെന്നുമുള്ള ചിദംബരത്തിന്റെ വാദം തള്ളിക്കൊണ്ടാണ് കോടതി വിധി പ്രഖ്യാപിച്ചത്.\nതമിഴ്‌നാട്ടിലെ ശിവഗംഗ മണ്ഡലത്തില് നിന്ന് 3354 വോട്ടിന്റെ ഭൂരിപക്ഷത്തിലാണ് പി.ചിദംബരം വിജയിച്ചത്. കോണ്‍ഗ്രസ് സ്ഥാനാര്‍ത്ഥിയായി മത്സരിച്ച ചിദംബരത്തിന് 3,343,48 വോട്ടും മുഖ്യപ്രതിയോഗിയായ ആര്.എസ്.രാജകണപ്പന് (എ.ഡി.എം.കെ) 3,30994 വോട്ടും കിട്ടി. വോട്ടെണ്ണിക്കഴിഞ്ഞപ്പോള് ചിദംബരം പരായപ്പെട്ടുവെന്നായിരുന്നു ആദ്യം റിപ്പോര്‍ട്ട് വന്നത്. എന്നാല് വീണ്ടും വോട്ടെണ്ണിയപ്പോള് ചിദംബരത്തെ വിജയിയായി പ്രഖ്യാപിക്കുകയായിരുന്നു.\nമണ്ഡലത്തില് പോള് ചെയ് വോട്ടുകള് വീണ്ടും എണ്ണണമെന്നും കണ്ണപ്പന് ഹര്‍ജിയില് ആവശ്യപ്പെട്ടിരുന്നു. ആലന്‍കുടി നിയമസഭാ മണ്ഡലത്തിലെ വോട്ടുകള് പ്രത്യേകമായി എണ്ണണമെന്നും കണ്ണപ്പന് ഹര്‍ജിയില് ആവശ്യപ്പെട്ടിരുന്നു.\nനോക്കിയയും മൈക്രോസോഫ്റ്റും ഗൂഢാലോചന നടത്തുന്നുവെന്ന് ഗൂഗിള്\nടി.പി ചന്ദ്രശേഖരനുമായി ചര്‍ച്ച നടത്തിയിരുന്നു : പിണറായി


Emalayalee.com - ചന്ദ്രബാബു നായിഡു 8 കോടി ചിലവിട്ട് പണികഴിപ്പിച്ച കോണ്‍ഫറന്‍സ് ഹാള് പൊളിച്ചുനീക്കാന് ഉത്തരവിട്ട് മുഖ്യമന്ത്രി ജഗന്\nഅമരാവതി: മുന്‍മുഖ്യമന്ത്രി ചന്ദ്രബാബു നായിഡുവിന്റെ വസതിക്ക് സമീപത്തായി എട്ട് കോടി രൂപ ചിലവഴിച്ച് അദ്ദേഹം പണികഴിപ്പിച്ച പ്രജാ വേദിക എന്ന പേരിലുള്ള കോണ്‍ഫറന്‍സ് ഹാള് പൊളിച്ചുമാറ്റാന് ഉത്തരവിട്ട് മുഖ്യമന്ത്രി ജഗന് മോഹന് റെഡ്ഡി.\n` അനുമതിയില്ലാതെ ആര് കെട്ടിടം പണിതാലും ഏത് സാധാരണക്കാരന് പണിതാലും പൊളിച്ചുമാറ്റും. നിയമത്തെ ബഹുമാനിക്കുന്ന ഒരു സര്‍ക്കാരാണ് ഞങ്ങളുടേത്. എല്ലാ നിയമങ്ങളും പാലിക്കുക തന്നെ ചെയ്യും` എന്നായിരുന്നു കളക്ട്രേറ്റില് നടന്ന കോണ്‍ഫറന്‍സില് റെഡ്ഡി പറഞ്ഞത്.\nഎന്നാല് വൈ.എസ്.ആര്. കോണ്‍ഗ്രസ് പ്രതികാര രാഷ്ട്രീയം കളിക്കുകയാണെന്ന് ടി.ഡി.പി ആരോപിച്ചു. കെട്ടിടം പൊളിച്ചുമാറ്റാന് തീരുമാനിച്ചതിന് പിന്നാലെ ചന്ദ്രബാബു നായിഡുവിന്റേതായി അവിടെയുണ്ടായിരുന്ന നിരവധി വസ്‌തുക്കള് അവര് നശിപ്പിച്ചെന്നും യാതൊരു മനസാക്ഷിയും കാണിച്ചില്ലെന്നും ടി.ഡി.പി കുറ്റപ്പെടുത്തി.\n2016 മുതല് കൃഷ്‌ണ നദീ തീരത്തുള്ള വസതിയിലാണ് ചന്ദ്രബാബു നായിഡു താമസിച്ചത്. ഹൈദരാബാദില് നിന്നും അമരാവതിയിലേക്ക് ഭരണകേന്ദ്രം മാറ്റിയതിനെ തുടര്‍ന്നായിരുന്ന ഇത്.\nപാര്‍ട്ടി യോഗങ്ങളുള്‍പ്പെടെ ഔദ്യോഗിക കാര്യങ്ങള്‍ക്ക് വേണ്ടിയായിരുന്നു നായിഡു വസതിയും ഹാളും ഉപയോഗിച്ചിരുന്നത്. ആന്ധ്രാപ്രദേശ് കാപിറ്റല് റീജിയന് അതോറിറ്റിയായിരുന്നു ഹാള് നിര്‍മ്മിച്ചുനല്‍കിയത്. വസതിയോട് ചേര്‍ന്നുതന്നെയായിരുന്നു ഹാളും നിര്‍മിച്ചത്.


'പുതിയ ജീവിതം ആസ്വദിക്കുന്നു', യുവ കൃഷ്‍ണയ്‍ക്കൊപ്പമുള്ള ഫോട്ടോ പങ്കുവെച്ച് മൃദുല വിജയ് | Enjoying the new life Mridula Vijay\n'പുതിയ ജീവിതം ആസ്വദിക്കുന്നു', യുവ കൃഷ്‍ണയ്‍ക്കൊപ്പമുള്ള ഫോട്ടോ പങ്കുവെച്ച് മൃദുല വിജയ്\nഅടുത്തിടെയായിരുന്നു മൃദുല വിജയ്‍യും യുവ കൃഷ്‍ണയും വിവാഹിതരായത്.\nKochi, First Published Jul 15, 2021, 2:02 PM IST\nമലയാളത്തിന്റെ പ്രിയപ്പെട്ട താരങ്ങളാണ് മൃദുല വിജയ്‍യും യുവ കൃഷ്‍ണയും. മൃദുല വിജയ്‍യും യുവ കൃഷ്‍ണയും അടുത്തിടെയാണ് വിവാഹിതരായത്. വിവാഹിതാരാകുന്നുവെന്ന് ഇവര് തന്നെയാണ് എല്ലാവരെയും അറിയിച്ചതും. പുതിയ ജീവിതം ആസ്വദിക്കുന്നുവെന്ന് മൃദുല വിജയ് പറയുന്നു.\nയുവ കൃഷ്‍ണയ്‍ക്ക് ഒപ്പമുള്ള ഫോട്ടോ പങ്കുവെച്ചിരിക്കുകയാണ് മൃദുല വിജയ്. എട്ടോ എന്നാണ് മൃദുല വിജയ് എഴുതിയിരിക്കുന്നത്. ഒട്ടേറെ പേരാണ് ഫോട്ടോയ്‍ക്ക് കമന്റുകളുമായി എത്തിയിരിക്കുന്നത്. ജൂലൈ എട്ടിന് ആയിരുന്നു മൃദുലയുടേയും യുവകൃഷ്‍ണയുടേയും വിവാഹം\nഏഷ്യാനെറ്റിലെ ഭാര്യ എന്ന സീരിയലിലൂടെ ശ്രദ്ധേയയാണ് മൃദുല വിജയ്.\nസീരിയലിനു പുറമേ മെന്റലിസത്തിലും താല്‍പര്യം കാട്ടുന്നയാളാണ് യുവ കൃഷ്‍ണ.\nLast Updated Jul 15, 2021, 2:02 PM IST\n'ഉണ്ണിയേട്ടനൊപ്പം പുതിയ തുടക്കം' നിലവിളക്കുമേന്തി പുതിയ വീട്ടിലേക്ക്, വീഡിയോ പങ്കുവച്ച് മൃദുല\nയുവയ്‍ക്കൊപ്പമുള്ള റൊമാന്റിക് വീഡിയോയുമായി മൃദുല\nമൃദുലയുടെ കൈപിടിച്ച് യുവകൃഷ്ണ; പ്രിയതാരങ്ങളുടെ വിവാഹനിശ്ചയ വീഡിയോ\n'ഇനി മൃദ്വ'; ഒന്നിച്ചെത്തി വിവാഹ വാർത്ത പങ്കുവച്ച് പ്രിയ താരങ്ങൾ


ടൗട്ടെ ചുഴലിക്കൊടുങ്കാറ്റ്; ലക്ഷദ്വീപ് അടുത്ത കാലത്ത് സംഭവിച്ച ഏറ്റവും വലിയ ദുരന്തം: വീഡിയോ | Metro Journal Online\nകവരത്തി: എല്ലാ ദ്വീപിലും ശക്തമായ കടലാക്രമണം റിപ്പോർട്ട് ചെയ്തിട്ടുണ്ട്. തീരദേശത്തെ തെങ്ങുകൾ കടലിൽ ഒഴുകി നടക്കുന്നുണ്ട്. കല്പേനി ദ്വീപിൽ വിനോദ സഞ്ചാര കേന്ദ്രങ്ങളിൽ വെള്ളം കയറിയിട്ടുണ്ട്. മുഴുവൻ ദ്വീപുകളിലും കനത്ത നാശനഷ്ടങ്ങളാണ് പാവപ്പെട്ട ദ്വീപ് നിവാസികൾ നേരിട്ട് കൊണ്ടിരിക്കുന്നത്. പോലീസ്, ഫയർ ആൻഡ് റെസ്ക്യൂ, പരിസ്ഥിതി സംരക്ഷണ സേന, ഇന്ത്യ റിസർവ്വ് പോലീസ്, സന്നദ്ധ സംഘടനകൾ, നാട്ടുകാർ എന്നിവർ ദുരന്ത മുഖത്ത് സേവന സന്നദ്ധരായി രംഗത്തുണ്ട്. ദുരന്തനിവാരണ വിഭാഗത്തിൻ്റെ കണക്ക് പ്രകാരം നാശനഷ്ടക്കണക്ക് വളരെ കുറവാണ്. ഇതിലും ഭീമമാണ് യഥാർത്ഥ ദുരന്തം.\nവൻകരയിൽ നിന്നും എത്തിയ നിരവധി മത്സ്യബന്ധന ബോട്ടുകൾക്ക് ദ്വീപിൽ പ്രവേശിക്കാൻ ഉപാധികളില്ലാതെ അനുമതി കൊടുത്തിട്ടുണ്ട്. കവരത്തി ദ്വീപിൽ രണ്ടും, കൽപേനിയിൽ ഒന്നും, ബിത്രയിൽ മൂന്നും, അമിനിയിൽ രണ്ടും ബോട്ടുകൾ ഇത്തരത്തിൽ എത്തിയിട്ടുണ്ട്. രാഗേഷ് I, രാഗേഷ്2എന്നീ ബോട്ടുകളാണ് അമിനി ദ്വീപിലെത്തിയത്. ഇവരുടെ കൂടെ ഉണ്ടായിരുന്ന മുരുകൻ തുണെെ എന്ന ബോട്ട് കടലിൽ തകർന്നു. ഇവർ തന്ന വിവരം അനുസരിച്ച് നേവി, കോസ്റ്റ്ഗാഡിൻ്റെ സഹായം തേടിയിരിക്കുകയാണ് അമിനി ദ്വീപ് പോലീസ്. കൂടുതൽ അന്യ സംസ്ഥാന ബോട്ടുകൾ വരും ദിവസങ്ങളിൽ എത്തുമെന്നാണ് പ്രതീക്ഷിക്കുന്നത്.\n← നാല് ജില്ലകളിൽ ഇന്ന് അർധരാത്രി മുതൽ ട്രിപ്പിൾ ലോക്ക് ഡൗൺ\nസംസ്ഥാനത്ത് ബ്ലാക്ക് ഫംഗസ് കണ്ടെത്തി; സ്ഥിരീകരിച്ചത് ഏഴ് പേർക്ക് →


ചോക്കുപൊടി: 'ഐ ടി ലോകം' ഭൂമിക്കുള്ളില് തന്നെ...!\nhafeez Friday, 11 February, 2011\nനിങ്ങളോട് പൂര്‍ണ്ണമായും യോജിക്കാന് കഴിയില്ല. എന്റെ ധാരാളം സുഹൃത്തുക്കള് ഐ ടി മേഖലയില് ഉണ്ട്. അവിടത്തെ സാംസ്‌കാരിക നില അത്ര നല്ലതല്ല എന്നാണ് അവരില് പലരും പറയുന്നത്. എല്ലാരും അങ്ങനെ എന്ന് പറയുന്നില്ല. പക്ഷെ ചില കള്ളന്നണയങ്ങള് മതിയല്ലോ നാട്ടുകാരെ കൊണ്ട് പറയിപ്പിക്കാന് ..\nVishnu N V Friday, 11 February, 2011\nപ്രിയപ്പെട്ട ഹഫീസ് ,\nഹൃദയം നിറഞ്ഞ നന്ദി രേഖപ്പെടുത്തട്ടെ.\nചിലതിനെ മാത്രം പെരുപ്പിച്ചു കാട്ടി അതിലും പ്രധാനപ്പെട്ട മറ്റു പലതിനെയും വിസ്മരിക്കുന്ന മാധ്യമ പ്രവണതയെക്കുറിച്ച് എന്ത് പറയുന്നു?\nഐ ടി മേഖലയില് ഉള്ളവര് പറഞ്ഞു കേട്ട അറിവും, ആ കേട്ടത് കേട്ട ചിലര് പറഞ്ഞു കേട്ട അറിവും ആണ് പലര്‍ക്കും ഐ ടി മേഖലയെ പട്ടി ഉള്ളത്... ലഹരിയായാലും, വഴിവിട്ട ബന്ധങ്ങളായാലും മറ്റേതു മേഖലയിലും ഉള്ളതിന്റെ അത്ര തന്നെയേ ഐ ടി മേഖലയിലും കാണാന് കഴിയൂ... മറ്റു മേഖലകളില് ജോലി ചെയ്യുന്നവര് രാവിലെ ഒന്‍പതു മുതല് വൈകുന്നേരം അഞ്ചു മണി വരെ ജോലി ചെയ്ത്, ഉണ്ടാക്കുന്നതിലും ഒരു അയ്യായിരം-ആറായിരം രൂപ മാത്രമാണ് മാസം ഞങ്ങള് അധികമായി ഉണ്ടാക്കുന്നത്. അതുതന്നെ ദിവസം ഒന്‍പതു മുതല് പന്ത്രണ്ടു-പതിമ്മൂന്നു മണിക്കൂര് ജോലി ചെയ്തിട്ടാണ്! മറ്റേതു തൊഴില് മേഖലയിലും തൊഴിലാളികള് സംഘടിതരാണ്. അങ്ങനെ അല്ലാത്തത് കൊണ്ട് ഐ ടി ജോലിക്കാരെ ആരെന്തു പറഞ്ഞാലും പ്രതികരിക്കാനോ ആരും മേനക്കെടാറുമില്ല!\nഐ ടി പാര്‍കുകളിലെ ടോയ് ലെറ്റിലെ അറിയിപ്പ്. "Drop Ur condoms in dust bin"\nഞാന് ഇതിനോട് യോജിക്കുന്നു.ഞാന് കഴിഞ്ഞ നാല് വര്‍ഷങ്ങളായി IT മേഘലയില് ജോലി ചെയ്യുന്നു.മറ്റേതു തൊഴിലും പോലെ എല്ലാ സുഖ ദുഃഖങ്ങള് ഞങ്ങള്‍ക്കും ഉണ്ട്.12 മണിക്കൂര് ജോലി ചെയ്താല് കിട്ടുന്ന ശമ്പളം മറ്റേതു ജോലിയില് ഉള്ളവരേം പോലെ എണ്ണി ചിലവാക്കുന്നു ഞങ്ങളും.പിന്നെയും എന്തിനെ ഞങ്ങള്‍ക്കിതിരെ മാത്രം എല്ലാ വിരലുകളും ഉയരുന്നു.അറിയില്ല.ഞാന് രോഹിത്തിനെ അനുകൂലിക്കുന്നു.\nVishnu N V Friday, 15 July, 2011\nപോസ്റ്റുമായി ബന്ധപ്പെട്ടു വ്യത്യസ്തമായ രണ്ടു വശങ്ങള് ചൂണ്ടിക്കാണിച്ച അജ്ഞാതരായ രണ്ടു സുഹൃത്തുക്കള്‍ക്കും നന്ദി.\nEkalavya Friday, 26 August, 2011\nഇന്‍ഫോസിസില് സോഫ്ട്‌വെയര് എഞ്ചിനീയറായ അമിത് സ്വന്തം ഫ്ലാറ്റ് മുറിയില് തൂങ്ങിമരിച്ച നിലയില്. തൊട്ടടുത്ത് കൊല്ലപ്പെട്ട് കിടക്കുന്ന ഭാര്യ റിങ്കു. ഒരു വര്‍ഷം മുമ്പ് ആര്‍ഭാടമായിട്ടായിരന്നു ഈ ഐ.ടി. ദമ്പതികളുടെ വിവാഹം. ചാറ്റിങ്ങില് മൊട്ടിട്ട പ്രണയം വിവാഹത്തിലെത്തിയതായിരുന്നു.\nസൗഹൃദത്തില് കിളിര്‍ത്ത ഇവരുടെ ജീവിതത്തിന് പിന്നെയെന്ത് സംഭവിച്ചു? ഉത്തരം അമിതിന്റെ ഡയറിയിലുണ്ട്. ''റിങ്കുവിന് ഓഫീസിലെ മറ്റൊരാളുമായി ബന്ധമുണ്ടെന്നറിഞ്ഞിട്ടും ഞാനവളെ സ്‌നേഹിച്ചു. അവള് കാമുകനോട് ഫോണില് സല്ലപിക്കുന്നത് കേട്ടപ്പോഴെല്ലാം ഞാന് കണ്ടില്ലെന്നു നടിച്ചു. ഇന്നവള് വിവാഹമോചനം ആവശ്യപ്പെട്ടു. അതുകൊണ്ട് ഞാനവളെ കൊന്നു.''\nകൂടുതല് അറിയാനും താങ്കളുടെ കാഴ്ചപ്പാടുകള് അറിയാനും കഴിഞ്ഞതില് സന്തോഷം..\nമറ്റേതു തൊഴില് മേഖലയിലും തൊഴിലാളികള് സംഘടിതരാണ്. അങ്ങനെ അല്ലാത്തത് കൊണ്ട് ഐ ടി ജോലിക്കാരെ ആരെന്തു പറഞ്ഞാലും പ്രതികരിക്കാനോ ആരും മേനക്കെടാറുമില്ല! "സഹപ്രവര്‍ത്തകര് തമ്മില് വഴിവിട്ട ലൈംഗിക ബന്ധങ്ങള് സര്‍വ സാധാരണമാണ്" എന്നൊക്കെ ചോദിച്ചവര് ഉണ്ടെന്നു കേട്ടപ്പോള് തമാശയായാണ് തോന്നിയത്\nബാംഗ്ലൂര്: മലയാളി സോഫ്റ്റ്‌വേര് എന്‍ജിനീയറെ വീട്ടില് തൂങ്ങിമരിച്ച നിലയില് കണ്ടെത്തി. കൊട്ടാരക്കര സ്വദേശി രൂപേഷ് (28) ആണ് ബയപ്പനഹള്ളി നാഗവാര പാളയ നാരായണസ്വാമി ലേ ഔട്ടിലെ വസതിയില് മരിച്ചത്.\nഎ.ബി.ബി. സോഫ്റ്റ്‌വേര് സ്ഥാപനത്തില് എന്‍ജിനീയറാണ് രൂപേഷ്. സംഭവത്തില് ദുരൂഹതയുണ്ടെന്നാരോപിച്ച് ബന്ധുക്കള് ബയപ്പനഹള്ളി പോലീസില് പരാതിനല്‍കി.\nഇത് മാതൃഭുമി വാര്‍ത്ത.\nതന്റെ പോസ്റ്റ് കൊള്ളാം.\nരാഹുല് പി വി\nകിരണ് Monday, 04 March, 2013\nനേരിട്ട് അനുഭവമുള്ളത് തന്നെ സാമാന്യമാക്കി പറയാൻ വയ്യ.\nനേരെയും വളഞ്ഞും പോകുന്ന വഴികള് എല്ലായിടത്തും ഉണ്ട്. ഈ പറയുന്നവര്‍ക്കും അതറിയാം.. പറഞ്ഞു കേട്ട കഥകൾ നിറം ചേർത്ത് പ്രചരിപ്പിക്കുന്നത് ഒരു നേരമ്പോക്ക് പോലെ കേട്ടിരിക്കാന് പലര്‍ക്കും ഇഷ്ടമാണ് !


ചരിത്രം അപൂര്‍വമായി മാത്രമേ ഇത്തരം അടിയന്തരാവസ്ഥ ആവശ്യപ്പെടുന്നുള്ളൂ, ജനാധിപത്യത്തിനും രാജ്യത്തിനും പ്രതിപക്ഷ ഐക്യം ആവശ്യമാണ്: ശരത് യാദവ് – Tip of India News\nന്യൂദല്‍ഹി: ജനാധിപത്യത്തിനും ഭരണഘടനയ്ക്കും പ്രതിപക്ഷ പാര്‍ട്ടികളുടെ ഐക്യം ആവശ്യമാണെന്ന് മുന് എം.പിയും ആര്.ജെ.ഡി നേതാവുമായ ശരത് യാദവ്. ഇന്ത്യന് എക്സ്പ്രസ്സിന് നല്‍കിയ അഭിമുഖത്തിലായിരുന്നു അദ്ദേഹത്തിന്റെ പരാമര്‍ശം.‘ചരിത്രം ചില അപൂര്‍വ സന്ദര്‍ഭങ്ങളില് മാത്രമെ ഇത്തരം ഐക്യം ആവശ്യപ്പെടുന്നുള്ളു. നിലവില് രാജ്യത്തിനും ഭരണഘടനയ്ക്കും ജനാധിപത്യത്തിനും പ്രതിപക്ഷ ഐക്യം അത്യാവശ്യമാണ്. പ്രതിപക്ഷ ഐക്യം ഉടന് നടപ്പിലാകേണ്ടതുണ്ടെന്ന് രാഹുല് ഗാന്ധിയോട് പറഞ്ഞിരുന്നു. കാരണം ഇന്ന് ജനാധിപത്യത്തിന് അത് അത്യാവശ്യമാണ്,’ യാദവ് പറഞ്ഞു.\nപ്രതിപക്ഷ ഐക്യം നടപ്പിലാകാത്തതിന് പിന്നില് ഏകകണ്ഠമായി തെരഞ്ഞെടുക്കപ്പെടാവുന്ന പ്രധാനമന്ത്രിയില്ലാത്തത് ഒരു കാരണമാകുന്നില്ലെന്നും അദ്ദേഹം പറഞ്ഞു.\n‘പ്രതിപക്ഷ ഐക്യവുമായി ബന്ധപ്പെട്ട ശ്രമങ്ങള് പലതവണ വിഫലമായിട്ടുണ്ട്. ഇത് നിരന്തരവും കഠിനവുമായ പരിശ്രമം വേണ്ട കാര്യമാണ്. നിലവില് ഇത് കാലഘട്ടത്തിന്റെ ആവശ്യമായതിനാല് തീര്‍ച്ചയായും പരിശ്രമങ്ങള് നടക്കേണ്ടതുണ്ട്.\nഇതൊന്നും പ്രാബല്യത്തില് വരാത്തതിന് സമവായ പ്രധാനമന്ത്രി സ്ഥാനാര്‍ത്ഥി ഇല്ലെന്നത് ഒരു കാരണമായി ചൂണ്ടിക്കാട്ടാന് സാധിക്കില്ല. അങ്ങനെയാണങ്കില് അടിയന്തരാവസ്ഥകാലത്ത് സമവായ പ്രതിപക്ഷ നേതാവും ഉണ്ടായിരുന്നില്ലല്ലോ,’ യാദവ് കൂട്ടിച്ചേര്‍ത്തു.\nനിലവിലുള്ള സര്‍ക്കാര് എന്ത് ചെയ്തുവെന്നോ എന്ത് ചെയ്തേക്കാമെന്നോ ചെയ്യുന്നുണ്ടെന്നോ ചര്‍ച്ച ചെയ്യേണ്ടതിന്റെ ആവശ്യമില്ല. പകരം പ്രതിപക്ഷ പാര്‍ട്ടികള് ഒറ്റക്കെട്ടായി നില്‍ക്കുകയാണ് വേണ്ടത്. ഇതിലൂടെ ഭരണകക്ഷിയുടെ പ്രവര്‍ത്തനത്തില് പരിശോധനകളും സമനിലയും ഉണ്ടാകുമെന്നും അദ്ദേഹം വ്യക്തമാക്കി.\nമുന്‍പ് ഒരിക്കല് പോലും ഉയര്‍ന്നു കേട്ടിട്ടില്ലാത്ത ക്ഷേത്ര-മസ്ജിദ് തര്‍ക്കങ്ങള് ഇപ്പോല് ഉടലെടുക്കുന്നതില് ആശങ്കപ്പെടേണ്ടതുണ്ടെന്നും യാദവ് പറഞ്ഞു. ഇത്തരത്തിലുള്ള ആരോപണങ്ങള് സൃഷ്ടിക്കുന്നത് രാജ്യത്തിന്റെ ഐക്യത്തെ തകര്‍ക്കുമെന്നും അദ്ദേഹം ഇന്ത്യന് എക്സ്പ്രസ്സിനോട് പറഞ്ഞു.\nരാജ്യസഭാ സീറ്റിലേക്ക് നാമനിര്‍ദേശം ചെയ്യപ്പെടാത്തതില് അതൃപ്തിയുണ്ടോ എന്ന ചോദ്യത്തിന് അത് നേരത്തെ പാര്‍ട്ടി തീരുമാനിച്ചു കഴിഞ്ഞെന്നും ഇനി ചര്‍ച്ച ചെയ്യുന്നതില് അര്‍ത്ഥമില്ലെന്നും അദ്ദേഹം പ്രതികരിച്ചു.ദേശീയ രാഷ്ട്രീയത്തില് മുന്‍പന്തിയില് നിന്ന് പ്രവര്‍ത്തിച്ചിരുന്ന വ്യക്തിയായിരുന്നു ശരത് യാദവ്. നിലവില് ശാരീരിക അസ്വസ്ഥതകള് നേരിടുന്നുണ്ടെന്നും പാര്‍ട്ടിയില് നിന്നോ രാഷ്ട്രീയത്തില് നിന്നോ വിരമിക്കാന് തീരുമാനിച്ചിട്ടില്ലെന്നും അദ്ദേഹം വ്യക്തമാക്കി.പതിനൊന്ന് തവണ പാര്‍ലമെന്റില് ഇരിക്കാനുള്ള ഭാഗ്യം എനിക്കുണ്ടായി. എം.പി ആയാലും ഇല്ലെങ്കിലും ദേശീയ രാഷ്ട്രീയത്തിനുവേണ്ടി പ്രവര്‍ത്തനം തുടരും. നേരത്തെ ചെയ്തിരുന്നത് എന്താണോ അത് തുടര്‍ന്നും ചെയ്യും. കോടികണക്കിന് പ്രവര്‍ത്തകരാണ് അവരുടെ പാര്‍ട്ടിയുടെ ഉന്നമനത്തിനായി പ്രവര്‍ത്തിക്കുന്നത്. ഞാനിപ്പോള് അവരില് ഒരാളാണ്,’ യാദവ് പറഞ്ഞു.\nതെറ്റു തിരുത്താനുള്ള അവസരമാണിതെന്ന് മുഖ്യമന്ത്രി പറഞ്ഞത് ജനം കേട്ടു: വി.ടി. ബല്‍റാം


ലോകത്തിലെ ആദ്യ താലിബാൻ നേതാവായിരുന്നു വാരിയംകുന്നൻ; സിപിഎം നിലപാട് ചരിത്രപരമായ വിഡ്ഢിത്തമെന്ന് എപി അബ്ദുള്ളക്കുട്ടി, വീഡിയോ | janakeeyam\nPosted on August 15, 2021 Author janakeeyam21@gmail.com\tComment(0)\nവാരിയംകുന്നത്ത് കുഞ്ഞഹമ്മദ് ഹാജി ലോകത്തിലെ ആദ്യ താലിബാന് നേതാവാണെന്ന് ബിജെപി ദേശീയ ഉപാധ്യക്ഷന് എപി അബ്ദുള്ളക്കുട്ടി. കണ്ണൂരില് യുവമോര്‍ച്ച സംഘടിപ്പിച്ച പരിപാടിയിലായിരുന്നു അബ്ദുള്ളക്കുട്ടിയുടെ പരാമര്‍ശം.വാരിയം കുന്നനെ മഹത്വവത്കരിക്കുന്ന നിലപാടാണ് സിപിഎം കേരളം ഘടകം സ്വീകരിക്കുന്നത്. ഈ നിലപാട് ചരിത്രപരമായ വിഡ്ഢിത്തമാണെന്നും അദ്ദേഹം പറഞ്ഞു. കേരളത്തില് ക്രൂരമായ വംശഹത്യയാണ് അന്നുണ്ടായതെന്നും അബ്ദുള്ളക്കുട്ടി പറഞ്ഞു. മാപ്പിള ലഹള സ്വാതന്ത്ര്യസമരമല്ല, ഹിന്ദു വേട്ടയായിരുന്നു എന്നും ബിജെപി ദേശീയ ഉപാധ്യക്ഷന് കണ്ണൂരില് പറഞ്ഞു.\nയുവമോർച്ച കണ്ണൂരിൽ സംഘടിപ്പിച്ച പരിപാടിയിലായിരുന്നു അബ്ദുള്ളക്കുട്ടിയുടെ വിവാദ പ്രസ്താവന. കേരളത്തിൽ ക്രൂരമായ വംശഹത്യയാണ് അന്ന് നടന്നത്. മാപ്പിള ലഹള എന്നത് ഹിന്ദു വേട്ടയാണ്. അതൊരിക്കലും സ്വാതന്ത്ര സമരമല്ലായിരുന്നെന്ന് അദ്ദേഹം കൂട്ടിച്ചേർത്തു.\nവാരിയംകുന്നത്ത് കുഞ്ഞഹമ്മദ് ഹാജിയുടെ കഥ സിനിമയാക്കാന് ആഷിഖ് അബു തീരുമാനിച്ചിരുന്നു.ചിത്രത്തിൽ പൃഥ്വിരാജിനായിരുന്നു നായകവേഷം. തുടര്‍ന്ന് വിവാദം കത്തി പടരുകയും ചിത്രത്തിൽ നിന്ന് ആഷിഖ് അബു പിന്മാറുകയും ചെയ്തു. തുടർന്ന് ബിജെപി അനുഭാവിയും സംവിധായകനുമായ അലി അക്ബര് മലബാർ കലാപത്തിൻ്റെ പശ്ചാത്തലത്തിൽ വാരിയംകുന്നനെ വില്ലനാക്കിക്കൊണ്ട് സിനിമ പ്രഖ്യാപിച്ചിരുന്നു.\nതിരുവനന്തപുരം: സംസ്ഥാനത്ത് 21,68,830 ഡോസ് വാക്‌സിനുകള് എത്തിച്ചുകൊണ്ടിരിക്കുന്നതായി ആരോഗ്യ വകുപ്പ് അറിയിച്ചു. കോവീഷീല്‍ഡ് വാക്‌സിനുകളാണ് എത്തുന്നത്. തിരുവനന്തപുരത്ത് 7,34,500 ഡോസ് വാക്‌സിനുകളും എറണാകുളത്ത് 8,53,330 ഡോസ് വാക്‌സിനുകളും കോഴിക്കോട് 5,81,000 ഡോസ് വാക്‌സിനുകളുമാണ് എത്തിക്കൊണ്ടിരിക്കുന്നത്. എറണാകുളത്ത് വാക്‌സിന്റെ ആദ്യ ലോഡ് എത്തിയിട്ടുണ്ട്. തിരുവനന്തപുരത്ത് വൈകുന്നേരത്തോടെ എത്തുന്നതാണ്. മൂന്ന് കേന്ദ്രങ്ങളിലും മുഴുവന് വാക്‌സിനുകളും ഇന്നുതന്നെ എത്തുമെന്നാണ് കേന്ദ്ര ആരോഗ്യ മന്ത്രാലയം അറിയിച്ചിട്ടുള്ളത്. സംസ്ഥാനത്ത് കഴിഞ്ഞ ദിവസം 48,960 ഡോസ് കോവാക്‌സിന് എത്തിയിരുന്നു. അതുകൂടാതെയാണ് 21 ലക്ഷത്തിലധികം ഡോസ് വാക്‌സിനെത്തുന്നത്. […]


സംസ്ഥാനത്ത് ഇന്ന് 6394 പേര്‍ക്ക് കൊവിഡ്; 5110 പേർക്ക് രോഗമുക്തി;6പേര്‍ക്ക് യുകെ കൊവിഡ് വകഭേദം\nSaturday, January 16, 2021 21:07:22 PM\nPosted By: Nri Malayalee January 6, 2021\nസ്വന്തം ലേഖകൻ: കേരളത്തില് ഇന്ന് 6394 പേര്‍ക്ക് കൊവിഡ് സ്ഥിരീകരിച്ചതായി ആരോഗ്യ വകുപ്പ് മന്ത്രി കെ.കെ. ശൈലജ അറിയിച്ചു. യുകെയില് നിന്നും വന്ന2പേര്‍ക്ക് കഴിഞ്ഞ 24 മണിക്കൂറിനകം കൊവിഡ് സ്ഥിരീകരിച്ചു. ഇതോടെ അടുത്തിടെ യുകെയില് നിന്നും വന്ന 43 പേര്‍ക്കാണ് ഇതുവരെ കൊവിഡ് സ്ഥിരീകരിച്ചത്. ഇവരുടെ സാമ്പിളുകള് തുടര്‍പരിശോധനക്കായി എന്‍ഐവി പുണെയിലേക്ക് അയച്ചിട്ടുണ്ട്. അതില് ആകെ6പേരിലാണ് ജനിതക വകഭേദം വന്ന വൈറസിനെ കണ്ടെത്തിയത്.\nപോസിറ്റീവ് ആയവർ, ജില്ല തിരിച്ചുള്ള കണക്ക്\nകഴിഞ്ഞ 24 മണിക്കൂറിനിടെ 63,891 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റീവിറ്റി നിരക്ക് 10.01 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പിഒസിടി പിസിആര്, ആര്‍ടി എല്‍എഎംപി, ആന്റിജന് പരിശോധന എന്നിവ ഉള്‍പ്പെടെ ഇതുവരെ ആകെ 82,24,781 സാമ്പിളുകളാണ് പരിശോധനയ്ക്കായി അയച്ചത്. കഴിഞ്ഞ ദിവസങ്ങളിലുണ്ടായ 25 മരണങ്ങളാണ് കൊവിഡ് മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 3209 ആയി. ഇത് കൂടാതെ ഉണ്ടായ മരണങ്ങള് എന്‍ഐവി ആലപ്പുഴയിലെ പരിശോധനയ്ക്ക് ശേഷം സ്ഥിരീകരിക്കുന്നതാണ്.ഇന്ന് രോഗം സ്ഥിരീകരിച്ചവരില് 69 പേര് സംസ്ഥാനത്തിന് പുറത്ത് നിന്നും വന്നവരാണ്. 5723 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 551 പേരുടെ സമ്പര്‍ക്ക ഉടവിടം വ്യക്തമല്ല. എറണാകുളം 990, കോഴിക്കോട് 682, പത്തനംതിട്ട 595, കോട്ടയം 516, കൊല്ലം 544, തൃശൂര് 495, ആലപ്പുഴ 434, മലപ്പുറം 407, തിരുവനന്തപുരം 263, ഇടുക്കി 264, പാലക്കാട് 105, കണ്ണൂര് 156, വയനാട് 202, കാസര്‍കോട് 70 എന്നിങ്ങനേയാണ് സമ്പര്‍ക്കത്തിലൂടെ രോഗം ബാധിച്ചത്.\n51 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. എറണാകുളം 11, കോഴിക്കോട് 8, തിരുവനന്തപുരം, പത്തനംതിട്ട, കണ്ണൂര്6വീതം, തൃശൂര്, പാലക്കാട്, കാസര്‍കോട്3വീതം, കൊല്ലം, ഇടുക്കി2വീതം, വയനാട് 1 എന്നിങ്ങനെ ആരോഗ്യ പ്രവര്‍ത്തകര്‍ക്കാണ് ഇന്ന് രോഗം ബാധിച്ചത്. രോഗം സ്ഥിരീകരിച്ച് ചികിത്സയിലായിരുന്ന 5110 പേരുടെ പരിശോധനാഫലം നെഗറ്റീവ് ആയി.\nനെഗറ്റീവ് ആയവർ, ജില്ല തിരിച്ചുള്ള കണക്ക്\nഇതോടെ 65,057 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 7,22,421 പേര് ഇതുവരെ കോവിഡില് നിന്നും മുക്തി നേടി. സംസ്ഥാനത്തെ വിവിധ ജില്ലകളിലായി 1,92,085 പേരാണ് ഇപ്പോള് നിരീക്ഷണത്തിലുള്ളത്. ഇവരില് 1,80,947 പേര് വീട്/ഇന്‍സ്റ്റിറ്റ്യൂഷനല് ക്വാറന്റീനിലും 11,138 പേര് ആശുപത്രികളിലും നിരീക്ഷണത്തിലാണ്. 1352 പേരെയാണ് ഇന്ന് ആശുപത്രിയില് പ്രവേശിപ്പിച്ചത്. ഇന്ന്2പുതിയ ഹോട്സ്‌പോട്ടുകളാണുള്ളത്. പത്തനംതിട്ട ജില്ലയിലെ കുറ്റൂര് (കണ്ടെയ്ൻമെന്റ് സോണ് സബ് വാര്‍ഡ് 13), പാലക്കാട് ജില്ലയിലെ ഷൊര്‍ണൂര് (5) എന്നിവയാണ് പുതിയ ഹോട്സ്‌പോട്ടുകള്. ഇന്ന് ഒരു പ്രദേശത്തെ ഹോട്സ്‌പോട്ടില് നിന്നും ഒഴിവാക്കി. ഇതോടെ നിലവില് ആകെ 446 ഹോട്സ്‌പോട്ടുകളാണുള്ളത്.


മാനേജ്‌മെന്റിന്റെ പീഡനം: നെഹ്‌റു കോളജിലെ വിദ്യാര്‍ഥി ആത്മഹത്യ ചെയ്തു മാനേജ്‌മെന്റിന്റെ പീഡനം: നെഹ്‌റു കോളജിലെ വിദ്യാര്‍ഥി ആത്മഹത്യ ചെയ്തു\nപാമ്പാടി നെഹ്‌റു കോളേജ് മാനേജ്‌മെന്റിന്റ....\nPublished on January 9, 2017 at 9:22 am\nപാമ്പാടി നെഹ്‌റു കോളേജ് മാനേജ്‌മെന്റിന്റെ മാനസിക പീഡനം: ഹോസ്റ്റല് മുറിയില് വിദ്യാര്‍ഥി ആത്മഹത്യ ചെയ്തു\nവളയം: നെഹ്‌റു ഗ്രൂപ്പ് ഓഫ് ഇന്‍സ്റ്റിറ്റിയൂഷന്റെ പാമ്പാടി എഞ്ചിനിയറിംഗ് കോളേജിലെ വിദ്യാര്‍ഥി ആത്ഹത്യയ്ക്ക് പിന്നില് മാനേജ്‌മെന്റിന്റെ ക്രൂരത.. പാലക്കാട്ടെ പാമ്പാടിയിലുള്ള നെഹ്റു എന്‍ജിനീയറിംഗ് കോളേജിലാണു സംഭവം. കോഴിക്കോട് നാദാപുരം സ്വദേശി ജിഷ്ണു പ്രണോയ് ആണ് ആത്മഹത്യ ചെയ്തത്.\nഇന്നലെ നടന്ന ഒന്നാം വര്‍ഷ വിദ്യാര്‍ത്ഥികള്‍ക്കുള്ള യൂണിവേഴ്സിറ്റി പരീക്ഷയ്ക്കിടെ മറ്റൊരു വിദ്യാര്‍ത്ഥിയുടെ പരീക്ഷാ പേപ്പറില് നോക്കിയെഴുയെന്നാരോപിച്ചു പ്രവീണ് എന്ന അദ്ധ്യാപകന് ജിഷ്ണുവിനെ എഴുന്നേല്‍പ്പിച്ചു നിര്‍ത്തുകയും പരസ്യമായി പരിഹസിക്കുകയും ചെയ്തു. സംഭവം യൂണിവേഴ്സിറ്റിയില് റിപ്പോര്‍ട്ട് ചെയ്യുമെന്നും ഡീബാര് ചെയ്യുമെന്നും ഭീഷണിപ്പെടുത്തി. അതേസമയം ജിഷ്ണു കോപ്പിയടിച്ചെന്നതിന് തെളിവായി ഒരു തുണ്ടുപേപ്പര് പോലും അധ്യാപകന് വിദ്യാര്‍ഥിയില്‍നിന്ന് കണ്ടെടുത്തിരുന്നില്ല.\nഓഫീസില് പോയിട്ടു വന്ന ജിഷ്ണു വൈകുന്നേരത്തോടെ ഹോസ്റ്റലില് കയറി മുറിയടച്ചു. ആറുമണിക്കു ഹോസ്റ്റലില് അറ്റന്‍ഡന്‍സ് എടുത്തപ്പോള് ജിഷ്ണുവിനെ കാണാനില്ലെന്നത് മറ്റ് വിദ്യാര്‍ഥികളുടെ ശ്രദ്ധയില്‍പ്പെട്ടു.ഇതേത്തുടര്‍ന്ന് നടത്തിയ അന്വേഷണത്തില് മുറി അകത്തുനിന്ന് പൂട്ടിയിരിക്കുന്നതായി കണ്ടെത്തി. ജിഷ്ണു പാനില് തുങ്ങി നില്‍ക്കുന്ന കാഴ്ചയാണ് വാതില് ചവിട്ടിപ്പൊളിച്ച് അകത്തു കടന്ന സഹപാഠികള് കണ്ടത്.\nകൈ ഞരമ്പു മുറിച്ചതിനുശേഷം ഫാനില് കെട്ടിത്തൂങ്ങുകയായിരുന്നു. അവശനായ ജിഷ്ണുവിനെ ആശുപത്രിയില് കൊണ്ടുപോകാന് അദ്യാപകനായ പ്രവീണിന്റെ സഹായം തേടിയെങ്കിലും അയാള് വിസമ്മതിക്കുകയായിരുന്നെന്ന് വിദ്യാര്‍ഥികള് പറയുന്നു. ഹോസ്റ്റലില് താമസിക്കുന്ന ഈ അധ്യപകന് തന്നെയാണ്\nഹോസ്റ്റല് വാര്‍ഡന്റെയും ചുമതല നല്‍കിയിരിക്കുന്നത്. ഇതേത്തുടര്‍ന്ന് മറ്റൊരു വിദ്യാര്‍ത്ഥി കാറുമായെത്തിയാണ് ജിഷ്ണുവിനെ ആശുപത്രിയിലാക്കിയത്. അരമണിക്കൂറോളം കാത്തിരുന്ന ശേഷമാണ് ആശുപത്രിയിലെത്തിയത്. അപ്പോഴേക്കും ജിഷ്ണു മരണത്തിന് കീഴടങ്ങിയിരുന്നു. ഇത്രയും ഗുരുതര സാഹചര്യമുണ്ടായിട്ടും കോളേജിലെ ഏതാനും ജീവനക്കാര് മാത്രമാണ് വിദ്യാര്‍ത്ഥികള്‍ക്കൊപ്പം ആശുപത്രിയിലെത്തിയത്.\nമാനേജ്‌മെന്റിന്റെ ചെയ്തികള് ചോദ്യം ചെയ്യുന്ന വിദ്യാര്‍ഥികളെ അറ്റന്‍ഡന്‍സിന്റെയും ഇന്റേണല് മാര്‍ക്കിന്റെ പേരില് ഭീഷണിപ്പെടുത്തുന്ന രീതിയാണ് നെഹ്റു കോളേജില് കാലങ്ങളായി നടക്കുന്നത്. മുന്‍വര്‍ഷങ്ങളില് ഇതുമായി ബന്ധപ്പെട്ട് ഒട്ടേറെ സംഭവങ്ങള് നടന്നിട്ടുണ്ടെങ്കിലും ഒന്നും പുറം ലോകം അറിഞ്ഞിട്ടില്ല. കഴിഞ്ഞ വര്‍ഷം ക്ലാസില് ചോദിച്ച ചോദ്യത്തിന് ഉത്തരം നല്‍കാത്തതിന് പ്രശാന്ത് എന്ന അധ്യാപകന് ഒരു വിദ്യാര്‍ത്ഥിയുടെ കരണത്തടിച്ചിരുന്നു. അദ്ധ്യാപകന് മാപ്പു പറയണമെന്ന് ആവശ്യപ്പെട്ട് വിദ്യാര്‍ത്ഥികള് ക്ലാസ് ബഹിഷ്‌കരിച്ചെങ്കിലും ഇന്റേണല് മാര്‍ക്കിന്റെ കാര്യം പറഞ്ഞു മാനേജ്മെന്റ് ഭീഷണിപ്പെടുത്തുകയായിരുന്നു. ഈ സാഹചര്യത്തില് മാനേജ്‌മെന്റിനെതിരെ പ്രതിഷേധിക്കാന് പല വിദ്യാര്‍ഥികള്‍ക്കും ഭയമാണ്.\nമാനേജ്‌മെന്റിനെതിരെ പ്രതികരിക്കുന്ന വിദ്യാര്‍ത്ഥികളെ കൈകാര്യം ചെയ്യാന് കോളേജില് ഒരു ഇടിമുറിയുണ്ടെന്നും വിദ്യാര്‍ത്ഥികള് പറയുന്നു. ഇക്കാര്യങ്ങള്‍ക്കു നേതൃത്വം നല്‍കുന്നത് കോളേജ് പിആര്‍ഒയും മുന്‍മന്ത്രി കെ. പി. വിശ്വനാഥന്റെ മകനുമായ സഞ്ജിത്ത് വിശ്വനാഥനാണെന്നും വിദ്യാര്‍ഥികള് ആരോപിക്കുന്നു.


മാതൃകയായി രാത്രികാല മൃഗചികിത്സ – Smart Tech News\nഹ്രസ്വകാലാടിസ്ഥാനത്തിൽ താരതമ്യേന കുറഞ്ഞ മൂലധനത്തിൽ ജന്തുജന്യമാംസ്യ വിഭവങ്ങളുടെ ഉൽപ്പാദനം വർധിപ്പിക്കുന്നതിനുള്ള വികസന പദ്ധതികളാണ് മൃഗസംരക്ഷണ ക്ഷീരവികസന രംഗത്ത് സംസ്ഥാന സർക്കാർ ലക്ഷ്യമിട്ടത്. പ്രകടമായ വികസന മുന്നേറ്റങ്ങൾ ഈ മേഖലകളിൽ ഉണ്ടാകുകയും ചെയ്തു. പാൽ, മുട്ട, മാംസം എന്നിവയുടെ ഉൽപ്പാദനത്തിലെ വർധന ഈ മേഖലകളെ ചൈതന്യവത്താക്കിയിട്ടുണ്ട്. ക്ഷീരകർഷകർക്ക് ആശ്വാസമാകുന്ന ഒട്ടേറെ വേറിട്ട പദ്ധതികൾ കഴിഞ്ഞ നാലുവർഷങ്ങൾക്കിടയിൽ നടപ്പാക്കാനായി. ആരോഗ്യമുള്ള ഒരു മൃഗസമ്പത്താണ് ഈ മേഖലയുടെ ഹൃദയരേഖ. മൃഗചികിത്സ കർഷകന്റെ വീട്ടുമുറ്റത്തെത്തിക്കുക എന്ന ലക്ഷ്യത്തിലേക്ക് നീങ്ങുകയാണ് മൃഗസംരക്ഷണവകുപ്പ്. പൂർണമെന്ന് അവകാശപ്പെടാനാകില്ലെങ്കിലും രാത്രികാല അടിയന്തര മൃഗചികിത്സാ സേവനം സംസ്ഥാനത്ത് 105 ബ്ലോക്കിൽ ആരംഭിച്ചു കഴിഞ്ഞു. ഇത് ക്ഷീരകർഷകർക്ക് ഏറെ ഗുണം ചെയ്യും.\nവൈകിട്ട്6മുതൽ അടുത്ത ദിവസം രാവിലെ ആറുവരെ ഒരു വെറ്ററിനറി സർജന്റെയും ഒരു സഹായിയുടെയും സേവനം ഏത് പാതിരാവിലും വീട്ടുപടിക്കൽ ലഭ്യമാകുന്ന പദ്ധതിയാണിത്. സംസ്ഥാനത്തെ എല്ലാ ബ്ലോക്കുകളിലും രാത്രികാല മൃഗചികിത്സാ സൗകര്യമെന്ന ലക്ഷ്യം ഈ വർഷംതന്നെ പൂർത്തീകരിക്കാനാണ് സർക്കാർ ലക്ഷ്യമിടുന്നത്.\n(മൃഗസംരക്ഷണ വകുപ്പ് റിട്ട.ജോയിന്റ് ഡയറക്ടറാണ് ലേഖകൻ )


‘മുഖ്യമന്ത്രി മയത്തിൽ തള്ളണം; സംഭവമെന്ന് സ്വയം പറയരുത്, മറ്റുള്ളവരെ കൊണ്ട് പറയിപ്പിക്കണം’ ; പരിഹസിച്ച് രമേശ് ചെന്നിത്തല – Jaihind TV\n‘മുഖ്യമന്ത്രി മയത്തിൽ തള്ളണം; സംഭവമെന്ന് സ്വയം പറയരുത്, മറ്റുള്ളവരെ കൊണ്ട് പറയിപ്പിക്കണം’ ; പരിഹസിച്ച് രമേശ് ചെന്നിത്തല\nതിരുവനന്തപുരം : സ്വര്‍ണ്ണക്കടത്ത് കേസില് മുഖ്യമന്ത്രിക്കെതിരെ പ്രതിപക്ഷം. മുഖ്യമന്ത്രി മയത്തിൽ തള്ളണം. താനൊരു സംഭവമാണെന്ന് സ്വയം പറയരുത്. പുറകിലുള്ളവരെ കൊണ്ട് പറയിപ്പിക്കുകയാണ് നല്ലതെന്നും പ്രതിപക്ഷ നേതാവ് രമേശ് ചെന്നിത്തല പരിഹസിച്ചു. 18 വർഷം പാർട്ടി സെക്രട്ടറിയായിരുന്ന അച്യുതാനന്ദനെ ഇല്ലാതാക്കിയ ആളാണ് പിണറായി. അങ്ങന ഒരാള് പ്രതിപക്ഷത്തെ നോക്കി ഗ്രൂപ്പിനെ കുറിച്ച് പറയേണ്ട. പ്രത്യേക ജനുസ് ആയതിനാലാണ് സർക്കാർ ഈ തട്ടിപ്പിന് കൂട്ട് നിൽക്കുന്നതെന്നും പ്രതിപക്ഷ നേതാവ് പറഞ്ഞു. സ്വന്തം ഓഫീസ് നിയന്ത്രിക്കാൻ കഴിയാത്ത ആൾക്ക് സംസ്ഥാനത്തെ എങ്ങനെ നിയന്ത്രിക്കാൻ കഴിയുമെന്നും അദ്ദേഹം ചോദിച്ചു.\nപ്രതിപക്ഷത്തിന്‍റെ ആരോപണങ്ങൾ ശരിയെന്ന് ധനകാര്യ പരിശോധന വിഭാഗത്തിന്‍റെ റിപ്പോർട്ടിൽ പറയുന്നു. സ്വപ്നയുടെ നിയമനം സംബന്ധിച്ച അന്വേഷണം സർക്കാർ അട്ടിമറിക്കുകയാണ്. രവീന്ദ്രനെ ചോദ്യം ചെയ്യുമെന്ന് വന്നപ്പോഴാണ് മുഖ്യമന്ത്രിക്ക് ട്രാക്ക് തെറ്റുന്നത്. അന്വേഷണം തന്നിലേക്ക് വരുമെന്ന് കണ്ടപ്പോഴാണ് കേന്ദ്ര ഏജൻസികളെ എതിർത്തത്.\nപ്രതിപക്ഷത്തിന് അന്വേഷണ ഏജൻസികളുടെ വക്കാലത്തില്ല. ഗഡ്കരിയുമായും അമിത് ഷായുമായുമുള്ള കൂട്ടുകെട്ട് അന്വേഷണത്തെ വഴി തെറ്റിക്കാം. മുഖ്യമന്ത്രിയുടെ ഓഫീസ് അധോലോക കേന്ദ്രമായപ്പോഴാണ് പ്രതിപക്ഷം പോരാട്ടം തുടങ്ങിയത്. പ്രതിപക്ഷത്തെ പഠിപ്പിക്കാൻ പിണറായി വളർന്നിട്ടില്ല. ലൈഫിലെ അന്വേഷണത്തിനെതിരെ സുപ്രീം കോടതിയെ സമീപിക്കുകയാണ് സർക്കാർ. ഈ ജനുസാണ് നിങ്ങൾക്കെങ്കിൽ അത് തുടരട്ടെയെന്നും പ്രതിപക്ഷ നേതാവ് പറഞ്ഞു.


Relation between actress abduction case and case against Jean Paul Lal | നടി ആക്രമണ കേസും ജീന് പോളിനെതിരായ കേസും തമ്മില് ബന്ധം? സിനിമയില് വീണ്ടും വിഴുപ്പലക്ക് | Mangalam\nMonday, June 18, 2018 Last Updated 33 Min 41 Sec ago English Edition\nTuesday 25 Jul 2017 04.13 PM\nനടി ആക്രമണ കേസും ജീന് പോളിനെതിരായ കേസും തമ്മില് ബന്ധം? സിനിമയില് വീണ്ടും വിഴുപ്പലക്ക്\nകൊച്ചി: നടി ആക്രമിക്കപ്പെട്ട കേസില് നടന് ദിലീപ് അറസ്റ്റിലായതിന് പിന്നാലെ സംവിധായകന് ജീന് പോള് ലാലിനെതിരായ കേസും സിനിമയില് ചര്‍ച്ചയാകുന്നു. രണ്ട് കേസുകളും തമ്മില് ബന്ധമുണ്ടെന്നാണ് സിനിമാ ലോകത്തെ അടക്കം പറച്ചില്. ഹണീ ബീ 2ന്റെ നിര്‍മ്മാണം നടക്കുന്ന സമയത്താണ് കൊച്ചിയില് നടി ക്രൂരമായ ലൈംഗികാതിക്രമത്തിന് ഇരയായത്. ഈ കേസില് നടന് ദിലീപ് ജയിലിലാണ്. മാസങ്ങള്‍ക്ക് ശേഷം അതേ സിനിമയുടെ സംവിധായന് മറ്റൊരു കേസില് അറസ്റ്റ് ചെയ്യപ്പെട്ടു.\nഹണീ ബീ രണ്ടില് അഭിനയിച്ചതിന് പ്രതിഫലം നല്‍കിയില്ലെന്നും പ്രതിഫലം ചോദിച്ചപ്പോള് ലൈംഗിക ചുവയോടെ സംസാരിച്ചുവെന്നുമാണ് നടിയുടെ പരാതി. ഇതേ ചിത്രത്തില് അഭിനയിച്ച നടി ആക്രമണത്തിന് ശേഷം ചിത്രത്തിന്റെ നിര്‍മ്മാതാവ് കൂടിയായ ലാലിന്റെ വീട്ടിലേക്കാണ് എത്തിയത്. അവിടെ എത്തിയില്ലായിരുന്നെങ്കില് സംഭവം പോലീസ് കേസാകാതെ പോകുമായിരുന്നു. ലാലിന്റെ ഇടപെടലാണ് പിന്നീട് ദിലീപിന്റെ അറസ്റ്റ് വരെ കാര്യങ്ങള് എത്തിച്ചത്.\nഇപ്പോള് ജീന് പോള് ലാലിനെതിരെ രംഗത്ത് വന്നിരിക്കുന്ന നടി, അമ്മയില് അംഗമായിട്ടും അന്ന് പരാതി നല്‍കാതെ മാസങ്ങള്‍ക്ക് ശേഷം രംഗത്ത് വന്നത് സംശയകരമാണെന്നാണ് സിനിമയിലെ അണിയറ സംസാരം. 2016 നവംബറിലാണ് കേസിനാസ്പദമായ സംഭവം നടന്നത്. ലാല് ജൂണിയറിനെതിരെ പരാതി കൊടുത്ത നടി ദിലീപുമായി അടുപ്പം പുലര്‍ത്തുന്നയാളാണെന്നും ചില മാധ്യമ റിപ്പോര്‍ട്ടുകള് പറയുന്നു. ഈ സാഹചര്യത്തിലാണ് രണ്ട് കേസുകള് തമ്മിലുള്ള ബന്ധം ചര്‍ച്ചയാകുന്നത്.\nകൊച്ചിയില് ആക്രമിക്കപ്പെട്ട നടിയും പള്‍സര് സുനിയും തമ്മില് ബന്ധമുണ്ടെന്ന് ദിലീപ് ഒരു മാധ്യമ ചര്‍ച്ചയില് ആരോപിച്ചിരുന്നു. ഇത് ലാല് തന്നോട് പറഞ്ഞുവെന്നാണ് ദിലീപ് ആരോപിച്ചത്. എന്നാല് ലാല് ഈ ആരോപണം അന്ന് തന്നെ നിഷേധിച്ചിരുന്നു.\nജീന് പോള് ലാലിനെയും ശ്രീനാഥ് ഭാസിയേയും ചോദ്യം ചെയ്തു\nയുവനടിയെ അപമാനിക്കാന് ശ്രമം; ജീന് പോള് ലാലിന്റെ മുന്‍കൂര് ജാമ്യാപേക്ഷ ഇന്ന് പരിഗണിക്കും\nജീന് പോള് ലാലിനെതിരായ കേസ് ഒത്തുതീര്‍പ്പാക്കാന് പറ്റില്ലെന്ന് പോലീസ്\nനിര്‍മാതാവിന്റെ ഭാര്യ വന്ന് അയാളുടെ ലൈംഗികാവശ്യം സാധിച്ചു കൊടുക്കാന് തന്നോട് ആവശ്യപ്പെട്ടു: പ്രമുഖ ഗാനരചയിതാവിന്റെ ഞെട്ടിക്കുന്ന വെളിപ്പെടുത്തല്\nപ്രണയ സാക്ഷാത്കാരം: വിവാഹത്തിന് ആര്യയുടെ വീടൊരുങ്ങുന്നു\nപെണ്‍വാണിഭ സംഘത്തിലേയ്ക്ക് എന്നെ ക്ഷണിച്ചിരുന്നു: വേശ്യാലയം നടത്തി പിടിയിലായ ദമ്പതികളെക്കുറിച്ച് ശ്രീറെഡ്ഡി\nറണ്‍വീര് സിങിനു വേണ്ടി സ്വന്തം മുറി ഒഴിഞ്ഞു കൊടുത്ത് അജിത്ത്: തലയ്ക്ക് കയ്യടി


നാടന് വിഭവങ്ങള് ഒരുക്കി കല്ലാര്‍സ്‌കൂള്; അതിഥിയായി കനേഡിയന് അധ്യാപിക\nTuesday, July 23, 2019 Last Updated3Min 44 Sec ago English Edition\nThursday 09 Aug 2018 12.49 AM\nനെടുങ്കണ്ടം: കല്ലാര് ഗവ. ഹയര് സെക്കന്‍ഡറി സ്‌കൂളില് നടന്ന കര്‍ക്കിടകോത്സവത്തില് തനതു നാടന് വിഭവങ്ങളുടെ സംഗമം. ഹൈറേഞ്ചിന്റെ രുചിക്കൂട്ടുകളില് മനംനിറഞ്ഞ് കനേഡിയന് അധ്യാപികയും. കര്‍ക്കിടക മാസത്തിലെ സസ്യഭോജനത്തിന്റെയും ഔഷധസേവയുടെയും മാഹാത്മ്യം വിദ്യാര്‍ഥികള്‍ക്കു പരിചയപ്പെടുത്താനാണ് പരിപാടി സംഘടിപ്പിച്ചത്. കുട്ടികള്‍ക്കൊപ്പം അധ്യാപകരും വീടുകളില് പാകം ചെയ്‌ത നാടന് വിഭവങ്ങളുടെ പ്രദര്‍ശനവും വില്‍പ്പനയുമാണു നടന്നത്.\nകാനഡ ടൊറന്റോയിലെ സിനിയര് സെക്കന്‍ഡറി സ്‌കൂളിലെ ഇംഗ്ലീഷ് അധ്യാപികയായ സാന്ദ്ര ഫോക്‌സീനിയോയാണ് ഇന്ത്യാ സന്ദര്‍ശനത്തിന്റെ ഭാഗമായി മൂന്നാറില്‍നിന്നു തേക്കടിയിലേക്കുള്ള യാത്രയ്‌ക്കിടെ സ്‌കൂളിലെത്തിയത്.മത്സ്യവും മാംസവും ഇല്ലാത്ത ഔഷധവിധി പ്രകാരം വീടുകളില് പാകം ചെയ്‌തും അല്ലാതെയും കൊണ്ടുവന്ന നൂറിലധികം വിഭവങ്ങള് ഞൊടിയിടയില് വിറ്റുപോയി. പ്രഥമാധ്യാപകന് കെ.ആര്. ഉണ്ണികൃഷ്‌ണന് നായര് പരിപാടി ഉദ്‌ഘാടനം ചെയ്‌തു. വില്‍പ്പനയിലൂടെ ലഭിച്ച പണം സ്‌കൂളിന്റെ പൊതുപ്രവര്‍ത്തനങ്ങള്‍ക്കു വിനിയോഗിക്കും.\nകടല് കടന്നെത്തിയ അതിഥി സ്‌കൂളിലെ പ്രദര്‍ശനം കാണാന് എത്തിയത് വിദ്യാര്‍ഥികള്‍ക്കും കൗതുകമായി. ജില്ലയിലെ ഏറ്റവും വലിയ സര്‍ക്കാര് വിദ്യാലയം കാണുകയായിരുന്നു സാന്ദ്ര ഫോക്‌സീനിയോയുടെ ലക്ഷ്യം. ഉന്നത നിലവാരത്തിലേക്കു ഉയരുന്ന സ്‌കൂളിലെ സ്‌മാര്‍ട്ട് മുറികള് സന്ദര്‍ശിച്ച അവര് കുട്ടികളോടു സംവദിച്ചു.\nഇംഗ്ലീഷ് ഭാഷയിലെ കുട്ടികളുടെ പ്രാവീണ്യം തിരിച്ചറിഞ്ഞതോടെ അവരെ കാനഡയിലേക്കു ക്ഷണിച്ചു. കാനഡയിലെ തന്റെ വിദ്യാലയത്തിലെ കുട്ടികളുമായി കല്ലാര് സ്‌കൂളിലെ വിദ്യാര്‍ഥികള്‍ക്ക് ഇന്റര്‍നെറ്റിലൂടെയും തപാല് മുഖേനയും ആശയ വിനിമയം ചെയ്യാനായി അവസരമൊരുക്കുമെന്നറിയിച്ചാണു സാന്ദ്ര ഫോക്‌സീനിയോ മടങ്ങിയത്.


5G കണക്റ്റിവിറ്റിയും ഉയര്‍ന്ന വിലയുമായി വണ്‍പ്ലസ് 8 സീരീസ് ഉടനെത്തും – Tip of India News\nചൈന ആസ്ഥാനമായുള്ള സ്മാർട്ട്‌ഫോൺ ബ്രാൻഡായ വൺപ്ലസ് അടുത്തയാഴ്ച ഏപ്രിൽ 14ന് തങ്ങളുടെ പുതിയ സ്മാർട്ട്‌ഫോൺ സീരീസ് അവതരിപ്പിക്കാൻ ഒരുങ്ങുകയാണെന്ന് റിപ്പോർട്ടുകൾ. ലോഞ്ച് തീയതി വരുന്നതിന് മുൻപായി കമ്പനി വൺപ്ലസ് 8 സീരീസിനെക്കുറിച്ച് ചില ടീസറുകൾ പങ്കിട്ടു.\nകൂടാതെ, ഡിസൈൻ, കളർ ഓപ്ഷനുകൾ, സവിശേഷതകൾ എന്നിവ ഉൾപ്പെടെ നിരവധി കാര്യങ്ങൾ ഇതിനകം ഓൺ‌ലൈനിൽ ചോർ‌ന്നു. 5G കണക്റ്റിവിറ്റിയും ഉയർന്ന വിലയുമായി സീരീസ് വരുമെന്ന് വൺപ്ലസ് സ്ഥിരീകരിച്ചു.ലീക്കുകൾ വരാനിരിക്കുന്ന സ്മാർട്ട്‌ഫോണിനെക്കുറിച്ച് ചില സൂചനകൾ പങ്കുവച്ചിട്ടുണ്ട്.\nസമീപകാല റിപ്പോർട്ടുകൾ പരിശോധിച്ചാൽ ഈ ഫ്രന്റ്ലൈൻ സ്മാർട്ട്‌ഫോൺ ലൈനപ്പിനെക്കുറിച്ചുള്ള നിരവധി വിശദാംശങ്ങൾ ഇതിനകം ഓൺലൈനിൽ ചോർന്നു. സവിശേഷതകളും രൂപകൽപ്പനയും വ്യത്യസ്ത വർണ്ണ ഓപ്ഷനുകളും ഇതിൽ ഉൾപ്പെടുന്നുണ്ട്. നേരത്തെ സൂചിപ്പിച്ചതുപോലെ തന്നെ വൺപ്ലസ് 8 മൂന്ന് വ്യത്യസ്ത വർണ്ണ ഓപ്ഷനുകളിൽ വരും. അതിൽ “ഇന്റർസ്റ്റെല്ലാർ ഗ്ലോ”, “ഗ്ലേഷ്യൽ ഗ്രീൻ”, “ഫീനിക്സ് ബ്ലാക്ക്” എന്നിവ ഉൾപ്പെടുന്നു.\nഅൾട്രാ വൈഡ് മോഡിൽ നൈറ്റ് മോഡിന്റെ സാന്നിധ്യമാണ് ക്യാമറ സാമ്പിളുകളുടെ പ്രത്യേകത. അൾട്രാ-വൈഡ് സെൻസർ ഉപയോഗിച്ച് ഷൂട്ട് ചെയ്യുമ്പോൾ നൈറ്റ് മോഡ് സവിശേഷത നൽകാത്ത ഒന്നിലധികം മുൻനിര സ്മാർട്ഫോണുകൾ വിപണിയിൽ ഉണ്ട്. ദൃശ്യമായ ടെക്സ്ചർ ഇല്ലെങ്കിലും ചിത്രങ്ങൾ ഫോക്കസ് ചെയ്യുന്നതായി തോന്നുന്നു.


ചില ഓർമ്മത്താളുകൾ – Pinvazhikal\nDate: 12th Jun 2020Author: pinvazhikal 1 Comment\nBy Anusha Vijayan\nഎത്രയൊക്കെ മനസ്സിൽ താഴിട്ടുപൂട്ടിയാലും ഓർമ്മകൾ കിനിഞ്ഞിറങ്ങുന്ന ചില സന്ദർഭങ്ങളെങ്കിലും ജീവിതം കാത്തുവെക്കും. അതിന്റെ സുഗന്ധത്തിൽ നഷ്ടത്തിന്റെ യാഥാർഥ്യവും, ചില നഷ്ടബോധങ്ങളും ഹൃദയത്തിൽ ഒരു വിങ്ങലായി അവശേഷിക്കും. ഒരു ചെറുപുഞ്ചിരി ബാക്കിയാക്കുന്ന ആ ഹൃദയസ്പന്ദനങ്ങൾക്ക് മുന്നിൽ, ബാല്യകാലസ്മരണകളിലേക്ക് ഒരു ചികഞ്ഞുനോട്ടം.\nഓടിളകി അരിച്ചിരിങ്ങിയ ആ സൂര്യവെളിച്ചം ഓർമകളിൽ തറവാടുവീട്ടിലെ അടുക്കളയിലേക്കാണ് കൂട്ടിക്കൊണ്ടുപോയത്. ആദ്യമായി ആ സൂര്യകിരണങ്ങൾ കണ്ടത് അവിടെയായിരുന്നു. രാവിലെ കുളിമുറിയിലേക്കുള്ള വഴിയിൽ കറുത്തിരുണ്ട നിലത്തു വീണ ഒരു ചതുരവെട്ടം. മുകളിലേക്ക് നോക്കിയപ്പോൾ കണ്ണുചിമ്മിക്കുന്ന വെളിച്ചം. ഇറുക്കിയടച്ച കണ്ണുകൾ പതുക്കെ തുറന്നപ്പോൾ കണ്ടത് ഓടുകൾക്കിടയിലെ തെളിഞ്ഞ ചില്ലായിരുന്നു. അല്പം പിറകിലേക്ക് മാറി ആ വെട്ടത്തിന്റെ നേർവഴി പുസ്തകത്തിലെ വരകൾ പോലെ കണ്ടിട്ടുണ്ട്. ആ രശ്മികളിൽ ഇളകിമറിയുന്ന പൊടിപടലങ്ങൾ എന്നും ഒരു കൗതുകമായിരുന്നു.\nപിന്നീട് ആ വെട്ടം കണ്ടതും അതേ തറവാട്ടിലെ കൊട്ടിലകത്തായിരുന്നു. ഓർമയിലേക്ക് മായും മുമ്പ് അവസാനമായി ഒരിക്കൽക്കൂടി. ആദ്യത്തെ ഓടിളക്കിയപ്പോൾ കൗതുകമായിരുന്നു. പിന്നെ കഴുക്കോലും വാരിയും, അങ്ങനെ അസ്ഥികൂടം മാത്രം ബാക്കിയായപ്പോൾ അകവും പുറവും തമ്മിൽ വ്യത്യാസമില്ലാതെ തണൽ തരുന്ന ഒരിടമല്ലാതായി ആ വീട് മാറുകയായിരുന്നു. ഇന്ന് അരിച്ചിറങ്ങിയ ആ വെട്ടത്തിന്റെ ഓർമയിൽ മുകളിലേക്ക് നോക്കുമ്പോൾ കറങ്ങുന്ന സീലിംഗ് ഫാനിനെ താങ്ങിനിർത്തുന്ന വാർപ്പ് മേൽക്കൂരയാണ് കണ്ടത്. ഇന്നും ആ ഇരുണ്ട അകത്തളത്തിൽ കഴിയാൻ മനസ്സിൽ ഒരു വെമ്പലാണ്. ഒരിക്കലും തിരിച്ചുകിട്ടില്ലെന്നുറപ്പുള്ള ഒരു കുഞ്ഞു സ്വപ്നം !\nഇതിനിടയിൽ വേനൽമഴക്കായി ഉരുണ്ടുകൂടിയ കാർമേഘങ്ങൾ ആകാശത്തിന്റെ തെളിനീല കയ്യേറിക്കഴിഞ്ഞു. ഇതുപോലെ ഇരുണ്ട ഒരു പകലായിരുന്നു അന്ന്. കർക്കിടകത്തിന്റെ മൂർദ്ധന്യത്തിൽ വെയിലുദിക്കാതെ രണ്ടു ദിവസം കഴിഞ്ഞിരുന്നു. നിർത്താതെ പെയ്യുന്ന പേമാരി. ഇടക്കിടെയായി അരിച്ചെത്തിയ കാറ്റിൽ വരാന്തയിലേക്ക് തെറിച്ച ജലകണികകളെ കൂട്ടിയോജിപ്പിച്ചു പേരെഴുതി രസിച്ചത് ഇന്നും ഓർമയിൽ നിറം മങ്ങാതെ നിൽക്കുന്നു. അതിനിടയിൽ ഇടക്കെപ്പഴോ കാഴ്ച ഉടക്കിയത് മുറ്റത്തു കെട്ടിനിൽക്കുന്ന മഴവെള്ളം തറയോട് തർക്കിച്ചു സൃഷ്‌ടിച്ച ഓളങ്ങളിലായിരുന്നു. അതിലേക്ക് വീഴുന്ന മഴത്തുള്ളികൾ നീർക്കുമിളകൾ വിരിയിച്ചു. ഇന്നാ മുറ്റമില്ല. കല്ലുപാകിയ മുറ്റത്തു മഴ പെയ്യുമ്പോൾ ഗൃഹാതുരത്വത്തിന്റെ ആ സുഗന്ധമില്ല.\nഅതിനും രണ്ടുദിവസം മുന്നേ കർമനിരതരായി പ്രവർത്തിച്ച ഒരു കുട്ടിപ്പട്ടാളമായിരുന്നു ഞങ്ങൾ. മഴ പെയ്തു തുടങ്ങിയതു മുതൽ നനവിന്റെ മണമായിരുന്നു ആ അകത്തളങ്ങൾ മുഴുവനും. ഈർപ്പം കിനിഞ്ഞ എല്ലാ മുറികളിലും തണുപ്പ് ഉറഞ്ഞുതുള്ളി. പക്ഷെ അമ്മമ്മ കിടക്കുന്ന പടിഞ്ഞേറ്റകത്തു മാത്രം എന്തുകൊണ്ടോ, ആ കുളിരിലും ഊഷ്മളമായ വായു തളംകെട്ടി നിന്നു. ഒരു കെട്ട് ഓലക്കീറും കൊണ്ട് എല്ലാ മുറികളും വരാന്തയും ഞങ്ങൾ കയറിയിറങ്ങി. കാര്യം ലളിതമായിരുന്നു. മഴ കൂട്ടിപ്പിടിക്കുന്നതിനു മുന്നേ തറയിൽ അവിടവിടെയായി കാണപ്പെട്ട ജലവൃത്തങ്ങൾക്ക് പരിഹാരം കാണുകയായിരുന്നു ലക്ഷ്യം.\nതല മുകളിലേക്കുയർത്തി ഓടുകളിൽ നിന്ന് ഓടുകളിലേക്ക് കണ്ണുകൾ പായിച്ചു. ചിലയിടങ്ങളിൽ നേരിയ കീറിലൂടെ ആകാശം കാണാമായിരുന്നു. മഴവെള്ളത്തിന് അകത്തേക്കുള്ള ആ ജാലകം വാരികൾക്കിടയിലൂടെ ശ്രദ്ധാപൂർവം കയറ്റിവിട്ട ഓലക്കീറു അടച്ചുകളയുന്നത് ഞങ്ങൾ ആകാംക്ഷയോടെ നോക്കിയിരുന്നു. പിന്നെയും ചിലയിടങ്ങളിൽ ചെറിയ നനവ് പടർന്ന് ചെറുതുള്ളികളായി പതിയെ വെള്ളം താഴേക്ക് വീഴുന്നത് സസൂക്ഷ്മം പരിശോധിച്ചു ഓലക്കീറുകൾ കൊണ്ട് അടച്ചത് ഞങ്ങൾക്ക് കൗതുകമായിരുന്നു. പക്ഷെ ചോർന്നൊലിക്കുന്ന മേൽക്കൂര മുതിർന്നവരുടെ നെഞ്ചിലെ ആധിയായിരുന്നു എന്ന് തിരിച്ചറിഞ്ഞ കാലമെത്തിയപ്പോഴേക്കും വീടിന്റെ കോലവും മാറിയിരുന്നു.\nവീടിന്റെ വടക്കുപടിഞ്ഞാറ് ഭാഗത്തുള്ള ഗണപതി ക്ഷേത്രത്തിൽ വിളക്ക് വെച്ചോ എന്ന് സന്ധ്യയാകുമ്പോൾ അമ്മമ്മയുടെ ഒരു ചോദ്യമുണ്ട്. സന്ധ്യാനേരത്ത് ശംഖു മുഴങ്ങുമെങ്കിലും എന്തോ ആ ചോദ്യം ഒരു പതിവായിരുന്നു. ഇന്നത്തെപോലെ വീട്ടിലേക്ക് വണ്ടി വരാൻ വഴിയുണ്ടായിരുന്നില്ല. റോഡിൽ നിന്ന് പടിക്കെട്ടുകൾ ഇറങ്ങി ഒരു ചെറിയ ഇടവഴി. അതിന്റെ വടക്കുഭാഗത്ത് ക്ഷേത്രമതിലും തെക്കുവശത്ത് അയൽവീടിന്റെ കിടങ്ങും ആയിരുന്നു. ആ ഇടവഴിയിൽ ക്ഷേത്രത്തിന്റെ വിറകുപുരയോട് ചേർന്ന് മണ്ണുകൂടിക്കിടന്ന് ഒരു പടിയുണ്ട്. അങ്ങോട്ടും ഇങ്ങോട്ടുമുള്ള സർക്കീട്ടിൽ അതിന്റെ മുകളിലൂടെയുള്ള നടത്തം പതിവായിരുന്നു. ഇടവഴി അവസാനിക്കുന്നിടത്ത് മൂന്നു പടികളുള്ള ഒരു കയറ്റം. അത് കയറിയാൽ പറമ്പിലെത്തി. അതിലൂടെ രണ്ടുവശത്തായി വെട്ടുകല്ല് നിരത്തി തെളിച്ചിരിക്കുന്ന വഴി. അവിടെയുള്ള മണ്ണിനു വെളുത്ത നിറമായിരുന്നു. ഒരുപക്ഷെ കിണറു കുഴിച്ച മണ്ണ് അവിടെ നിരത്തിയതാകാം. വീണ്ടും താഴേക്ക് മൂന്നു പടികൾ. വീടിന്റെ മുറ്റമായി. അവിടെ ഇടതുവശത്തായി കുറച്ചു കളർ ചെടികൾ വളർത്തിയിരുന്നു. ഇന്ന് വഴിവെട്ടിയ ഭാഗത്തു പറമ്പിലേക്ക് കയറാൻ നിരത്തി വെച്ച രണ്ടു വെട്ടുകല്ലുകൾ ഉണ്ടായിരുന്നു. കാലത്തിന്റെ തഴമ്പ് കൊണ്ട് അറ്റം ഉരണ്ടുപോയിരുന്നു അവയുടെ!\nവീടിന്റെ വരാന്തയിലേക്ക് കയറാൻ ഒരു വലിയ പടി ആയിരുന്നു. സിമന്റ് തേച്ച അതിന്റെ മുകളിൽ തേപ്പുകാരന്റെ കരവിരുതിൽ പിറന്ന ഒരു വട്ടവും അതിൽ നിന്നുള്ള കുറെ വരകളും ഉണ്ടായിരുന്നു. അവയുടെ നീളവ്യത്യാസം പലപ്പോഴും എന്നെ അലോസരപ്പെടുത്തിയിട്ടുണ്ട്. ആ പടി കയറുമ്പോൾ എന്നും പശ്ചാത്തലസംഗീതം പോലെ മനസ്സിൽ തെളിയുന്നത് എതിർവശത്തെ പവർലൂമിൽ നിന്നുള്ള നെയ്ത്തിന്റെ ശബ്ദമാണ്. ആ ശബ്ദം നിലച്ചതും തറവാട് പൊളിച്ചപ്പോൾ വീട്ടുസാധനങ്ങൾ താത്കാലികമായി സൂക്ഷിക്കാനുള്ള ഇടമായി ആ കമ്പനി മാറിയതും പിന്നീട് നടന്ന കഥ. സ്വീകരണമുറിയിൽ ഒരുവശത്തായി തീൻമേശ. അതിനപ്പുറത് അടുക്കളയകത്തേക്കുള്ള വാതിൽ. അതിനെതിർവശത്ത് അടുക്കളയിലേക്കുള്ള വാതിൽ. ഇതിനിടയിലുള്ള ചുമരിന്റെ ഒത്തനടുവിലാണ് പുറകുവശത്തേക്കുള്ള വാതിൽ.\nആ വാതിലിന്റെ മേൽപ്പടിയിലായിരുന്നു കളിക്കാനുള്ള ഗോട്ടി സൂക്ഷിച്ചിരുന്നത്. കൂട്ടത്തിൽ മുതിർന്ന ആൾ അല്പം അഭിമാനത്തോടെ അടിപ്പടിയിൽ ചവിട്ടി ഏന്തിവലിഞ്ഞു അതെടുക്കാറുണ്ട്. പിന്നീട് ഉയരത്തിൽ സാമർഥ്യം തെളിയിക്കാൻ അമ്മമ്മ കഴിഞ്ഞാൽ അളവുകോൽ ആ വാതിൽപ്പടിയായിത്തീർന്നു. അങ്ങനെ കാലചക്രത്തിന്റെ ആഴത്തിൽ മറഞ്ഞ ആ വീടിന്റെ ഓരോ കോണിലും ഞങ്ങൾക്ക് ചികഞ്ഞെടുക്കാൻ കുറേ നനുത്ത ഓർമ്മകൾ മാത്രം ബാക്കിയുണ്ട്. ഒരിക്കലും ഇനി അനുഭവിക്കാൻ ഇടയില്ലാത്ത, എന്നെന്നേക്കുമായി നഷ്ടപ്പെട്ട, എന്നാൽ ഓർമകളിൽ എന്നും തങ്ങിനിൽക്കുന്ന ഇടങ്ങളും, അവയുടെ ചൂടുപറ്റിയ ബാല്യകാലവും !!!\nAnusha belongs to the 2014 12th Standard batch of Amrita Vidyalayam, Kuthuparamba. She has completed B Arch from College of Engineering Trivandrum in 2019. She is currently working as Junior Architect at Forms and Spaces Architectural Consultancy, Kanhangad.\nOne thought on “ചില ഓർമ്മത്താളുകൾ”\nPingback: ചില ഓർമ്മത്താളുകൾ — Pinvazhikal | Mon site officiel / My official website


അടുത്ത7ദിവസം നിങ്ങള്‍ക്കെങ്ങനെ; സമ്പൂർണവാരഫലം | Weekly Horoscope Prediction 2nd February to 8th february - Malayalam BoldSky\n7 hrs ago വിവാഹ വസ്ത്രത്തിന്റെ ഭാരം 100കിലോ, വീഡിയോ കാണാം\nഅടുത്ത7ദിവസം നിങ്ങള്‍ക്കെങ്ങനെ; സമ്പൂർണവാരഫലം\n| Published: Sunday, February 2, 2020, 5:02 [IST]\nനിങ്ങളിൽ ഓരോരുത്തര്‍ക്കും എന്തൊക്കെ കാര്യങ്ങൾ ശ്രദ്ധിക്കണം എന്നുള്ളത് രാശിപ്രകാരം മനസ്സിലാക്കാൻ സാധിക്കുന്നതാണ്. വരുന്ന ആഴ്ച രാശിഫലം അനുസരിച്ച് നിങ്ങൾക്ക് എങ്ങനെയെല്ലാം മാറ്റങ്ങൾ സംഭവിക്കുന്നുണ്ട് എന്ന് നോക്കാവുന്നതാണ്. ഗ്രഹത്തിന്‍റെ മാറ്റങ്ങൾ അനുസരിച്ച് എന്തൊക്കെ മാറ്റം നിങ്ങളുടെ ജീവിതത്തിൽ ഉണ്ടാവുന്നുണ്ട് എന്ന് നമുക്ക് നോക്കാവുന്നതാണ്. ഇത് നിങ്ങളുടെ ജീവിതത്തെ എത്രത്തോളം നല്ലതായും മോശമായും ബാധിക്കുന്നുണ്ട് എന്ന് നമുക്ക് നോക്കാം.\nMost read: ഫെബ്രുവരിയിൽ ജനിച്ചവരിൽ ഈ സ്വഭാവങ്ങൾ രഹസ്യം\nമേടം രാശിക്കാര്‍ക്ക് ജോലിസ്ഥലത്ത്, ഈ ആഴ്ച വളരെയധികം മികച്ചതായിരിക്കും. നിങ്ങൾ നിരന്തരം കഠിനാധ്വാനം ചെയ്യുന്ന രീതി അനുസരിച്ച് നേട്ടങ്ങൾ ഉണ്ടാക്കാന് സാധിക്കുന്നുണ്ട്. വരുന്ന ആഴ്ച ഈ സമയത്ത്, നിങ്ങൾ ചില സഹപ്രവർത്തകരുടെ കാര്യത്തില് പ്രശ്നങ്ങൾ ഉണ്ടാക്കുന്നുണ്ട്. അത് നിങ്ങൾക്ക് പല വിധത്തിൽ പ്രശ്നങ്ങൾ ഉണ്ടാക്കുന്നതിനുള്ള സാധ്യതയുണ്ട്. നിങ്ങൾ ബിസിനസ്സ് നടത്തുകയാണെങ്കിൽ, ഈ ആഴ്ച നിങ്ങൾക്ക് കുറച്ച് പുതിയ ജോലികൾ ആരംഭിക്കാൻ കഴിയും. ഏതെങ്കിലും പേപ്പർ വർക്ക് ചെയ്യുമ്പോൾ കൂടുതൽ ശ്രദ്ധിക്കേണ്ടതുണ്ട്, അല്ലാത്തപക്ഷം നിങ്ങൾ വഞ്ചിക്കപ്പെടാം. നിങ്ങൾക്ക് ജോലിയില്ലെങ്കിൽ ഈ വരുന്ന ആഴ്ച അത് പലപ്പോഴും ലഭിക്കുന്നതിനുള്ള എല്ലാ സാധ്യതയും ഉണ്ട്. ആരോഗ്യ കാര്യത്തില് വളരെയധികം ശ്രദ്ധിക്കണം.\nഇടവം രാശിക്ക് ഈ ആഴ്ച നിങ്ങൾക്ക് സമ്മിശ്ര ഫലങ്ങൾ നൽകും. പങ്കാളിയുടെ കാര്യത്തിൽ ചെറിയ തരത്തിലുള്ള പ്രശ്നങ്ങള് ഉണ്ടാക്കുന്നതിനുള്ള സാധ്യതയുണ്ട്. ഇത് നിങ്ങളുടെ മനസ്സിനെ അസ്വസ്ഥമാക്കും. എന്നിരുന്നാലും, വിവാഹ തീരുമാനം എടുക്കാൻ ഇത് ശരിയായ സമയമല്ല, അതിനാൽ ധൃതി പിടിച്ച് കാര്യങ്ങൾ ചെയ്യാതിരിക്കുന്നതിന് ശ്രദ്ധിച്ചാൽ മതി. നിങ്ങൾ വിവാഹിതനാണെങ്കിൽ, ഈ ആഴ്ച നിങ്ങൾക്ക് നല്ലതായിരിക്കും. നിങ്ങളുടെ പങ്കാളിയുമായി നിങ്ങൾക്ക് അഭിപ്രായ വ്യത്യാസങ്ങളുണ്ടെങ്കിലും, അത് സമാധാനപരമായി പരിഹരിക്കാൻ നിങ്ങൾ ശ്രമിക്കേണ്ടതാണ്. അല്ലെങ്കിൽ അത് കൂടുതൽ പ്രതിസന്ധികളിലേക്ക് നിങ്ങളെ എത്തിക്കുന്നുണ്ട്.\nമിഥുനം രാശിക്കാർക്ക് ഈ ആഴ്ച നല്ല ഫലങ്ങൾ ലഭിക്കുന്നതിനുള്ള സാധ്യതയുണ്ട്. എങ്കിലും ചില ദിവസങ്ങളിൽ എങ്കിലും അൽപം ശ്രദ്ധിക്കേണ്ടതാണ്. സംസാരം നിയന്ത്രിക്കേണ്ടതാണ്. അതിലുപരി സംസാരിക്കുമ്പോൾ ദേഷ്യപ്പെടാതിരിക്കാൻ ശ്രദ്ധിക്കേണ്ടതാണ്.പങ്കാളികൾ തമ്മിലുള്ള പ്രശ്നങ്ങൾ പരമാവധി ഒഴിവാക്കാൻ ശ്രദ്ധിക്കണം. നിങ്ങളുടെ ദാമ്പത്യ ജീവിതത്തെക്കുറിച്ച് സംസാരിക്കേണ്ടതാണ്. പങ്കാളിയുമായിതുറന്ന് സംസാരിക്കാൻ ശ്രദ്ധിക്കുക. മനസമാധാനം പലപ്പോഴും നഷ്ടപ്പെടുന്ന അവസ്ഥ നിങ്ങളിൽ ഉണ്ടാവുന്നു. ആരോഗ്യത്തിന്‍റെ കാര്യത്തിൽ അൽപം ശ്രദ്ധിക്കണം. സാമ്പത്തികം നല്ല നിലയിൽ ആയിരിക്കും.\nകര്‍ക്കിടകം രാശിക്കാർക്ക് വരുന്ന ആഴ്ച ആരോഗ്യം വളരെയധികം നല്ല രീതിയിൽ ആയിരിക്കും. പൂർണ്ണ ഉത്സാഹത്തോടും ഉത്സാഹത്തോടും കൂടി നിങ്ങളുടെ എല്ലാ ജോലികളും വേഗത്തിൽ പൂർത്തിയാക്കാൻ നിങ്ങൾക്ക് കഴിയും. ഏതെങ്കിലും തരത്തിലുള്ള അശ്രദ്ധ ഉണ്ടാവുന്നത് നിങ്ങൾ ഒഴിവാക്കണം. ക്ഷമ വളരെ അത്യാവശ്യമായിട്ടുള്ള ഒന്നാണ് ഈ ആഴ്ച. നിങ്ങളുടെ പങ്കാളിയെ അനാവശ്യമായി സംശയിക്കുന്നതിലൂടെ നിങ്ങൾക്ക് അവരുടെ വികാരങ്ങളെ വ്രണപ്പെടുത്തുന്നതിനുള്ള സാധ്യതയുണ്ട്. ഇത് നിങ്ങൾക്കിടയിൽ പ്രശ്നങ്ങൾ ഉണ്ടാകാനുള്ള സാധ്യത വർദ്ധിപ്പിക്കും. സാമ്പത്തികം വളരെയധികം ശ്രദ്ധിക്കണം. ഓരോ ദിവസവും മുന്നോട്ട് പോവുമ്പോള് തടസ്സങ്ങളില്ലാതെ ഇരിക്കുന്നതിനുള്ള സാധ്യത വർദ്ധിക്കണം.\nഈ ആഴ്ച നിങ്ങൾക്ക് ചിങ്ങം രാശിക്കാർക്ക് വളരെ പ്രധാനമാണ്. ഈ സമയത്ത്, നിങ്ങളുടെ ജീവിതത്തിൽ ചില പ്രധാന മാറ്റങ്ങൾ പ്രതീക്ഷിക്കുന്നു. നിങ്ങൾക്ക് നല്ല ഫലങ്ങൾ ലഭിക്കാൻ സാധ്യതയുണ്ട്. ഈ സമയം യാത്രയ്ക്ക് വളരെ നല്ലതാണ്, അതിനാൽ നിങ്ങൾ മുൻ‌കൂട്ടി ആസൂത്രണം ചെയ്ത് വീട്ടിൽ നിന്ന് ഇറങ്ങുന്നതാണ് നല്ലത്. നിങ്ങൾ ഒരു ജോലി ചെയ്യുകയാണെങ്കിൽ, ഈ കാലയളവിൽ മേലുദ്യോഗസ്ഥരുമായുള്ള നിങ്ങളുടെ ബന്ധം വളരെ മികച്ചതായിരിക്കുന്നതിന് ശ്രദ്ധിക്കേണ്ടതാണ്. പുതിയതും വലുതുമായ ഏതൊരു ജോലിയുടെയും ഉത്തരവാദിത്തം ഈ സമയത്ത് നിങ്ങൾ ഏറ്റെടുക്കുന്നതിന് സാധ്യതയുണ്ട്.\nകന്നി രാശിക്കാർക്ക് ഈ ആഴ്ച എന്തൊക്കെ മാറ്റങ്ങൾ ഉണ്ടാവുന്നുണ്ട് എന്ന് നോക്കാവുന്നതാണ്. ഈ ആഴ്ച നിങ്ങളുടെ സാമ്പത്തിക സ്ഥിതിയിൽ പുരോഗതി ഉണ്ടാകാനുള്ള സാധ്യതയുണ്ട്. നിങ്ങളുടെ ചെലവുകൾ നിയന്ത്രിക്കാൻ ശ്രദ്ധിക്കേണ്ടതാണ്. ആവശ്യമായ കാര്യങ്ങൾക്കായി മാത്രം ചെലവഴിക്കുന്നത് നിങ്ങൾക്ക് നല്ലതായിരിക്കും. സാമ്പത്തികമായി ഉയർച്ചയും താഴ്ചയും കാരണം, നിങ്ങളുടെ പദ്ധതികൾക്കനുസരിച്ച് പ്രവർത്തിക്കണം. ചില ജോലികൾക്കായി വായ്പ എടുക്കാൻ നിങ്ങൾ ആഗ്രഹിക്കുന്നുവെങ്കിൽ, നിങ്ങളെ സഹായിക്കാൻ ആരെങ്കിലും മുന്നോട്ട് വരും. സ്വത്ത് തർക്കം ഈ ആഴ്ച കൂടുതൽ ശക്തമാകാൻ സാധ്യതയുണ്ട്. എന്ത് സാഹചര്യം ആണെങ്കിലും ചാടിക്കേറി തീരുമാനം എടുക്കരുത്. പ്രണയത്തിന്റെ കാര്യത്തിൽ, ഈ ആഴ്ച നന്നായിരിക്കും. ഇത് നിങ്ങളുടെ ബന്ധത്തെ ശക്തിപ്പെടുത്തും. നിങ്ങൾ വിവാഹിതനാണെങ്കിൽ, ഈ കാലയളവിൽ നിങ്ങളുടെ പങ്കാളിയുമായി മോശം ബന്ധം പുലർത്താം.\nതുലാം രാശിക്കാർക്ക് വരുന്ന ആഴ്ച ജോലിയോടൊപ്പം സ്വകാര്യ ജീവിതത്തിലും നിങ്ങൾ ശ്രദ്ധിക്കേണ്ടതുണ്ട്. നിങ്ങളുടെ മനോഭാവത്തിൽ കുടുംബം അസന്തുഷ്ടരാകും. ജോലിയിൽ അങ്ങേ അറ്റത്തെ ആത്മാര്‍ത്ഥത നിങ്ങളിൽ ഉണ്ടാവുന്നുണ്ട്. എങ്കിലും കഠിനാധ്വാനം ചെയ്താൽ മാത്രമേ എന്തും നേടിയെടുക്കാൻ സാധിക്കുകയുള്ളൂ. വിശ്വാസത്തിൽ ജീവിക്കുന്നവരായിരിക്കും ഇവർ. ജോലിയുടെ കാര്യത്തിൽ, ഇത്തവണ നിങ്ങൾ സമ്മിശ്രഫലം ആണ് ഉണ്ടാവുന്നത്. നിങ്ങൾ ബാങ്കിംഗ്, മീഡിയ അല്ലെങ്കിൽ സർക്കാർ ജോലി ചെയ്യുകയാണെങ്കിൽ ഈ സമയത്ത് നിങ്ങൾ കഠിനാധ്വാനം ചെയ്യേണ്ടി വരും. അല്ലെങ്കില് നേട്ടങ്ങൾ ഉണ്ടാവുന്നില്ല.\nഈ ആഴ്ച, നിങ്ങൾ ജീവിതത്തിന്റെ എല്ലാ മേഖലകളിലും ശ്രദ്ധ കേന്ദ്രീകരിക്കും, അത് പ്രണയമായാലും ബിസിനസ്സായാലും. നിങ്ങൾ വ്യാപാരം നടത്തുകയാണെങ്കിൽ ഈ സമയത്ത് നിങ്ങൾക്ക് നല്ല ലാഭം പ്രതീക്ഷിക്കാം. ഈ കാലയളവിൽ നിങ്ങളുടെ എതിരാളികൾ സജീവമാകും. നിങ്ങളുടെ ബിസിനസ്സ് തീരുമാനങ്ങൾ ശ്രദ്ധാപൂർവ്വം എടുക്കുന്നതാണ് നല്ലത്. ആരെയും വളരെയധികം വിശ്വസിക്കരുത്. കാരണം അത് പല വിധത്തിൽ നിങ്ങളെ ബാധിക്കുന്നുണ്ട്. ഈ ആഴ്ച നിങ്ങൾക്ക് പങ്കാളിത്തത്തോടെ ഏത് പുതിയ ജോലിയും ചെയ്യാൻ കഴിയും. ജോലിചെയ്യുന്ന ആളുകൾക്ക് ഈ ആഴ്ച സാധാരണമാകാൻ സാധ്യതയുണ്ട്. പലപ്പോഴും വിരസമായ ദിവസങ്ങൾ ആയിരിക്കും. അത് നിങ്ങളെ വളരെയധികം ബുദ്ധിമുട്ടിലാക്കും. സാമ്പത്തിക രംഗത്ത്, ഈ ആഴ്ച സമ്മിശ്രമായിരിക്കും. ദൈനംദിന വരുമാനം വർദ്ധിക്കും, പക്ഷേ പഴയ കടങ്ങളെക്കുറിച്ച് നിങ്ങൾ വളരെയധികം ആശങ്കാകുലരാകും.\nധനു രാശിക്കാർക്ക് ഈ ആഴ്ച വളരെയധികം വെല്ലുവിളികൾ ഉണ്ടാക്കുന്നുണ്ട്. എന്നിരുന്നാലും ചില സാഹചര്യങ്ങളിൽ ജാഗ്രത പാലിക്കുന്നത് നല്ലതാണ്, അല്ലെങ്കിൽ നിങ്ങൾക്ക് സ്വയം പ്രശ്നങ്ങൾ സൃഷ്ടിക്കാൻ കഴിയും. ഈ കാലയളവിൽ നിങ്ങൾ എടുക്കുന്ന ഏത് തീരുമാനത്തെക്കുറിച്ചും ശ്രദ്ധാപൂർവ്വം ചിന്തിക്കുന്നതാണ് നല്ലത്. നിങ്ങളുടെ ജോലിയെക്കുറിച്ച് പറയുമ്പോൾ, നിങ്ങളുടെ നിർത്തിയ ജോലി ഈ ആഴ്ച വീണ്ടും ആരംഭിക്കുമെങ്കിലും നിങ്ങൾ കഠിനാധ്വാനം ചെയ്യേണ്ടതുണ്ട്. നിങ്ങൾ ഒരു ട്രാൻസഫറിന് ശ്രമിക്കുകയാണെങ്കിൽ ഏറ്റവും അനുകൂലമായ സമയമാണ് ഈ ആഴ്ച. അതേസമയം, വ്യാപാരികൾക്ക് വളരെ അനുകൂലമായ സമയമായിരിക്കും. ഒരു ബിസിനസ്സ് പ്രശ്നവുമായി ബന്ധപ്പെട്ട് തർക്കം ഉണ്ടാവുന്നതിനുള്ള സാധ്യതയുണ്ട്.\nനിങ്ങളുടെ കരിയറിൽ എന്തെങ്കിലും തരത്തിലുള്ള വിഷമം ഉണ്ടെങ്കിൽ, നിങ്ങളുടെ അടുത്ത ആളുകളിൽ നിന്ന് ഉപദേശം സ്വീകരിക്കണം. ഈ സമയത്ത് ജോലി സംബന്ധമായി ധാരാളം സുവർണാവസരങ്ങൾ പുറത്തേക്ക് വരുന്നതിനുള്ള സാധ്യതയുണ്ട്. ഏതെങ്കിലും ബിസിനസ്സ് ഇടപാടുകളിൽ കാലതാമസമുണ്ടാകാം. ബിസിനസ് ഇടപാടുകളിൽ പ്രശ്നങ്ങൾ ഉണ്ടാവുന്നതിനുള്ള സാധ്യതയുണ്ട്. ഈ പ്രശ്നം ഉടൻ പരിഹരിക്കും. നിങ്ങൾ ശരിയായ സമയത്തിനായി കാത്തിരിക്കുക. ആരോഗ്യത്തിന്റെ കാര്യത്തിൽ ഈ ആഴ്ച നിങ്ങൾ വളരെ ശ്രദ്ധിക്കണം. നിങ്ങൾ അൽപ്പം അശ്രദ്ധനാണെങ്കിൽ നിങ്ങൾക്ക് തെറ്റായ ഫലം അനുഭവിക്കേണ്ടിവരും. തിടുക്കത്തിൽ പോകുന്നത് ഒഴിവാക്കുക, അല്ലെങ്കിൽ നിങ്ങൾക്ക് ഒരു അപകടം സംഭവിക്കാം. പണത്തിന്റെ കാര്യത്തിൽ, നിങ്ങൾക്ക് ഇത്തവണ നേട്ടങ്ങളുടെ ആഴ്ചയായിരിക്കും.\nറൊമാന്റിക് ജീവിതത്തെക്കുറിച്ച് സംസാരിക്കുമ്പോൾ, ഈ ആഴ്ച നിങ്ങൾക്ക് വളരെ പ്രധാനപ്പെട്ടതായിരിക്കും. നിങ്ങളുടെ പ്രണയത്തിന് വേണ്ടി സമയം വളരെയധികം ചിലവഴിക്കുന്നതിന് ശ്രദ്ധിക്കേണ്ടതുണ്ട്. നിങ്ങളുടെ പങ്കാളികളുടെ സ്നേഹം നിങ്ങൾക്ക് മനസിലാക്കാൻ കഴിയും. വിവാഹവുമായി ബന്ധപ്പെട്ട തീരുമാനങ്ങൾ എടുക്കുന്നതിൽ തിടുക്കപ്പെടരുത്. നിങ്ങൾ വിവാഹിതനാണെങ്കിൽ നിങ്ങളുടെ ദാമ്പത്യ ജീവിതത്തിൽ സ്നേഹവും സമാധാനവും ഉണ്ടാകും. നിങ്ങളുടെ പങ്കാളിയുമായി നിങ്ങൾ ഒരു മികച്ച സമയം ചെലവഴിക്കും. എല്ലാവരുടേയും സ്നേഹവും പിന്തുണയും നിങ്ങൾക്ക് ലഭിക്കും, പ്രത്യേകിച്ച് അച്ഛനോടുള്ള നിങ്ങളുടെ വൈകാരിക അടുപ്പം വളരെ കൂടുതലായിരിക്കും. ഈ സമയം വിദ്യാർത്ഥികൾക്ക് അനുകൂലമായിരിക്കും.\nമീനം രാശിക്കാർക്ക് വരുന്ന ആഴ്ച കുടുംബജീവിതത്തിൽ സന്തോഷമുണ്ടാകും. വീടിന്റെ പരിസ്ഥിതി മിക്കപ്പോഴും ശാന്തവും മനോഹരവുമായിരിക്കും. ഈ സമയത്ത് നിങ്ങൾ കുഴപ്പത്തിലാണെങ്കിൽ, നിങ്ങളുടെ കുടുംബാംഗങ്ങളുടെ സഹായം തേടാൻ മടിക്കേണ്ട. ഈ കാലയളവിൽ നിങ്ങളുടെ മാനസികാവസ്ഥ നല്ലതായിരിക്കും കൂടാതെ നിങ്ങൾ മിക്കപ്പോഴും സന്തോഷവതിയും ആയിരിക്കും. ഈ കാലയളവിൽ നിങ്ങളുടെ പ്രിയപ്പെട്ടവരുമായി നിങ്ങൾക്ക് യാത്ര ചെയ്യാൻ കഴിയും, അത് വളരെ അവിസ്മരണീയമായിരിക്കും. പ്രണയ ജിവിതത്തെക്കുറിച്ച് നിങ്ങൾ രണ്ടുപേർക്കും ഈ ആഴ്ച ഒരു പുതിയ ആഴ്ച ആരംഭിക്കാൻ കഴിയും. സാമ്പത്തികം അല്‍പം ശ്രദ്ധിക്കേണ്ടി വരുന്നുണ്ട്. ഓരോ ദിവസവും നേട്ടങ്ങൾ ഉണ്ടാക്കുന്നതിന് ശ്രദ്ധിക്കണം.\nWeekly Horoscope Prediction 2nd February to 8th february\nWeekly Horoscope Prediction 2nd February to 8th february Takealook.\nStory first published: Sunday, February 2, 2020, 5:02 [IST]\nFeb 2, 2020 ലെ വാര്‍ത്തകള്


വെളളിയാഴ്ച മുതല് മുത്തങ്ങ വഴി 1,000 പേര്‍ക്ക് പ്രവേശനം; താല്‍ക്കാലിക കേന്ദ്രത്തിലെ സൗകര്യം വര്‍ധിപ്പിക്കും | Entrance to 1000 people from Friday Facilities at the temporary center will be increased\nവെളളിയാഴ്ച മുതല് മുത്തങ്ങ വഴി 1,000 പേര്‍ക്ക് പ്രവേശനം; താല്‍ക്കാലിക കേന്ദ്രത്തിലെ സൗകര്യം വര്‍ധിപ്പിക്കും\nKerala, First Published 5, May 2020, 7:11 PM\nഅയല് സംസ്ഥാനങ്ങളില് നിന്നും കൂടുതല് പേരെ പ്രവേശിപ്പിക്കാന് ജില്ല സജ്ജമായതായി അധികൃതര്. എട്ടാം തിയ്യതി മുതല് ആയിരം പേരെയാണ് മുത്തങ്ങ ചെക്ക്പോസ്റ്റ് വഴി പ്രവേശിപ്പിക്കാന് തീരുമാനിച്ചിരിക്കുന്നത്\nകല്‍പ്പറ്റ: അയല് സംസ്ഥാനങ്ങളില് നിന്നും കൂടുതല് പേരെ പ്രവേശിപ്പിക്കാന് ജില്ല സജ്ജമായതായി അധികൃതര്. എട്ടാം തിയ്യതി മുതല് ആയിരം പേരെയാണ് മുത്തങ്ങ ചെക്ക്പോസ്റ്റ് വഴി പ്രവേശിപ്പിക്കാന് തീരുമാനിച്ചിരിക്കുന്നത്. നിലവില് 400 പേര്‍ക്കാണ് അനുമതിയുളളത്. കൂടുതല് ആളുകളെ പ്രവേശിപ്പിക്കുന്നതിന്റെ ഭാഗമായി മുത്തങ്ങ കല്ലൂര് 67 ല് ഒരുക്കിയ മിനി ആരോഗ്യകേന്ദ്രത്തില് അധിക സംവിധാനമൊരുക്കും.\nപരിശോധനാ കൗണ്ടറുകളുടെ എണ്ണം പത്ത് ആക്കി വര്‍ദ്ധിപ്പിക്കും. ഇവിടങ്ങളില് അധിക ജീവനക്കാരെയും നിയോഗിക്കും. ഇപ്പോള് നാല് കൗണ്ടറുകളിവിടെ പ്രവര്‍ത്തിക്കുന്നുണ്ട്. ജില്ലയില് മുത്തങ്ങ ചെക്ക് പോസ്റ്റ് വഴി മാത്രമാണ് അയല് സംസ്ഥാനങ്ങളില് നിന്നും മലയാളികള്‍ക്ക് പ്രവേശനമുളളത്.\nഗര്‍ഭിണികള്, ചികില്‍ത്സക്കായി വരുന്നവര്, മൃതശരീരവുമായി എത്തുന്നവര് എന്നിവര്‍ക്ക് ക്യൂ നില്‍ക്കേണ്ടതില്ലെന്ന് ജില്ലാ കലക്ടര് ഡോ. അദീല അബ്ദുളള പറഞ്ഞു. യോഗത്തില് എംഎല്‍എമാരായ സികെ ശശീന്ദ്രന്, ഐസി ബാലകൃഷ്ണന്, ഒആര് കേളു, ജില്ലാ പഞ്ചായത്ത് പ്രസിഡന്റ് കെബി നസീമ, ജില്ലാ മെഡിക്കല് ഓഫീസര് ഡോ. ആര് രേണുക തുടങ്ങിയവര് സംബന്ധിച്ചു.\nLast Updated 5, May 2020, 7:11 PM


Sensex over 350 pts lower, Nifty gives up 11,250 - Malayalam Goodreturns\n» ഓഹരി സൂചികകള് കനത്ത നഷ്ടത്തില് ക്ലോസ് ചെയ്തു\nPublished: Thursday, August 2, 2018, 16:37 [IST]\nഓഹരി സൂചികകള് ഇന്ന് കനത്ത നഷ്ടത്തില് ക്ലോസ് ചെയ്തു. സെന്‍സെക്‌സ് 356.46 പോയന്റ് നഷ്ടത്തില് 37165.16ലും നിഫ്റ്റി 101.50 പോയന്റ് താഴ്ന്ന് 11244.70ലുമാണ് വ്യാപാരം അവസാനിപ്പിച്ചത്.\nബിഎസ്ഇയിലെ 1332 കമ്പനികളുടെ ഓഹരികള് നേട്ടത്തിലും 1318 ഓഹരികള് നഷ്ടത്തിലുമായിരുന്നു. 166 ഓഹരികൾ മാറ്റമില്ലാതെ തുടർന്നു.\nപവർ ഗ്രിഡ്, ഇൻഡസ് ഇൻഡ് ബാങ്ക്, ലുപിൻ, ഡോ റെഡ്ഢീസ് ലാബ് എന്നിവയാണ് ഇന്ന് ഏറ്റവും കൂടുതൽ നേട്ടമുണ്ടാക്കിയത്. എന്നാൽ എയർടെൽ, കൊട്ടക് മഹീന്ദ്ര ബാങ്ക് എന്നീ ഓഹരികൾക്ക് കനത്ത നഷ്ടം നേരിടേണ്ടി വന്നു.\nമിഡ്ക്യാപ് സ്മോൾ ക്യാപ് ഓഹരികളും ഇന്ന് മോശം പ്രകടമാണ് കാഴ്ച്ച വച്ചത്. ഓട്ടോ, ഇൻഫ്ര, ഐടി, ബാങ്ക്, ഊർജ മേഖലകളിലെ ഓഹരികളാണ് ഇന്ന് നഷ്ട്ടം നേരിട്ടവയിൽ അധികവും.\nതിങ്കളാഴ്ച്ച വരെ തുട‍ർച്ചയായ നാല് ദിവസവും ഇന്ത്യൻ ഓഹരി വിപണി റെക്കോ‍ർഡ് നേട്ടത്തിലാണ് ക്ലോസ് ചെയ്തത്. എന്നാൽ ഇന്നലെ മുതൽ ഓഹരി സൂചികകൾ നഷ്ട്ടം നേരിട്ടു തുടങ്ങി.\nRead more about: stocks sensex nifty ഓഹരി സെൻസെക്സ് നിഫ്റ്റി\nSensex over 350 pts lower, Nifty gives up 11,250\nEquity benchmarks have ended the day onaweak note, following weak global cues as well as profit booking in the market. The Sensex ended over 350 points lower, while the Nifty gave up 11,250 as well.\nStory first published: Thursday, August 2, 2018, 16:37 [IST]


"സൈനികരുടെയും ഭീകരരുടെയും മൃതദേഹങ്ങള് വിട്ടുതരാം, വെളുത്ത പതാകയുമായി എത്തുക" പാക്കിസ്താനോട് ഇന്ത്യന് സൈന്യം - Malayalam Daily News\nAug 4, 2019 Aug 4, 2019 സ്വന്തം ലേഖകന്\nന്യൂഡല്‍ഹി: ഇന്ത്യയിലേക്ക് നുഴഞ്ഞു കയറാന് ശ്രമിക്കുന്നതിനിടെ കൊല്ലപ്പെട്ട പാക് സൈനികരുടെയും ഭീകരരുടെയും മൃതദേഹങ്ങള് തിരിച്ച് നല്‍കാമെന്ന് ഇന്ത്യ. ഇക്കാര്യം പാകിസ്ഥാനെ ഇന്ത്യന് സൈനിക ഉദ്യോഗസ്ഥര് അറിയിച്ചു. വെളുത്ത പതാകയുമായി അതിര്‍ത്തിയിലെത്തിയാല് മൃതദേഹം വിട്ടുനില്‍കുമെന്നതാണ് വാഗ്ദാനം. പക്ഷേ ഇതിനോട് പാക് സൈന്യം ഇതുവരെ പ്രതികരിച്ചിട്ടില്ല.\nകഴിഞ്ഞ ഒരാഴ്ചയ്ക്കിടെ നിരവധി തവണ നുഴഞ്ഞുകയറ്റ ശ്രമമുണ്ടാവുകയും ഇതില് ഒരു ശ്രമം വിജയിക്കുകയും ചെയ്തിരുന്നു. ജമ്മു കശ്മീരിലെ കേരന് സെക്ടറില് നുഴഞ്ഞ് കയറിയ അഞ്ച് പാക് ബോര്‍ഡര് ആക്ഷന് ടീം സൈനികരെ കൊലപ്പെടുത്തിയതായി ഇന്നലെ ഇന്ത്യന് സൈന്യം അറിയിച്ചിരുന്നു. ഇന്ത്യന് പ്രദേശത്ത് കിടക്കുന്ന മൃതദേഹങ്ങളുടെ ചിത്രങ്ങളും പുറത്തുവിട്ടിരുന്നു. ഈ മൃതദേഹങ്ങള് സംസ്‌കാര കര്‍മ്മങ്ങള്‍ക്കായി മൃതദേഹങ്ങള് വിട്ടുനല്‍കാന് തയ്യാറാണെന്ന് ഇന്ത്യന് സൈന്യം അറിയിച്ചിരിക്കുന്നത്.\nഅമര്‍നാഥ് തീര്‍ത്ഥാടകരെയും ഇന്ത്യന് സുരക്ഷാ ഉദ്യോഗസ്ഥരെയും ലക്ഷ്യം വെച്ച് പുല്‍വാമ മോഡല് ആക്രമണം നടത്താന് സാധ്യതയുണ്ടെന്ന് ഇന്റലിജന്‍സിന് വിവരം ലഭിച്ചിരുന്നു. ഈ പശ്ചാത്തലത്തിലാണ് കശ്മീരിലെ ഇപ്പോഴത്തെ സൈനിക നീക്കങ്ങള്.\nമുന് ഭാര്യയെ ആക്രമിക്കാനായി മാത്രം രഹസ്യമായി വിദേശത്തുനിന്നെത്തി ആക്രമണം കഴിഞ്ഞ് തിരിച്ചുപോയി; യുവാവിനെതിരെ പോലീസ് കേസെടുത്തു\nMar 17, 2020 സ്വന്തം ലേഖകന് 0\nഇസ്ലാമാബാദ്: ഇറാനോട് ചേര്‍ന്നുള്ള പാക്കിസ്താനിലെ സിന്ധില് കൊറോണ വൈറസ് കേസുകളുടെ പെട്ടെന്നുള്ള വര്‍ധന രാജ്യത്ത് ഭയത്തിന്‍റെ അന്തരീക്ഷം സൃഷ്ടിക്കുകയാണ്. രാജ്യത്തൊട്ടാകെയുള്ള കൊറോണ...


നക്ഷത്ര പ്രകാരമുള്ള നിങ്ങളുടെ മാർച്ച് 07 മുതൽ 13 വരെ വാരഫലം – Knowledge Yuga\nനക്ഷത്ര പ്രകാരമുള്ള നിങ്ങളുടെ മാർച്ച് 07 മുതൽ 13 വരെ വാരഫലം\nby Knowledge Yuga · March 7, 2018\nജ്യോതിഷപ്രകാരം നിങ്ങളുടെ ഈ ആഴ്ചയിലെ ഫലങ്ങള്\nഅശ്വതി: കർമ്മസംബന്ധമായി നേട്ടം ഉണ്ടാകും. എല്ലാ കാര്യത്തിലും ഉത്സാഹവും സാമർത്ഥ്യവും ഉണ്ടാകും.കൂട്ടുബിസിനസിൽ ഏർപ്പെട്ടവർക്ക് സാമ്പത്തിക ലാഭം പ്രതീക്ഷിക്കാം. സന്താനങ്ങൾ മുഖേന മനഃസന്തോഷം വർദ്ധിക്കും. മഹാഗണപതിക്ക് ഭാഗ്യസൂക്താർച്ചന നടത്തണം. വെള്ളിയാഴ്ച ദിവസം അനുകൂലം.\nഭരണി: മാതൃഗുണം ഉണ്ടാകും. ഗൃഹനിർമ്മാണത്തിന് അനുകൂല സമയം. വിദ്യാർത്ഥികൾക്ക് നൃത്തസംഗീതാദി കലകളിൽ താത്പര്യം വർദ്ധിക്കും. അസാമാന്യമായ കർമ്മകുശലത പ്രകടമാക്കും. അവിചാരിതമായി ധനലാഭം ഉണ്ടാകും. ഹനുമാൻ സ്വാമിക്ക് വടമാല ചാർത്തുക. തിങ്കളാഴ്ച ദിവസം അനുകൂലം.\nകാർത്തിക: വിവാഹത്തിന് അനുകൂലതീരുമാനം എടുക്കും. സാമ്പത്തികനേട്ടം പ്രതീക്ഷിക്കാം. മേലാധികാരികളുടെ പ്രീതി സമ്പാദിക്കും. വിദ്യാർത്ഥികൾക്ക് ഉപരിപഠനത്തിന് ഇഷ്ടപ്പെട്ട വിഷയം ലഭിക്കും. പുണ്യസ്ഥലങ്ങൾ സന്ദർശിക്കാനിട വരും. ശ്രീകൃഷ്ണന് പാൽപായസം കഴിപ്പിക്കുക. തിങ്കളാഴ്ച ദിവസം അനുകൂലം.\nമകയീരം: സാമ്പത്തിക ലാഭം പ്രതീക്ഷിക്കാം. കർമ്മരംഗത്ത് പുരോഗതിയുണ്ടാകും. ഉല്ലാസയാത്രകളിൽ പങ്കെടുക്കും. മാതൃപിതൃഗുണം ഉണ്ടാകും. നയനരോഗത്തിനു സാദ്ധ്യത. പ്രശസ്തിയും, സന്തോഷവും ഉണ്ടാകും.ഗൃഹത്തിൽ ബന്ധുസമാഗമം പ്രതീക്ഷിക്കാം. മഹാഗണപതിക്ക് മോദക നിവേദ്യം നടത്തുക. വെള്ളിയാഴ്ച ദിവസം അനുകൂലം.\nരോഹിണി: കർമ്മരംഗത്ത് അഭിവൃദ്ധി ഉണ്ടാകും. സാമ്പത്തികനേട്ടം പ്രതീക്ഷിക്കാം. ദാമ്പത്യ കലഹത്തിന് സാദ്ധ്യതയുണ്ട്. ഈശ്വരാധീനം ഉള്ളതിനാൽ എല്ലാ ആപത്തുകളിൽ നിന്നും രക്ഷപ്പെടും. പുതിയ ഗൃഹത്തിലേക്ക് മാറിത്താമസിക്കാൻ ഉദ്ദേശിക്കുന്നവർക്ക് അനുകൂല സമയം.ശാസ്താവിന് നീരാഞ്ജനം നടത്തുക. ചൊവ്വാഴ്ച പുതിയ പ്രവർത്തനങ്ങൾക്ക് നല്ല ദിവസമല്ല.\nതിരുവാതിര: സന്താനങ്ങൾ മുഖേന മനഃസമാധാനം കുറയും. ദമ്പതികൾ തമ്മിൽ സൗന്ദര്യ പിണക്കത്തിനു സാദ്ധ്യതയുണ്ട്. ഭാവികാര്യങ്ങളെ കുറിച്ച് സുപ്രധാനമായ തീരുമാനം എടുക്കും. കണ്ടക ശനികാലമായതിനാൽ പ്രവർത്തികളിൽ ജാഗ്രത പാലിക്കണം. നഷ്ടപ്പെട്ട ധനം തിരികെ ലഭിക്കും. ശിവന് ശംഖാഭിഷേകം നടത്തുക.തിങ്കളാഴ്ച ദിവസം അനുകൂലം.\nപൂയം: കലാരംഗത്ത്പുതിയ അവസരങ്ങൾ ലഭിക്കും. സന്താനങ്ങളുടെ ഭാവിയെ ഓർത്ത് മനസ് ഉത്കണ്ഠപ്പെടും. ഉദ്യോഗാർത്ഥികൾക്ക് ഇന്റർവ്യൂവിൽ പങ്കെടുക്കാൻ ഉത്തരവ് ലഭിക്കും. വാഹനലാഭം ഉണ്ടാകും. ഗൃഹനിർമ്മാണത്തിന് അനുകൂല സമയം. സർപ്പപ്രീതി വരുത്തുക. നാഗരാജക്ഷേത്ര ദർശനം ഉത്തമം ചൊവ്വാഴ്ച പുതിയ പ്രവർത്തനങ്ങൾക്ക് നല്ല ദിവസമല്ല.\nപുണർതം: വിശേഷ വസ്ത്രാഭരണങ്ങൾ ലഭിക്കും. ഉന്നതാധികാരം കൈവരും.കലാരംഗത്ത് പ്രവർത്തിക്കുന്നവർക്ക് പ്രശസ്തി വർദ്ധിക്കും.പരീക്ഷകളിൽ ഉന്നതവിജയം ലഭിക്കും. ദമ്പതികൾ തമ്മിൽ ഐക്യതയോടെ കഴിയും. കണ്ടക ശനികാലമായതിനാൽ വിദേശത്തു ജോലിചെയ്യുന്നവർക്ക് ധാരാളം ബുദ്ധിമുട്ടുകൾ തരണംചെയ്യേണ്ടി വരും. ശത്രുക്കൾ വർദ്ധിക്കും. വെള്ളിയാഴ്ച ദിവസം അനുകൂലം.\nആയില്യം: ദാമ്പത്യജീവിതം സംതൃപ്ത മായിരിക്കും, മംഗളകാര്യങ്ങളിൽ പങ്കെടുക്കും. വിദ്യാർത്ഥികൾക്ക് അനുകൂല സമയം. മാതാവിൽനിന്നും സഹായസഹകരണങ്ങൾ ലഭിക്കും. മനസിന് സന്തോഷവും സമാധാനവും ലഭിക്കും. കഫരോഗത്തിന് സാദ്ധ്യതയുണ്ട്.ശത്രുക്കളിൽ നിന്നും ഉപദ്രവം വർദ്ധിക്കും. മണ്ണാറശ്ശാല ക്ഷേത്ര ദർശനം നടത്തുക. ചൊവ്വാഴ്ച പുതിയ പ്രവർത്തനങ്ങൾക്ക് നല്ല ദിവസമല്ല.\nപൂരം: ഉന്നത വിദ്യാഭ്യാസത്തിന് അവസരം ലഭിക്കും. ബന്ധുസമാഗമം പ്രതീക്ഷിക്കാം. തൊഴിലിൽ ശ്രദ്ധ ആവശ്യമായി വരും. അകന്നു നിൽക്കുന്ന ദമ്പതികൾ തമ്മിൽ യോജിക്കാൻ കാലതാമസം നേരിടും. ഗൃഹത്തിൽ ബന്ധുസമാഗമം പ്രതീക്ഷിക്കാം. സാമ്പത്തിക ലാഭം പ്രതീക്ഷിക്കാം. മഹാലക്ഷ്മിയെ പൂജിക്കുക. വെള്ളിയാഴ്ച ദിവസം അനുകൂലം.\nമകം: പിതൃഗുണം ലഭിക്കും. സാമ്പത്തിക ലാഭം പ്രതീക്ഷിക്കാം. കർമ്മരംഗത്ത് ഉയർച്ച അനുഭവപ്പെടും. വാഹനസംബന്ധമായി ചെലവുകൾ വർദ്ധിക്കും. പൊതു പ്രവർത്തകർക്ക് അംഗീകാരങ്ങൾ ലഭിക്കും. അനാവശ്യ സംസാരം ഒഴിവാക്കണം. ക്ഷേത്ര ദർശനം സാദ്ധ്യമാകും. മുൻകോപം നിയന്ത്രിക്കുക. വ്യാഴാഴ്ച ദിവസം അനുകൂലം. വിഷ്ണു സഹസ്രനാമം ജപിക്കുന്നതും ഉത്തമം.\nഉത്രം: മുൻകോപം നിയന്ത്രിക്കണം. ദാമ്പത്യജീവിതം സന്തോഷ പ്രദമായിരിക്കും. വിദ്യാർത്ഥികൾ പഠനകാര്യത്തിൽ അലസത പ്രകടമാക്കും.മാദ്ധ്യമപ്രവർത്തകർക്ക് നല്ല സമയം. കണ്ടക ശനികാലമായതിനാൽ ശത്രുക്കൾ മുഖേന കേസുകളോ അപകീത്തിയോ സംഭവിക്കാം. ശാസ്താവിന് നീരാഞ്ജനം നടത്തുക. തിങ്കളാഴ്ച ദിവസം അനുകൂലം.\nചിത്തിര: കർമ്മരംഗത്ത് ഉയർച്ച അനുഭവപ്പെടും. ദാമ്പത്യജീവിതം സംതൃപ്തമായിരിക്കും. മനസിനു സന്തോഷം തരുന്ന സന്ദേശങ്ങൾ ലഭിക്കും. കണ്ടകശനികാലമായതിനാൽ കലാരംഗത്ത് പ്രവർത്തിക്കുന്നവർ അപവാദാരോപണങ്ങൾക്ക് വിധേയരാകും. വാഹന സംബന്ധമായ ചെലവുകൾ വർദ്ധിക്കും. ഭദ്രകാളിക്ക് കടുംപായസം നിവേദിക്കുക. നെയ്യ് വിളക്ക് നടത്തുക. വെള്ളിയാഴ്ച ദിവസം അനുകൂലം.\nഅത്തം: കലാരംഗത്ത് ധാരാളം അവസരം ലഭിക്കും. യാത്രകൾ മുഖേന പ്രതീക്ഷിച്ച ഗുണം ലഭിക്കില്ല. ആരോഗ്യകാര്യങ്ങളിൽ പ്രത്യേകം ശ്രദ്ധിക്കണം. അപ്രതീക്ഷിതമായി മനഃക്ലേശത്തിന് ഇടയാക്കുന്ന സംഭവങ്ങൾ ഉണ്ടാകും. കണ്ടകശനികാലമായതിനാൽ തസ്‌ക്കരഭയം ഉണ്ടാകാതെ ശ്രദ്ധിക്കണം. മഹാഗണപതിക്ക് കറുക മാല ചാർത്തുക. ചൊവ്വാഴ്ച പുതിയ പ്രവർത്തനങ്ങൾക്ക് നല്ല ദിവസമല്ല.\nചോതി: സാമ്പത്തിക ലാഭം പ്രതീക്ഷിക്കാം. കർമ്മരംഗത്ത് പലവിധത്തിലുള്ള വിഷമതകൾ അനുഭവപ്പെടും. ദമ്പതികൾ തമ്മിൽ ഐക്യതയോടെ കഴിയും. ഗൃഹത്തിൽ ബന്ധു സമാഗമം പ്രതീക്ഷിക്കാം.സുഹൃത്തുക്കളുമായി ഉല്ലാസ യാത്രകളിൽ പങ്കെടുക്കും. സുബ്രഹ്മണ്യ സ്വാമിക്ക് പഞ്ചാമൃതം നടത്തുക. തിങ്കളാഴ്ച ദിവസം അനുകൂലം.\nഅനിഴം: പിതൃഗുണം ലഭിക്കും. കലാരംഗത്ത് പ്രവർത്തിക്കുന്നവർക്ക് പ്രശസ്തി വർദ്ധിക്കും.ദാമ്പത്യജീവിതം സന്തോഷപ്രദമായിരിക്കും. വിദ്യാർത്ഥികൾ പഠനകാര്യത്തിൽ അലസത പ്രകടമാക്കും. ഏഴരശനികാലമായതിനാൽ സാമ്പത്തിക ഇടപാടുകളിൽ സൂക്ഷിക്കണം. ചാമുണ്ഡീ ദേവിക്ക് കുങ്കുമാർച്ചന നടത്തുക. വെള്ളിയാഴ്ച ദിവസം അനുകൂലം.\nവിശാഖം: ദാമ്പത്യജീവിതം സംതൃപ്തമായിരിക്കും. ഗൃഹസംബന്ധമായ ചെലവുകൾ വർദ്ധിക്കും. പുണ്യസ്ഥലങ്ങൾ സന്ദർശിക്കാനിടവരും. സന്താനങ്ങൾ മുഖേന മനഃസന്തോഷം വർദ്ധിക്കും. ഗൃഹവാഹനാദി സൗഖ്യം പ്രതീക്ഷിക്കാം. ആത്മധൈര്യം കൈവിടാതെ ശ്രദ്ധിക്കണം. ശ്രീകൃഷ്ണന് തൃക്കൈവെണ്ണ നൽകുക. വ്യാഴാഴ്ച ദിവസം അനുകൂലം.\nകേട്ട: ധനപരമായി നേട്ടങ്ങൾ ഉണ്ടാകും. ഗൃഹം മോടിപിടിപ്പിക്കാനായി പണം ചെലവഴിക്കും. ഏഴരശനികാലമായതിനാൽ കലാരംഗത്ത് പ്രവർത്തിക്കുന്നവർക്ക് അവസരങ്ങൾ കുറയും. ഈശ്വരാധീനം ഉള്ളതിനാൽ എല്ലാ ആപത്തുകളിൽ നിന്നും രക്ഷപ്പെടും. നരസിംഹമൂർത്തിക്ക് പാനകം നടത്തുക. തിങ്കളാഴ്ച ദിവസം അനുകൂലം.\nപൂരാടം: സന്താനങ്ങൾക്ക് തൊഴിൽ ലബ്ധി ഉണ്ടാകാനിടയുണ്ട്. ആദ്ധ്യാത്മിക വിഷയങ്ങളിൽ താത്പര്യം ജനിക്കും. സാമ്പത്തിക വിഷമങ്ങൾ ഒരു പരിധിവരെ മാറി കിട്ടും. ഏഴരശനികാലമായതിനാൽ ദാമ്പത്യജീവിതത്തിൽ പല പ്രശ്നങ്ങളും ഉടലെടുക്കും. ഉദ്ദേശിക്കുന്ന പലകാര്യങ്ങളും പ്രാവർത്തികമാക്കാൻ കാലതാമസം നേരിടും.ശ്രീ കൃഷ്ണന് കദളിപഴം നിവേദിക്കുക. ചൊവ്വാഴ്ച പുതിയ പ്രവർത്തനങ്ങൾക്ക് നല്ല ദിവസമല്ല.\nമൂലം: പിതാവിൽ നിന്നും സഹായസഹകരണങ്ങൾ ലഭിക്കും. സാമ്പത്തിക ഇടപാടിൽ സൂക്ഷിക്കുക. മനസ്സിനിണങ്ങിയ ജീവിതപങ്കാളിയെ കണ്ടെത്തുന്നതിൽ വിജയിക്കും. വസ്തുസംബന്ധമായി അതിർത്തി തർക്കം ഉണ്ടാകും. ഏഴരശനികാലമായതിനാൽ ബിസിനസ് രംഗത്ത് ധാരാളം മത്സരങ്ങൾ നേരിടും.\nഉത്രാടം: മാതാവിൽ നിന്നും സഹായസഹകരണങ്ങൾ ലഭിക്കും. അസാധാരണ വാക്സാമർത്ഥ്യം പ്രകടമാക്കും. വാഹനസംബന്ധമായി ചെലവുകൾ വർദ്ധിക്കും. ഏഴരശനികാലമായതിനാൽ പുതിയ സംരംഭങ്ങൾ തുടങ്ങാനുദ്ദേശി ക്കുന്നവർക്ക് സമയം അനുകൂലമല്ല. ഗൃഹഭരണകാര്യങ്ങളിൽ ചെറിയ അലസതകൾ അനുഭവപ്പെടും. ഗായത്രീ മന്ത്രം ജപിക്കുക. തിങ്കളാഴ്ച ദിവസം അനുകൂലം.\nഅവിട്ടം: മംഗളകാര്യങ്ങളിൽ പങ്കെടുക്കും. സാമ്പത്തിക നേട്ടം ഉണ്ടാകും. കലാരംഗത്ത് പ്രവർത്തിക്കുന്നവർക്ക് പ്രശസ്തി വർദ്ധിക്കും. സന്താനങ്ങളുടെ ഭാവിയെ ഓർത്ത് മനസുൽകണ്ഠപ്പെടും. ഉല്ലാസ യാത്രകളിൽ പങ്കെടുക്കും. വിവാഹ കാര്യത്തിൽ തീരുമാനം ടുക്കാൻ തടസം നേരിടും. ദുർഗ്ഗാ ദേവിക്ക് പട്ട് ചാർത്തുക, കളഭാഭിഷേകം നടത്തുക. വ്യാഴാഴ്ച ദിവസം അനുകൂലം.\nതിരുവോണം: സഹോദരങ്ങളുമായി തീരുമാനിച്ച് പുതിയ പദ്ധതികൾ ആവിഷ്‌കരിക്കും.വിദ്യാർത്ഥികൾക്ക് മെച്ചപ്പെട്ട ജോലി ലഭിക്കും. സാമ്പത്തിക ഇടപാടുകൾ സൂക്ഷിച്ചു കൈകാര്യം ചെയ്യണം. സഹോദരസ്ഥാനീയരിൽ നിന്നും സഹായ സഹകരണങ്ങൾ ലഭിക്കും. സാമ്പത്തിക ഇടപാടിൽ സൂക്ഷിക്കണം. ക്ഷേത്രങ്ങളിൽ അന്നദാനം നടത്തുക. വ്യാഴാഴ്ച ദിവസം ഹനുമാന് നാരങ്ങ, വെറ്റില മാല ചാർത്തുക.\nപൂരുരുട്ടാതി: മനസിനു സന്തോഷവും സമാധാനവും ലഭിക്കും. ചെറുയാത്രകൾ ആവശ്യമായി വരും. ഗൃഹത്തിൽ മംഗളകർമ്മങ്ങൾ നടക്കും. തൊഴിൽരഹിതർക്ക് ജോലി ലഭിക്കാൻ തടസങ്ങൾ നേരിടും. അവിവാഹിതരുടെ വിവാഹ കാര്യത്തിൽ കാലതാമസം ഉണ്ടാകും.ശിവന് ധാര, കൂവളമാല ചാർത്തുക. ചൊവ്വാഴ്ച പുതിയ പ്രവർത്തനങ്ങൾക്ക് നല്ല ദിവസമല്ല.\nചതയം: ദാമ്പത്യജീവിതം സന്തോഷപ്രദമായിരിക്കും. വിവാഹത്തിന് അനുകൂലസമയം. കർമ്മരംഗത്ത് പുരോഗതിയുണ്ടാകും. വരവിൽ കവിഞ്ഞ് ചെലവ് വർദ്ധിക്കും. സാമ്പത്തിക നേട്ടം പ്രതീക്ഷിക്കാം. ഉല്ലാസയാത്രകളിൽ പങ്കെടുക്കും. ആഗ്രഹിക്കുന്ന കാര്യങ്ങൾ പൂർത്തീകരിക്കാൻ സാധിക്കും. മഹാഗണപതിക്ക് കറുക മാല ചാർത്തുക. തിങ്കളാഴ്ച ദിവസം അനുകൂലം.\nരേവതി: സന്താനങ്ങൾ മുഖേന മനഃസന്തോഷം വർദ്ധിക്കും. വിവാഹ സംബന്ധമായി നിർണ്ണായക തീരുമാനം എടുക്കാൻ കഴിയാതെ വരും. വിശേഷ വസ്ത്രാഭരണങ്ങൾ ലഭിക്കും. അസാധാരണ വാക്സാമർത്ഥ്യം പ്രകടമാക്കും. കണ്ടക ശനികാലമായതിനാൽ വിലപ്പെട്ടരേഖകൾ നഷ്ടപ്പെടാതിരിക്കുവാൻ ശ്രദ്ധിക്കുക. ഭഗവതിക്ക് കലശാഭിഷേകം നടത്തുക. വെള്ളിയാഴ്ച ദിവസം അനുകൂലം.\nഉത്രട്ടാതി: സന്താനങ്ങളാൽ കീർത്തി വർദ്ധിക്കും. സജ്ജനങ്ങളിൽ നിന്നും സഹായം ലഭിക്കും. ദമ്പതികൾ തമ്മിൽ ഐക്യതയോടെ കഴിയും. അനാവശ്യമായ സംസാരം ഒഴിവാക്കുക. കണ്ടക ശനികാലമായതിനാൽ ആഭരണങ്ങളോ വിലപ്പെട്ട രേഖകളോ നഷ്ടപ്പെടാതിരിക്കുവാൻ ശ്രദ്ധിക്കുക. ശ്രീകൃഷ്ണസ്വാമിക്ക് ത്രിമധുരം നിവേദിക്കുക. വ്യാഴാഴ്ച ദിവസം അനുകൂലം.\nഏറ്റവും പ്രധാനപ്പെട്ടതാണ് കൈരേഖാ ശാസ്‌ത്രം\nby Knowledge Yuga · Published October 22, 2017\n100 കിലോമീറ്റർ മൈലേജുള്ള വാഹനം ഇനി സ്വപ്നമല്ല യാഥാർഥ്യമാണ്\nby Knowledge Yuga · Published December 16, 2017\nby Knowledge Yuga · Published January 3, 2018\nNext story പ്രതിമാസം 7500 രൂപ നിക്ഷേപിച്ചാൽ 45.53 ലക്ഷം രൂപ തിരികെ കിട്ടുന്ന പെൺകുട്ടികൾക്കുള്ള കേന്ദ്ര സർക്കാർ പദ്ധതി\nPrevious story ഡികോക്കും വാര്‍ണറും തമ്മില് അടിയോടടി


മെക്സിക്കൻ അതിർത്തിയിൽ ഉരുക്കുമതിൽ | US| Mexico\nമെക്സിക്കൻ അതിർത്തിയിൽ ഉരുക്കുമതിൽ\nയു.എസിൽ ഭരണസ്തംഭനത്തിന് പരിഹാരമാവുന്നു\nവാഷിങ്ടൺ: യു.എസിൽ ഭാഗികമായ ഭരണപ്രതിസന്ധിക്കുവരെ വഴിവെച്ച മെക്സിക്കൻമതിൽനിർമാണ പ്രതിസന്ധി അയയുന്നു. അനധികൃത കുടിയേറ്റക്കാരെ തടയാൻ അതിർത്തിയിൽ കോൺക്രീറ്റ് മതിലിനുപകരം ഉരുക്കുമതിൽ കെട്ടാനാണ് പുതിയ തീരുമാനം.\nമെക്സിക്കൻമതിൽ നിർമാണബിൽ ഉൾപ്പെടെയുള്ള ബജറ്റ് ബിൽ പാസാക്കാൻ ഡെമോക്രാറ്റുകൾ വിസമ്മതിച്ചതോടെ ട്രംപ് മുട്ടുമടക്കുകയായിരുന്നു. ദൈനംദിന കാര്യങ്ങളുടെ നടത്തിപ്പിനുള്ള ബജറ്റ് ബിൽ സെനറ്റിൽ പാസാക്കാനാവാത്തതിനെത്തുടർന്ന് രണ്ടാഴ്ചയോളമായി രാജ്യത്ത് ഭാഗികമായി ഭരണം സ്തംഭിച്ചിരിക്കുകയാണ്.\nപ്രശ്നപരിഹാരത്തിനായി ദിവസങ്ങൾനീണ്ട കൂടിയാലോചനകൾക്കൊടുവിലാണ് ഉരുക്കുമതിലെന്ന പരിഹാരമാർഗം ട്രംപ് മുന്നോട്ടുവെച്ചത്. യു.എസ്. വൈസ് പ്രസിഡന്റ് മൈക്ക് പെൻസ് യു.എസ്. കോൺഗ്രസിലെ ഡെമോക്രാറ്റിക് പാർട്ടി നേതാക്കളുമായി നടത്തിയ ചർച്ചയിലാണ് തീരുമാനമായത്. സെനറ്റിലെ ന്യൂനപക്ഷവിഭാഗം നേതാവ് ചക് ഷൂമർ, സ്പീക്കർ നാൻസി പെലോസി എന്നിവരുമായാണ് പെൻസ് ചർച്ച നടത്തിയത്. ഇതിനുപിന്നാലെ ഉരുക്കുമതിലെന്ന പ്രഖ്യാപനവുമായി ട്രംപ് രംഗത്തെത്തി. ‘അവർ (ഡെമോക്രാറ്റുകൾ) കോൺക്രീറ്റ് മതിൽ ഇഷ്ടപ്പെടുന്നില്ല. പകരം നമ്മളത് ഉരുക്കുകൊണ്ട് നിർമിക്കും. രാജ്യത്തെ ഉരുക്കുകമ്പനികളെക്കൊണ്ട് നമുക്കത് പൂർത്തിയാക്കാം’ -ട്രംപ് മാധ്യമപ്രവർത്തകരോട് പറഞ്ഞു.\nമെക്സിക്കൻ അതിർത്തിയിലൂടെയുള്ള അനധികൃത കുടിയേറ്റം തടയാൻ പ്രത്യക്ഷമായൊരു മതിൽ ആവശ്യമാണ്. അനധികൃത കുടിയേറ്റം യു.എസിന്റെ സന്പദ് വ്യവസ്ഥയെ ഊറ്റുന്നു. അതിർത്തിവഴി ഒട്ടേറെ ക്രിമിനലുകൾ യു.എസിലെത്തുന്നു. മനുഷ്യക്കടത്തുകാരും മയക്കുമരുന്നും ഒഴുകുന്നു. ഇത് കൂടുതൽകാലം അനുവദിക്കാനാവില്ല -ട്രംപ് പറഞ്ഞു.\nഅതിർത്തിയിൽ കൂറ്റൻ കോൺക്രീറ്റ് മതിൽ കെട്ടുമെന്നത് പ്രസിഡന്റ് ഡൊണാൾഡ് ട്രംപിന്റെ തിരഞ്ഞെടുപ്പ് വാഗ്ദാനമായിരുന്നു.


സ്റ്റീവനേജിൽ മാതാവിന്റെ തിരുന്നാളും പാരീഷ് ഡേയും ആഘോഷിച്ചു : Marian Pathram\nസ്റ്റീവനേജിൽ മാതാവിന്റെ തിരുന്നാളും പാരീഷ് ഡേയും ആഘോഷിച്ചു\nസ്റ്റീവനേജ്: സെന്റ്. ഹിൽഡാ പള്ളി വികാരി ഫാ.മൈക്കിൾ കൊടിയേറ്റം നിർവ്വഹിച്ച തിരുനാളിൽ സീറോ മലബാർ പ്രീസ്റ്റ് ഇൻ ചാർജ്ജ് ഫാ.സെബാസ്റ്റ്യൻ ചാമക്കാലയുടെ കാർമ്മികത്വത്തിൽ നടന്ന ആഘോഷ പൂർവ്വമായ കുർബ്ബാനയും, ലദീഞ്ഞും, തിരുക്കർമ്മങ്ങളും ആൽമീയനിറവ് പകർന്നു.\n‘പരിശുദ്ധ അമ്മ ജീവന്റെ മാതാവും രക്ഷാകര പദ്ധതിയിലെ വിശ്വസ്തയായ പങ്കുകാരിയുമാണെന്ന് തിരുനാൾ സന്ദേശത്തിൽ ചാമക്കാല അച്ചൻ ഓർമ്മിപ്പിച്ചു. ഈശോ മിശിഹായുടെ ജീവിതത്തോട് ചേർത്തു നിർത്തിയാണ് മരിയവണക്കം വിശ്വാസജീവിതത്തിന്റെ ഭാഗമാക്കേണ്ടതെന്ന്’ അച്ചൻ തിരുന്നാൾ സന്ദേശത്തിൽ പറഞ്ഞു.\nതിരുന്നാൾ കുർബ്ബാനക്കു ശേഷം ലദീഞ്ഞും, പ്രദക്ഷിണവും, നേർച്ച വിതരണവും ഉണ്ടായിരുന്നു.\nതിരുക്കർമ്മങ്ങൾക്ക് ശേഷം ബെഡ്‌വെൽ കമ്മ്യുണിറ്റി സെന്ററിൽ സംഘടിപ്പിച്ച പാരിഷ് ദിനാഘോഷം സെബാസ്റ്റ്യൻ അച്ചനും, ട്രസ്റ്റിമാരും ചേർന്ന് തിരി തെളിച്ചു ഉദ്‌ഘാടനം നിർവ്വഹിച്ചു. ടെറിന ഷിജി സ്വാഗതവും അപ്പച്ചൻ കണ്ണഞ്ചിറ നന്ദിയും പ്രകാശിപ്പിച്ചു. അതുജ്ജ്വല അഭിനയപാഠവവും, സ്വർഗ്ഗീയാനുഭൂതി പകർന്ന ആൽമീയ ഗാനങ്ങളും, വിസ്മയം തീർത്ത ചടുല നൃത്തച്ചുവടുകളും അടക്കം വേദിയിൽ ധന്യ നിമിഷങ്ങൾ പകർന്ന കലാകാരുടെ മികവുറ്റ പ്രകടനങ്ങൾ ബൈബിൾ സംഭവങ്ങൾക്കു ജീവനും, തേജസ്സും പകരുന്നവയായി.\nബ്രിട്ടണിലെ കത്തോലിക്കാ സഭയുടെ വിശ്വാസ സംരക്ഷണത്തിന് സീറോ മലബാര് സഭ വഹിക്കുന്ന പങ്ക് നിസ്തുലം: അപ്പസ്തോലിക് നൂൺഷ്യോ ആർച്ച് ബിഷപ്പ് ക്‌ളൗഡിയോ ഗുജറോത്തി\nടോട്ട പുൽക്ര’ ഗ്രേറ്റ് ബ്രിട്ടൻ സീറോ മലബാർ രൂപതയുടെ വിമൻസ് ഫോറം വാർഷിക സമ്മേളനം ഇന്ന്\nഗ്രേറ്റ് ബ്രിട്ടൻ സീറോ മലബാർ രൂപതയിൽ ഇടവക വർഷം ആരംഭിച്ചു\nട്രസ്റ്റിമാരായ അപ്പച്ചൻ, ബെന്നി ഗോപുരത്തിങ്കൽ, സെലിൻ, ജസ്റ്റിൻ, സാംസൺ, മെൽവിൻ, ബോബൻ, ജിനേഷ്, തോമസ്, ടെറീന, നിഷ, സോണിഎന്നിവർ നേത്ര്യത്വം നൽകി. ജോയി ഇരുമ്പൻ, ടെസ്സി ജെയിംസ് എന്നിവർ അവതാരകരായി.\nപാരീഷ് ദിനാഘോഷത്തിൽ ഹൈലൈറ്റായ ‘അന്ത്യ വിധി’ എന്ന കുട്ടികളുടെ ഏകാങ്കത്തിൽ ‘മറിയാമ്മ ചേടത്തി’യായി വേഷമിട്ട മെറിറ്റ ഷിജി കുര്യക്കോട് അഭിനയത്തികവിൽ താരങ്ങളിലെ താരകമായി.\nസജൻ സെബാസ്റ്റ്യൻ എഴുതി സംവിധാനം ചെയ്ത ‘ആധുനിക ധൂർത്ത പൂത്രൻ’ ജോർജ്ജ്,ബിൻസി,ലൈജോൺ,തോംസൺ,ബെൻ,മെൽവിൻ തുടങ്ങിയവരുടെ അഭിനയ മികവിൽ നിറഞ്ഞ കയ്യടിയോടെയാണ് വേദി ഏറ്റെടുത്തത്. സിമി,സിനി,ബിന്ദു,സൂസൻ,ടിന്റു,റീനു അടക്കം മാതൃവേദി അംഗങ്ങൾ ജീവൻ കൊടുത്ത ‘പത്തുകന്യകമാർ’ സ്കിറ്റും പാരീഷ് ദിനാഘോഷത്തിൽ ശ്രദ്ധേയമായി. കുട്ടികളുടെ ഗ്രൂപ്പ് ഡാൻസുകളും ഏറെ ആകർഷകമായി. ജോർജ്ജ് തോമസ്, സൂസൻ,ഓമന,ബിൻസി, റോഷ് എന്നിവർ ഗാന ശുശ്രുഷക്ക് നേതൃത്വം നൽകി.\nസ്നേഹ വിരുന്നോടെ പാരിഷ് ഡേ സമാപിച്ചു.\nവത്തിക്കാന് സ്‌റ്റേറ്റ് സെക്രട്ടറിയേറ്റില് റെയ്ഡ്; അഞ്ചു പേരെ സസ്‌പെന്റ് ചെയ്തു\nഔവര് ലേഡി ആന്‍ഡ് സെന്റ് ജോര്‍ജ് പള്ളിയിൽ നാളെ നൈറ്റ് വിജില്


ജാസിം ജമാൽ ലോക്ക് ഡൗൺ കാലത്തെ വിശേഷങ്ങളുമായി - സരിഗമപ ഫൈനലിസ്റ്റ്\nകേരള ടിവി സീ കേരളം ജാസിം ജമാൽ ലോക്ക് ഡൗൺ കാലത്തെ വിശേഷങ്ങളുമായി – സരിഗമപ ഫൈനലിസ്റ്റ്\nLeaveaComment on ജാസിം ജമാൽ ലോക്ക് ഡൗൺ കാലത്തെ വിശേഷങ്ങളുമായി – സരിഗമപ ഫൈനലിസ്റ്റ്\nയുവഗായകൻ ജാസിം ജമാൽ ലോക്ക് ഡൗൺ കാല വിശേഷങ്ങള് പങ്കു വെയ്ക്കുന്നു\nJasim Jamal With Sujatha Mohan\nസീ കേരളം ചാനല് ആരംഭിച്ച സംഗീത റിയാലിറ്റി ഷോ ജനഹൃദയങ്ങള് കീഴടക്കി അതിന്റെ ഫിനാലെയിലേക്കു നീങ്ങുകയാണ്. ആദ്യ സീസണില് ഒരു പിടി മികച്ച ഗായകരെ സംഭാവന ചെയ്യാൻ സരിഗമപ കേരളം പരിപാടിക്ക് സാധിച്ചിട്ടുണ്ട്. അതിലൊരാളാണ് ജാസിം ജമാൽ, സൗമ്യനും മിതഭാഷിയുമായ ഈ യുവഗായകന് തന്‍റെ ലോക്ക് ഡൗൺ കാല അനുഭവങ്ങൾ പങ്കുവെക്കുന്നു.\nലോക്ക് ഡൗൺ കാലത്തെ വിശേഷങ്ങൾ എന്തൊക്കെയാണ് ജാസിം ?\nസരിഗമപ മിസ്സ് ചെയ്യുന്നുണ്ടായിരുന്നോ ജാസിം ജമാൽ ?\nശരിക്കും മിസ് ചെയ്തത് സരിഗമപയുടെ ഫ്‌ളോറും അവിടുത്തെ കൂട്ടുകാരുമാണ്. ഞങ്ങൾ എല്ലായിപ്പോഴും ഫോണിലും മറ്റും സംസാരിക്കാറുണ്ടായിരുന്നെങ്കിലും കഴിഞ്ഞ ഒരു വർഷം നിരന്തരം കയറി ഇറങ്ങിയ സ്ഥലമെന്ന നിലയിൽ ഭയങ്കര മിസ്സിംഗ് തോന്നി. എന്തായാലും അതൊക്കെ ഉടൻ മാറുമെന്ന് വിചാരിക്കുന്നു.\nറിയാലിറ്റി ഷോകളുടെ ചരിത്രത്തിൽ ആദ്യമായി ഒരു ഷോ (സരിഗമപ) 25 വർഷം പിന്നിടുന്നു, മലയാളത്തിലെ അതിന്‍റെ ആദ്യ എഡിഷനിലെ ഫൈനല് മത്സരാര്‍ത്ഥിയാണ് ജാസിം ജമാൽ , എന്ത് തോന്നുന്നു ?.\nസരിഗമപ വലിയൊരു അവസരമാണ് തുറന്നു തന്നത്. അവിചാരിതമായാണ് ഞാൻ ആ ഷോയുടെ ഓഡിഷന് പോയത്. മുംബൈയിൽ മറ്റൊരു റിയാലിറ്റി ഷോ ഓഡിഷനിൽ പങ്കെടുത്തു പുറത്തായ ഒരു വിഷമം ഉള്ളിൽ ഉണ്ടായിരുന്നു. സരിഗമപ മലയാളത്തിന്റെ ഓഡിഷനു വരുമ്പോൾ വലിയ പ്രതീക്ഷ ഒന്ന് ഉണ്ടായിരുന്നില്ല. ചിലരുടെ സ്നേഹ നിർബന്ധത്തിന് വഴങ്ങി വന്നതാണ്. ഇവിടെ വന്നപ്പോൾ ഓഡിഷൻ കിട്ടി. പിന്നീട് പലതും പഠിച്ചു മുന്നേറിയ ഒരു യാത്രയായിരുന്നു എനിക്ക് സരിഗമപ.\nആ യാത്രയിൽ വീട്ടുകാർ മുതൽ ജഡ്ജസ് വരെ താങ്ങായി നിന്നു. അവരുടെ സഹായം കൊണ്ട് മാത്രമാണ് ഇത്തരമൊരു പ്ലാറ്റഫോമിൽ ഇത്രയുമെങ്കിലും എത്താൻ കഴിഞ്ഞത് തന്നെ. പലപ്പോഴും ജഡ്ജസ് ഒക്കെ നമ്മളോടൊപ്പം ഇരുന്ന് തെറ്റുകൾ ശരിയാക്കി തരും. അവർക്കു അവിടെ വലിപ്പ ചെറുപ്പം ഒന്നുമില്ല. നമ്മളെ പരമാവധി സഹായിക്കാനാണ് അവർ ശ്രമിക്കുക. ഷോയുടെ ആദ്യ ഘട്ടത്തിൽ ഞാൻ നേരിട്ട വലിയ പ്രതിസന്ധി എൻ്റെ ഡിക്ഷൻ ആണ്.\nഅതൊക്കെ എത്ര സമയമെടുത്താണ് സുജാത ചേച്ചി (ഗായിക സുജാത മോഹൻ) എന്നെ കൊണ്ട് ശരിയായി ചെയ്യിപ്പിച്ചത്.\nഒരു പക്ഷെ സരിഗമപയിൽ വന്നില്ലായിരുന്നെങ്കിൽ ജീവിതത്തിൽ വലിയ മാറ്റങ്ങൾ ഒന്നും ഉണ്ടാകുമായിരുന്നില്ല. ഇപ്പോൾ ആൾക്കാർ തിരിച്ചറിയുകയും, പെർഫോമൻസ് കണ്ടു വിളിക്കാറുമൊക്കെ ഉണ്ട്. നമ്മളെക്കാൾ ടെൻഷൻ ഇപ്പോൾ അവർക്കാണ്. 25 വർഷം പൂർത്തിയാക്കുന്ന ഒരു റിയാലിറ്റി ഷോയുടെ ഭാഗം ആകാൻ ചുരുങ്ങിയകാലത്തേക്കെങ്കിലും എനിക്കായി എന്നത് വലിയ സന്തോഷം തരുന്ന ഒന്നാണ്.\nജാസിം ജമാൽ സംഗീതത്തിലേക്ക് എങ്ങനെയാണ് എത്തിപ്പെട്ടത് ?\nപാടാൻ ഒരു ചെറിയ കഴിവ് കുട്ടിക്കാലം മുതൽക്കേ ഉണ്ടായിരുന്നു. സ്കൂൾ പ്രാർത്ഥന പാടുന്നത് ഞാനായിരുന്നു. ഉമ്മിച്ചക്ക് എന്നെ സംഗീതം പഠിപ്പിക്കണം എന്ന് ആഗ്രഹം ഉണ്ടായിരുന്നു. എനിക്കാണേൽ ഈ സംഗീത ക്ലാസ്സൊക്കെ ബോറായിട്ടാണ് തോന്നിയത്. എന്നാലും ഉമ്മിച്ച പിടിച്ചപിടിയാലേ കൊണ്ട് പോയി സംഗീത ക്ലാസ്സിൽ ഇരുത്തും. നമ്മൾ വിഷമിച്ചു അവിടെ ഇരിക്കും. ഒരു ഒൻപതാം ക്ലാസ്സൊക്കെ കഴിഞ്ഞാണ് സംഗീതം വളരെ സീരിയസ് ആയി പഠിക്കാനും, പാടാനും തുടങ്ങുന്നത് തന്നെ. അത് മെല്ലെ വളർന്നു. സംഗീതത്തിൽ എന്തെങ്കിലും ചെയ്യണം എന്ന് കരുതിയാണ് ഡിഗ്രിക്ക് ഫിസിക്സ് എടുത്തത്.\nസൗണ്ട് എഞ്ചിനീയറിംഗ് പഠിക്കാൻ അത് സഹായിക്കുമെന്ന് പലരും പറഞ്ഞു. സരിഗമപയിൽ എത്തിയതോടെ സംഗീതം കുറച്ചുകൂടെ ഗൗരവത്തിൽ എടുക്കുന്നുണ്ട്. ആ മേഖലയിൽ എന്തെങ്കിലും ചെയ്യണം എന്നതാണ് ആഗ്രഹം. അവസാന വർഷ ഡിഗ്രി പഠനമൊക്കെ പക്ഷെ ഇതിനിടയിൽ പ്രശ്‌നത്തിൽ ആയിട്ടുണ്ട്. കുറച്ചു വിഷയങ്ങൾ ഇനി ഈ തിരക്കൊക്കെ കഴിഞ്ഞു എഴുതിയെടുക്കണം. പഠനം കളഞ്ഞുള്ള ഒരു പരിപാടിക്കും വീട്ടുകാർ സപ്പോർട്ട് ഇല്ല. ഡിഗ്രി കഴിഞ്ഞാൽ എം സി സിക്ക് ജോയിൻ ചെയ്യണം എന്നതാണ് പ്ലാൻ. പാട്ടും കൂടെ തന്നെ ഉണ്ടാവും.\nJasim Jamal Saregamapa Keralam Finalist\nസംഗീതം മനസിലെ മുറിവുണക്കും എന്ന് കേട്ടിട്ടുണ്ട്. ഒരു ഗായകൻ എന്ന നിലയിൽ ഈ കോറോണകാലത്തെ ജാസിം ജമാൽ എങ്ങനെ കാണുന്നു?\nശരിക്കും ഒരു വല്ലാത്ത കാലമാണ് ഇത്. ഇതിനെ പ്രതിരോധിക്കാൻ നമ്മൾ തന്നെ ഹീറോകൾ ആയേ പറ്റൂ. വീട്ടിൽ ഇരിക്കുക മാസ്ക് ധരിക്കുക പരാമാവധി ശ്രദ്ധ കൊടുക്കുക. പക്ഷെ ഇപ്പോൾ കാണുന്നത് ചെറിയ ഒരു ഇളവ് വന്നപ്പോൾ തന്നെ ആളുകൾ ഇതെല്ലാം മറന്ന പോലെയാണ്. കഴിഞ്ഞ പ്രളയത്തിൽ നമ്മൾ എല്ലാം ഒത്തുചേർന്നു പ്രവർത്തിച്ചതാണ്.\nഎന്നാൽ പ്രളയം കഴിഞ്ഞപ്പോൾ പോരടിക്കാൻ തുടങ്ങി. ഇപ്പോഴും അങ്ങനെയാണ്. കോറോണയെ പ്രതിരോധിക്കാൻ ഒത്തുചേരുകയും അതിൽ ചെറിയ ഒരിളവ് വന്നപ്പോൾ പരസ്പരം പോരടിക്കുകയും ചെയ്യുകയാണ്. സംഗീതം മനുഷ്യനെ ശാന്തമാകും. പക്ഷെ മനുഷ്യൻ സഹജീവി സ്നേഹം കൈമോശം വരാതെ സൂക്ഷിക്കാൻ കഴിയണം. നമ്മൾ ഒന്നിച്ചു ശ്രമിച്ചാൽ ഈ രോഗത്തെ തടയാൻ പറ്റൂ.\nPrevious Article ലിബിൻ സ്കറിയ ആഗ്രഹിച്ചത് അദ്ധ്യാപകനാവാന് - സരിഗമപ ഫൈനലിസ്റ്റ് തന്‍റെ അനുഭവങ്ങള് പങ്കുവെയ്ക്കുന്നു\nNext Article കീർത്തന സീ കേരളം സരിഗമപ ഫൈനലിസ്റ്റ് - ലോക്ക് ഡൌണ് കാലത്തെക്കുറിച്ച്


'ശത്രു ഓഹരികള്' വിൽക്കാൻ കേന്ദ്രമന്ത്രിസഭാ തീരുമാനം, ലക്ഷ്യമിടുന്നത് 3,000 കോടി രൂപ സമാഹരിക്കാന്, നടപടി സർക്കാർ കടുത്ത സാമ്പത്തിക പ്രതിസന്ധിയിലേക്കെന്ന അഭ്യൂഹങ്ങൾക്ക് പിന്നാലെ |\n‘ശത്രു ഓഹരികള്’ വിൽക്കാൻ കേന്ദ്രമന്ത്രിസഭാ തീരുമാനം, ലക്ഷ്യമിടുന്നത് 3,000 കോടി രൂപ സമാഹരിക്കാന്, നടപടി സർക്കാർ കടുത്ത സാമ്പത്തിക പ്രതിസന്ധിയിലേക്കെന്ന അഭ്യൂഹങ്ങൾക്ക് പിന്നാലെ\nന്യൂഡല്‍ഹി: ‘ശത്രു ഓഹരികള്’ (എനിമി പ്രോപ്പര്‍ട്ടി) വിറ്റ‌് 3,000 കോടി രൂപ സമാഹരിക്കാന് കേന്ദ്രമന്ത്രിസഭായോഗം തീരുമാനിച്ചു. ശത്രുരാജ്യങ്ങളുടെയോ, അവിടത്തെ പൗരന്മാരുടെയോ സ്ഥാപനങ്ങളുടെയോ ഇന്ത്യയിലെ ആസ‌്തിവകകളാണ‌് 1968ലെ നിയമപ്രകാരം ‘ശത്രു സ്വത്ത‌്’. വിഭജനശേഷം ഇന്ത്യ വിട്ടുപോയി മറ്റ‌് രാജ്യങ്ങളില് പൗരത്വം സ്വീകരിച്ചവരെയാണ‌് ‘ശത്രു’ക്കളായി കരുതുന്നത‌്. നിലവില് 996 കമ്ബനികളിലായി 20,323 ഉടമകള്‍ക്ക‌് 6.50 കോടിയില്‍പരം ഓഹരികളുണ്ടെന്നാണ‌് കണക്ക‌്. ഇവയില് സജീവമായ 588 കമ്ബനികളില് 139 എണ്ണം ഓഹരിവിപണിയില് ലിസ‌്റ്റ‌്ചെയ്യപ്പെട്ടവയാണ‌്.\nധനമന്ത്രിയുടെ അധ്യക്ഷതയില്, ഉപരിതല ഗതാഗതമന്ത്രിയും ആഭ്യന്തരമന്ത്രിയും ഉള്‍പ്പെട്ട സമിതി ഓഹരിവില്‍പ്പനയ‌്ക്ക‌് മേല്‍നോട്ടം വഹിക്കും. സെക്രട്ടറിതല സമിതി നടപടികള്‍ക്ക‌് സഹായം നല്‍കും. കേന്ദ്രം നേരിടുന്ന കടുത്ത സാമ്ബത്തിക പ്രതിസന്ധിയാണ‌് പുതിയ തീരുമാനമെടുക്കാന് കാരണം. പൊതുമേഖലാ സ്ഥാപനങ്ങളുടെ ഓഹരിവില്‍പ്പന വഴി നടപ്പുസാമ്ബത്തികവര്‍ഷം ലക്ഷം കോടി രൂപ സമാഹരിക്കുമെന്ന‌് കേന്ദ്രസര്‍ക്കാര് പ്രഖ്യാപിച്ചിരുന്നു. എന്നാല്, പ്രതീക്ഷിച്ച വില്‍പ്പന നടക്കുന്നില്ല.\nശത്രുസ്വത്തുക്കള് വിറ്റഴിക്കാന് 2017ല് മോഡി സര്‍ക്കാര് നിയമഭേദഗതി കൊണ്ടുവന്നിരുന്നു. നിലവില് ഓഹരികള് വിറ്റഴിക്കാനാണ‌് തീരുമാനമെങ്കിലും വിഭജനകാലത്ത് ഇന്ത്യ വിട്ടവരുടെ കോടിക്കണക്കിനു രൂപയുടെ സ്വത്തുവകകള് വിറ്റഴിക്കുകയാണ‌് ലക്ഷ്യമെന്നും ആരോപണമുയര്‍ന്നിട്ടുണ്ട‌്.


മലയോര ടൂറിസത്തിന്റെ സാധ്യതകള് പ്രയോജനപ്പെടുത്താന് നമ്പിക്കുളം ഇക്കോടൂറിസം\n2100 അടി ഉയരത്തില് സ്ഥിതി ചെയ്യുന്ന നമ്പികുളം ഹില് ടോപില് നിന്നുള്ള കാഴ്ച ആരുടെയും മനം മയക്കും. കാപ്പാട് ബീച്ച്, വെള്ളിയാങ്കല്ല് തുടങ്ങി വിവിധ സ്ഥലങ്ങളുടെ ആകാശകാഴ്ചക്കുള്ള ഇടം കൂടിയാണ് നമ്പികുളം.\n19 Jul, 2018 at 05:26 AM\nകോഴിക്കോട് ജില്ലയിലെ മലയോര ടൂറിസത്തിന്റെ സാധ്യതകള് ഉപയോഗപ്പെടുത്തുന്ന നമ്പിക്കുളം ഇക്കോടൂറിസം പദ്ധതിയുടെ പ്രവര്‍ത്തനോദ്ഘാടനം ഇന്ന് നടക്കും. വിവിധ വിനോദസഞ്ചാര കേന്ദ്രങ്ങളെ കോര്‍ത്തിണക്കി കൊണ്ടാണ് പദ്ധതി നടപ്പാക്കുന്നത്. മന്ത്രി കടകം പള്ളി സുരേന്ദ്രന് ഉദ്ഘാടനം ചെയ്യും.\nജില്ലയിലെ മലയോരമേഖലയിലെ അതിമനോഹരമായ സ്ഥലങ്ങളെ കോര്‍ത്തിണക്കുന്ന ബാലുശ്ശേരി ടൂറിസം കോറിഡോര് പദ്ധതിയില് ഉള്‍പ്പെടുത്തിയാണ് നമ്പികുളം ഇക്കോ ടൂറിസം പദ്ധതി നിലവില് വരുന്നത്. 2100 അടി ഉയരത്തില് സ്ഥിതി ചെയ്യുന്ന നമ്പികുളം ഹില് ടോപില് നിന്നുള്ള കാഴ്ച ആരുടെയും മനം മയക്കും. കാപ്പാട് ബീച്ച്, വെള്ളിയാങ്കല്ല് തുടങ്ങി വിവിധ സ്ഥലങ്ങളുടെ ആകാശകാഴ്ചക്കുള്ള ഇടം കൂടിയാണ് നമ്പികുളം. യാത്രാ സൗകര്യങ്ങളുടെയും മറ്റും പരിമിതികളാല് ഈ പ്രദേശത്തിന്റെ സാധ്യതകള് വേണ്ടത്ര ഉപയോഗപ്പെടുത്താന് കഴിഞ്ഞിരുന്നില്ല.\nവയനാടിന്റെ വശ്യത പകരുന്ന വയലട ടൂറിസം പദ്ധതിക്കും ഇതോടൊപ്പം തുടക്കമാകും. മുള്ളന്‍പാറയും ഐലന്റ് വ്യൂവുമെല്ലാം ചേര്‍ന്നൊരുക്കുന്ന മനോഹാരിതയാണ് വയലടക്ക്. കണയങ്കോട് കക്കയം വയലട ടൂറിസം മേഖലകളെ ഉള്‍പ്പെടുത്തിയാണ് ബാലുശ്ശേരി ടൂറിസം കോറിഡോര് പദ്ധതി നടപ്പാക്കുക. പുതിയ പദ്ധതികള് കൂടി യാഥാര്‍ത്ഥ്യമാകുന്നതോടെ കേരളത്തിന്റെ വിനോദ സഞ്ചാര ഭൂപടത്തില് അവഗണിക്കാനാവാത്ത ഒരിടമായി കോഴിക്കോടിന്റെ മലയോരമേഖലമാറും.\nNambiakulam eco project


എങ്ങനെ പെരുമാറണം; ബൈഡന് സ്റ്റാഫ് നല്‍കിയ കുറിപ്പ് പുറത്ത് – Kerala Times\nUS President Joe Biden speaks about the situation in Afghanistan from the East Room of the White House in Washington, DC, July 8, 2021. (Photo by SAUL LOEB / AFP) (Photo by SAUL LOEB/AFP via Getty Images)\nമാധ്യമങ്ങള്‍ക്കു മുന്‍പിലും കമ്പനി എക്‌സിക്യുട്ടീവ്‌സിനോടും എങ്ങനെ പെരുമാറണമെന്ന് പ്രസിഡന്റ് ജോ ബൈഡന് സ്റ്റാഫ് എഴുതി നല്‍കിയ കുറിപ്പ് അബദ്ധത്തില് പുറത്തായി. സംസാരം രണ്ടു മിനുട്ടില് ഒതുക്കണമെന്നും കസേരയില് ഇരുന്നു സംസാരിക്കണമെന്നും കുറിപ്പില് പറയുന്നു.\nറൂസ് വെല്‍റ്റ് റൂമില് കയറിയ ശേഷം പങ്കെടുക്കുന്നവരോട് ഹലോ പറയുക, അതിനു ശേഷം സീറ്റില് ഇരിക്കുക. റിപ്പോര്‍ട്ടര്‍മാര് വന്നാല് അവരോടു വളരെ ചുരുക്കി മാത്രം സംസാരിക്കുക. മാക്‌സിമം രണ്ട് മിനുട്ടില് കൂടുതല് സംസാരിക്കരുത്. എന്നൊക്കെയാണ് കുറിപ്പില് എഴുതിയിട്ടുള്ളത്.\nകഴിഞ്ഞ ദിവസം മാധ്യമപ്രവര്‍ത്തകരുമായി സംസാരിക്കുന്നതിനിടെയാണ് ബൈഡന്റെ കയ്യില് നിന്ന് കുറിപ്പ് പുറത്തായത്. സംസാരിക്കുന്നതിനിടെ ബൈഡന് കുറിപ്പ് കയ്യിലെടുത്തിരുന്നു. എന്നാലിത് തിരിച്ചാണ് പിടിച്ചിരുന്നത്. ഫോട്ടോഗ്രാഫര്‍മാരിലൊരാള് ഈ കുറിപ്പിന്റെ ചിത്രം പകര്‍ത്തുകയായിരുന്നു.\n14 കലാകാരന്മാര് പങ്കെടുക്കുന്ന 14 ദിന 101 ഇന്ത്യാ എന്‍എഫ്ടി ക്രിയേറ്റേഴ്‌സ് പ്രൊജക്റ്റിന് കഫേ പപ്പായയില് തുടക്കമായി


രാമക്ഷേത്രം Archives - themediasyndicate\nHome Tag രാമക്ഷേത്രം\nറായ്പൂര്: അയോധ്യയില് രാമക്ഷേത്രം നിര്‍മിക്കുന്നതിന് പ്രധാന തടസം കോണ്‍ഗ്രസാണെന്ന് ഉത്തര് പ്രദേശ് മുഖ്യമന്ത്രി യോഗി ആദിത്യനാഥ്. രാമക്ഷേത്രം അയോധ്യയില് വേണമെന്നാണ് ജനം ആഗ്രഹിക്കുനന്നത്. ജനവികാരത്തെ മാനിക്കുന്നു. ഭരണഘടനയ്ക്ക് ...\nസുപ്രീംകോടതിയും നീതിന്യായ വ്യവസ്ഥയും നമ്മുടേതാണ്; രാമക്ഷേത്രം പണിയുമെന്ന് ബിജെപി മന്ത്രി\nന്യൂഡൽഹി: രാമക്ഷേത്രം നിർമാണവുമായി ബന്ധപ്പെട്ട് വിവാദ പ്രസ്താവനയുമായി യു.പി മന്ത്രി. അയോധ്യയിൽ രാമക്ഷേത്രം നിർമാണം നടത്തും കാരണം സുപ്രീംകോടതി നമ്മുടേതാണ് എന്നായിരുന്നു മന്ത്രിയുടെ വിവാദ പ്രസ്താവന. ഉത്തർപ്രദേശിലെ ...\nബംഗളൂരു: രാമക്ഷേത്ര വിഷയവുമായി ബന്ധപ്പെട്ട് ബി.ജെ.പിയെ കടന്നാക്രമിച്ച് കര്‍ണാടക മുഖ്യമന്ത്രി എച്ച്.ഡി കുമാരസ്വാമി. പദയാത്ര നടത്തി രാമക്ഷേത്രം പണിയുമെന്ന് ബി.ജെ.പി പറയും. എന്നിട്ട് കല്ലുകളും പണവും ശേഖരിക്കും. ...\nരാമക്ഷേത്രം നിർമിക്കാൻ പ്രതിജ്ഞയെടുത്ത് ഉത്തർപ്രദേശ് ഡിജിപി\nന്യൂഡൽഹി: തർക്കഭൂമിയായ അയോധ്യയിൽ രാമക്ഷേത്രം നിർമിക്കുന്ന വിഷയം ചർച്ച ചെയ്യാനായി സംഘടിപ്പിച്ച ചടങ്ങിൽ രാമക്ഷേത്രം നിർമിക്കാൻ പ്രതിജ്ഞയെടുത്ത് ഉത്തർപ്രദേശ് പോലീസിലെ മുതിർന്ന ഉദ്യോഗസ്ഥൻ. ഹോംഗാർഡ്സ് ഡയറക്ടർ ജനറൽ ...\nലോക്സഭയേക്കാള് ഇടതുപക്ഷം അധികം നേടിയത് 20,368 വോട്ടുകൾ, ബിജെപിക്ക് 8,489 യുഡിഎഫിന് 8,489 വോട്ടും ചോര്‍ന്നു\nഅദ്ധ്യാപികയെ അപമാനിക്കാൻ ശ്രമം: അദ്ധ്യാപകനെതിരെ സംസ്‌കൃത സർവ്വകലാശാലയിൽ വിദ്യാർത്ഥി പ്രക്ഷോഭം